Vaahaka: Fayaz - Vaguthu\nކާލާ މަންނަ މޭޒު މަށްޗައް ވައްޓާލަމުން، ކޮބާ ތަރާވީހެއް ނެތްހޭ ކިޔައި، އަހަރެން ސަމާސާ ރާގަކަށް އެކުވެރިންނަށް ސުވާލުކޮށްލީމެވެ. ތާސްކުޅުމުގެ ގަދަ ފޯރީގައި އަހަންނާއި އަހަރެންގެ އެކުވެރި އަމްޖަދު، ދާނިޝް އަދި ޒާޖިލް ތިބީ ކުޅުމުގެ ތެރައަށް ގެއްލިފައެވެ. ރޯދަ ކުރުކޮށްލުމަށް ތާސްކުޅުމަކީ އަހަރެމެން އަބަދުވެސް ކުރާކަމެކެވެ. މެންދުރު ނަމާދު ވަޤުތުގައި އެންމެންދަނީ ދާނިޝްމެން ގެޔަށެވެ. ކޮންމެޔަކަސް ޢަސްރު ނަމާދުގެ ވަޤުތަށް އަހަރެމެން ތާސްކުޅުން ހުއްޓާލީ އަމްޖަދުމެން ގެޔަށް މިރޭ ތަރާވީހަކަށް ދިޔުމަށް ނިންމައިގެނެވެ.\n" އަފްރާހު... ނަމާދު ނުކޮށް ހިފާ ރޯދަ ނުވާނެ ރަނގަޅެއް.. ކީއްކުރަން ބަނޑަށް ހުންނަންވީކީއެއް؟ " ރުޅިވެރިކަމާއެކީ މަންމަ ތައްޓަށް ފަނި އަޅައިދެމުން ބުންޏެވެ. " އެއްކަލަ މަންމަ.... ނަމާދު ކުރާނަމޭ..." ބޮޑާ ހާކަމުން އަހަރެން މަންމައަށް ރައްދު ދިނީމެވެ. އަހަރެންނަކީ ރޯދަ ވީއްލާ ވަޤުތު ވަރަށް ގިނައިން ކާމީހެއް ކަމުން މިއަދު އެހާ ގިނައިން ކެއި ތަން މަންމަމެންނަށް ނުފެނުމުން އަހަރެންނާއި ސުވާލު ކުރިއެވެ. ޖަވާބުގައި މިރޭ އަމްޖަދުމެން ގެޔަށް ކާންދާން ޖެހޭ ވާހަކަ އަހަރެން ބުނުމަށް ފަހު ދިޔައީ ތައްޔާރުވާށެވެ. ވަރަށް ގަދައަށް މިރޭ ކާލާނަމޭ ހިތައި އަހަރެން ސައިކަލަށް އަރައި ޒާޖިލްއާއި ދާނިޝް އަށް ގުޅީމެވެ. އެމީހުން މިއަންނަނީއޭ ބުނުމުން އަހަރެން ސައިކަލުގައި އަމްޖަދުމެން ގެޔަށް ދިޔުމަށް ނައްޓާލީމެވެ. މާކަގިނަ އިރުތަކެއް ނުވަނީސް އަމްޖަދު ގުޅައިފިއެވެ. މަގުގެ އެއްކައިރިއަށް ސައިކަލް މަޑުކޮއްލުމަށް ފަހު އަހަރެން ފޯނަށް ޖަވާބު ދިނީމެވެ. " އޭ ބުރޯ ކަޑައޭ.... މިރޭ މަ އެބަ ޖެހޭ އިސްމާއިލުބޭ ގެޔަށްދާން.. ވަރަށް ބޮޑަށް ސޮރީ.." ވަރަށް ހާސްވެ، ދެރަވެފައިވާ ރާގަކަށް އަމްޖަދު ވާހަކަދެއްކިއެވެ. ވެގެން އުޅޭގޮތެއް ބަލާލުމަށް އަމްޖަދުގެ ގާތުގައި ހަމަޖެހިލާށޭ ބުނުމުން އޭނާ ބުނީ މިއުޅެނީ އިސްމާއިލުބޭގެ ދަރިފުޅު ފަޔާޒު ނިޔާވެގެން ކަމަށެވެ. " އެއީ އަހަރެންގެ ކަޒިންނެއް.. ހެސްކިޔާފަ ބަލިކޮށް އުޅެފަ އެމަރުވީ..." ވަރަށް ދެރަވެފައި އަމްޖަދު ކިޔާދިނެވެ. އޭނާގެ ހިތާމައިގައި ބައިވެރިވުމުގެ ގޮތުން ހިތްވަރުކޮއްލާށޭ އަހަރެން ބުނުމުން އަމްޖަދު ފޯނު ކަނޑާލިއެވެ. ދާނިޝްއާއި ޒާޖިލްއަށް ގުޅައި މިރޭގެ ކެއުން ކެންސަލް ވިވާހަކަ ބުނުމަށްފަހު ކަޑަ ނުވާންވެގެން އަހަރެން ބޭރުމަގަށް ދުއްވާލަން ދިޔައީމެވެ.\nވަރަށް ދަންވިފަހުން އަހަރެން ގެއަށް އައީމެވެ. އެންމެންތިބީ ނިދާފައެވެ. އަހަރަރެންވެސް މާލަސްނުކޮއް ކައިގެން އަރާ އޮށޯތީމެވެ. ޖެހިގެން އައިދުވަހު މުޅި ގޭގައޮތީ އަމްޖަދުގެ ކަޒިންގެ ވާހަކައެވެ. ކޮންމެފަދަ ވަގުތެއްގައިވެސް މަރުވެދާނެކަމާއި މިފަދަ ކަންތައްތަކުން ޢިބުރަތް ލިބިގަނެ އުޅުން އިސްލާހު ކުރުމަށް މަންމަ އަހަރެންނަށް ނަސޭހަތްދެމުން ދިޔައެވެ. ރަމަޟާން މަހު، ޒުވާން އުމުރެއްގައި ރޭގައި ނިޔާވެގެން ދިޔަ ކުއްޖާގެ ވާހަކަ ހައިރާން ކަމާއެކު މުޅި އަވަށު މީހުން ދިޔައީ ފޫހިކަމެއްނެތި ދައްކަމުންނެވެ. އަހަރެން މާބޮޑު ސަމާލުކަމެއްނުދީ، އަދި ވަޤުތު އެބައޮތޭކިޔައި އަހަރެން އަޅުކަމުގައި ފަރުވާކުޑަކުރަމުން ދިޔައީމެވެ. ދުވަސްތަށް ފާއިތުވެގޮސް އެންމެފަހުން ރަމަޟާންމަސް އަހަރެމެންނާއި އަލްވަދާއު ކިޔައިފިއެވެ. އިހުނަށްވުރެން ކުޅިވަރުތަކުގައި އަހަރެންގެ ނަފުސު ވަރުބަލިކޮށް އެކުވެރިންނާއެކީގައި ވަޤުތުތަށް ނަގާލަމުން ދިޔައީމެވެ. އަންހެންކުދިންނަށް ޖެއްސުންކޮށް، މުސްކުޅިންނަށް އުނދަގޫ ކުރުމަކީ އަހަރެންނަށް ފެންތަށްޓެއް ބޯލުންހައި ފަސޭހަކަމެއްކަމުގައި ހަދައި މާލެތެރޭގައި ވަރަށް ގައްޑާވެ އުޅެން އާދަކޮއްފީމެވެ. ގަޓުހުރިމީހެއްކަން ދެއްކުމަށްޓަކައި އެކުވެރިންދޭ އިރުޝާދުތަކަކީ އަހަރެން މިހާރު ފޮލޯކުރަމުންދާ ޓައިމްލައިނަކަށް މިވަނީ ވެފައެވެ. ރާބޮއެ މަސްތުނިވިއެއްކަމަކު އަހަރެން ރާބޯ މީހަކަށް ހަމައެންމެ ތަންފުކެއްވެސް ދުލެއް ނުކުރަމެވެ. އާއިލާމީހުންގެ އިތުރުން އަވަށްޓެރިންދޭ ނަސޭހަތަކީ ފައިފޮހެލާ ފައިފުއްސެއް ކަމުގައި ހަދައި އަހަރެންދިޔައީ އަމިއްލަ ދުނިޔޭގައި ފިޔަޖަހައި ޖާހިލީޔަތުގެ ކިއްލާއާއި ދިމާއަށް އުދުހެމުންނެވެ.\nމިގޮތަށް އަހަރެންގެ ދުވަސްތަށް ހޭދަކުރަމުންގޮސް ދެއަހަރު ފާއިތުވެ ހިނގައްޖެވެ. މިހާރު ގުނަމުން މިދަނީ އަހަރުގެ ބޮޑުޗުއްޓީގެ ދުވަސްތަކެވެ. ކޮންމެ އަހަރެއްގެ ޗުއްޓީއެއްގައިވެސް އަހަރެން ދަނީ ރަށަށެވެ. އަހަރެންގެ އެކުވެރި ދާނިޝްއާއި ޒާޖިލްވެސް މިހާރުވަނީ އެމީހުންގެ އަމިއްލަ ރަށަށް ގޮސްފައެވެ. ހުކުރު ދެވަހެއްގެ ހަވީރު އަހަރެން ރަށަށް ދިޔުމަށް އާއިލާ މީހުންނާއެކީ ފުރައިފިމެވެ. ދިގު ރާސްތާއަކަށްފަހު އަހަރެން ދަތުރުކުރި ބޯޓު މަންޒިލަށް ބަނދަރުކުރިތާ މާގިނައިރު ތަކެއް ނުވަނީސް ގޮތްނޭނގޭ އިޙުސާސެއް އަހަރެންގެ ވަށައިގެން އެނބުރެމުން ދިޔައެވެ. އެހާ ދުވަސްކޮށްލާފައި ރަށަށް އާދެވުނީމައި ހީވާހީވުމެއްކަމުގައި ހިތައި އަހަރެން ގެޔަށް ހިނގައްޖައީމެވެ. މާލޭގައި އެކީގައި އުޅޭ އެކުވެރިން ކާރިގައި ނެތުމުން އެހާވަރުތަކެއް ދަށްކާފައި ރަށުތެރޭގައި ނޫޅެމެވެ. ނަމަވެސް ދީނީ ކަންކަމަށް ފަރުވާކުޑަ ކުރެވިފައިވަތީ މިހާރު ނަމާދު ކުރުމަކީ ކުރާ ހިތްވާކަމެއް ކަމުގައި ވަނީ ނުވެފައެވެ. ރަށަށް އައިތާ ހަފުތާއެއް ނުވަނީސް ޖެހިގެން އަންނަ އަހަރު ރަށުގައި އެންމެން އެއްކޮން މަޑުކުރުމަށް އާއިލާއިން ނިންމިއެވެ. މިނިންމުމަށް އަހަރެން ރުޅިނައި ކަމަކު ވަރަށް ފޫވިވިއެވެ. ޒާޖިލްމެންނާއި ވަކިން ދެން އުޅެންޖެހުމުން ކަމަށްވެސް ވެދާނެއެވެ. ނަމަވެސް އަހަރެން ވައި ފިލުވާލަން ރަށުގެ ކުރީގެ އެކުވެރިންނާއި ގުޅުނީމެވެ.\nއަހަރުގެ ބާރަ މަސްދުވަސް ހަމަވެ ޖެހިގެން އައި އަހަރުގެ ދުވަސްތަށް ގުނުމަށް ކަލަންޑަރު އައު އަހަރަކަށް މަރުހަބާ ކިޔައިފިއެވެ. ކޮންމެ އަހަރެއްގައިވެސް އައު އަހަރުގައި އުޅުން އިސްލާހުކޮށް ހެޔޮލަފާމީހަކަށް ވުމަށް މަންމަ ދޭ ނަސޭހަތް މިއަހަރުވެސް މަންމަ ތަކުރާރު ކުރިއެވެ. ނަމަވެސް އެނަސޭހަތްތަކަށް އަހަރެން ދިޔައީ ބީރު ކަންފަތެއް ދެމުންނެވެ. އުފަލާއި މަޖަލުގައި އަހަރެންގެ ދުވަސްތަށް ނަގާލުމުގައި ކުރިއެކޭ އެއްފަދައިން މިއަހަރުވެސް އަހަރެންދިޔައީ ވަރުބަލިކަމެއް ނެތިއެވެ. ކޮންމެ އަހަރެއްގައިވެސް މަންމަ އެންމެ އަނގަ ގަދަވާ މަސް މިއޮށްއައިސް ބޯމަތިވީއެވެ. ވަރަށް ދުވަސްކޮސްލާފައި ރަށުގައި ރޯދަމަސް ހޭދަކޮށްލުމަށް މިފަހަރު ފުރުސަތު ލިބުނީތީ އަހަރެން ވަރަށް އުފަކުރީމެވެ. އެހެނެއްކަމަކު އަހަރެންގެ އަމަލުތަކަކީ އަމިއްލަ ބާރުގައި ކުރާ ކަންތައްތަކެއްކަމުގައި ހަދައި އެހެން ރޯދަމަސްތަކެކޭ އެއްފަދައިން މިރޯދަމަސްވެސް ބޭކާރުކޮށްލުމަށް އަހަރެންގެ އަމަލުތަށް ތަމްރީނުކުރަން ފެށީމެވެ.\nއެއްދުވަހެއް ހަވީރެވެ. ރޯދަވަރަށް ވަރުބަލިވެފައިވުމުން އަހަރެން މަންމަގެ ގާތަށް ދިޔައިމެވެ. އޭރު އަހަރެންގެ މަންމަ އިނީ ބޯކިބަލަށް މަސްގަނޑު މޮޑެން މޭޒުކައިރީގައެވެ. " މަންމާ... ވަރަށް ވަރުބަލިއެބަވޭ... ބޯވެސް އަނބުރާހެން ހީވެ..." ކުކުރަމުން އަހަރެން މަންމަ ކައިރީގައި އިށީނުނީމެވެ. " ﷲ މަތިން ހަނދުމަނެތި ނަމާދުނުކޮށް ދުނީޔެގެ ދަޅަޔަށް ހެއްލި ދަރިފުޅު އުޅެމުންތިދަނީ އަޅެ އެންމެ ފަހަރަކުވެސް މިސްކިތަށް ގޮސް ނަމާދު ކުރަން ފަށާބަލަ... ކުރީގެ އުޅުންދޫކޮށް އައު އަޒުމަކާއެކު ދިރިއުޅުން ނިކަން ބަދަލު ކޮށްބަލަ.. ހެޔޮނުވާނެ ދަރިފުޅާ.." މަންމަ އާދެހާއެކު ވަރަށް ލޯބިން އަހަރެންނަށް ވިސްނައިދެމުން ބުންޏެވެ. މަންމަ އުފާކޮށްދިނުމަށްޓަކައި އާނއެކޭ ބުނުމަށް ފަހު އަހަރެން ކޮޓަރިޔަށް ދިޔައީމެވެ. އިރުއޮށްސި ބަންގިގޮވައިފިއެވެ. ރޯދަވީއްލައިގެން އަހަރެން ބޭރަށް ގޮސް ގެކައިރިގައި ހުންނަ ފިހާރައެއްގެ އަށިގަނޑު މަތީގައި ޖައްސާލީމެވެ. " މިއަދު ހާދަ ވަރުބައްޔެކޭ މިވަނީ.... އަހަރެން ހަނދާން ހުރޭ މިރަށަށް އެންމެ ފުރަތަމަ އައި ދުވަހުވެސް މިކަހަލަ އުނދަގޫތަކެއް ވި... " އަހަރެން އަމިއްލަ އަމިއްލަޔާ ވާހަކަ ދައްކަމުން ބުނެލީމެވެ. އިޝާ ނަމާދަށް ބަންގިގޮވުމުން ބަނދަރަށް ޖައްސާލާނަމޭ ހިތައި އަހަރެން ބޮޑުމަގަށް އަރައި ހިނގައިގަތީމެވެ. މިސްކިތް ހުންނަނީ ބޮޑުމަގުގައެވެ. މިސްކިތް ހުރަސްކޮށްފައި އަހަރެން ކުރިޔަށްދާން ޖެހިލުންވިޔެވެ. މިއަދު މަންމަ ދެއްކިވާހަކަތަށް ވިސްނުމަށް އަލުން ގެނެސް އަހަރެން މިސްކިތަށް ފިޔަވަޅު އަޅައިފީމެވެ. އެންމެފަހުން މިސްކިތަށް ވަތް ހަނދާނެއްވެސް ނެތެވެ. މިހާދުވަސްކޮށްފައި މިސްކިތަށްވަދެވުނީތީ އަހަރެން ވަރަށް ލަދުވެސްގަތެވެ.\nކޮންމެޔަކަސް ވުޟޫކޮށްގެން އަހަރެން އިޝާނަމާދުކުރަށް މިސްކިތަށް އަރައިފީމެވެ. އޭރު އިޝާނަމާދު ޖަމާއަތުގައި ކޮށްނިމި ދަރުހަކަށް މިސްކިތްވަނީ ތައްޔަރުވެފައެވެ. މިސްކިތްވަނީ އެކީއެކަށްޗަކަށް މީހުންނާއެކު ފުރިބާރުވެސްވެފައެވެ. އަހަރެން އިޝާ ނަމާދުކޮށް ނިމި ސަލާން ދިނުމާއެކީ ދަރުސްދޭން އިލްމުވެރިޔާ ފަށައިފިއެވެ. އަހަރެންގެޔަށް ދިޔުމަށް އަވަސްވެ ހިނގައިގަތީމެވެ. ނަމަވެސް ދަރުހުގެ މައުޟޫއު އަޑު އިވިފައި އަހަރެން މިސްކިތުގައި މަޑުކޮށްލީމެވެ. " މަރު " މިމައުޟޫއަށް އިލްމުވެރިޔާ ވާހަކަދައްކަން ފެށިއެވެ. މަރަކީ ކޮބައިކަމާއި އިންސާނާ މަރުވުމަށްފަހުވެސް ކަނޑަތުކުރަންޖޭ ބައިވަރު ކަންތަށްތަކެއް އެބަހުރިކަމާއި ދުނިޔެމަތީގައި މަރަށް ތައްޔާރުވާންޖެހޭ ކަމަށް ވިދާޅުވެ އިލްމުވެރިޔާ ވާހަކަދައްކަމުން ޒުވާނެއްގެ ވާހަކައިން މިސާލުޖަހަން ފެށިއެވެ. އެއްވެސް ފޫހިކަމެއްނެތި އަހަރެން އިލްމުވެރިޔާގެ ވާހަކަތަކަށް ގެއްލި އިސްޖަހާލައިގެން ހުރީމެވެ. އަހަރެންގެޔަށް ނުގޮސް ލަސްވާތީ މަންމަ ފޯނަށް ގުޅަމުންދިޔައެވެ. ފޯނު ސައިލެންޓަށް ލުމަށްފަހު ދަރުހުގެ ވާހަކަތަށް ސިފަކުރަން ފަށައިފީމެވެ.\nވަރަށް އަސަރާއެކު އިލްމުވެރިޔާ މިސާލުޖަހަމުން ޒުވާނެއްގެ ވާހަކައިން އެންމެން ސަމާލުކަމަށް ގެނައެވެ. އިލްމުވެރިޔާގެ އެވާހަކައިގައި އެޒުވާނަކީ ވަރަށް ވިޔާނުދަކޮށް ދުނިޔޭގައި އުޅުނު މީހެކެވެ. ދީނުގެ އެއްވެސް ކަމަކަށް ސަމާލުކަމެއްނުދީ އެޒުވާނާ ދިޔައީ އޭނާގެ މުޅި ހަށިގަނޑު ދުނިޔޭގެ ދަޅަތަކަށް ނީލަން ކިޔަމުންނެވެ. މިޔުޒިކު ކުޅުމާއި ފިލުމު ބެލުމުގައި އެޒުވާނާގެ ވަގުތުތަށް ގޭގައި ހޭދަކުރަމުން ދިޔައެވެ. މައިންބަފައިންގެ ނަސޭހަތާއި އަވަށްޓެރިންގެ އިރުޝާދުތަކަށް ޖޯކުހައި އެޒުވާނާ ދިޔައީ އޭނާގެ މޮޅުކަން ދައްކަމުންނެވެ. މަގުމަތިންދާ އަންހެން ކުދިންނަށް ގޮނާކޮށް، ދުވަސްވީ މީހުންނަށް ފުރައްސާކުރަމުގައި އެޒުވާނާ އަކީ މާލޭގައި މީގެ ތިންއަހަރު ކުރިން ގައްޑާދައްކާފައި އުޅުނު މީހެއްކަން އިލްމުވެރިޔާ ކިޔާދެމުން ބުންޏެވެ. އަހަރެން ބިރުގަނެ ދާހިއްލަން ފެށިއެވެ. އިލްމުވެރިޔާ ވާހަކައިގައި އެބުނާ ޒުވާނާގެ އަމަލުތަކާއި އަހަރެންގެ އަމަލުތަށް ހުރީ ދާދި އެއްގޮތަކަށެވެ.\nއަހަރެން ފެންކަޅިވެ މޫނުމަތީގައި އަތްއަޅާލެވުނެވެ. އަހަރެންނަށް މިއުޅެވެނީ ރަނގަޅަކަށް ނޫންކަމާއި އިސްލާހުވާންވީ ވަގުތު ޖެހިއްޖެކަން އަހަރެންގެ ހިތަށް އަރަންފެށިއެވެ. އިލްމުވެރިޔާ އެކިޔައިދޭ ޒުވާނާގެ ވާހަކަ އިތުރަށް ސަމާލުކަންދިނުމަށް އަހަރެންގެ މޫނުމަތިން އަތްނެގީމެވެ. އިލްމުވެރިޔާގެ ވާހަކައިން އެޒުވާނާއަށް އިސްލާމްދީން ފެނުނުގޮތް ކިޔައިދޭން ފެށިއެވެ. ރޯދަމަހުގެ އެއްދުވަހެއްގައި އެޒުވާނާ އާދަޔާއި ހިލާފު ވަރުބަތްޔެއް ވާތީ މަންމަގާތަށްގޮސް ވާހަކަދެއްކިޔެވެ. މަންމާ އެޒުވާނާއަށް ވަރަށް ނަސޭހަތްދީ ހެދިކަމަށް އިލްމުވެރިޔާ ބުންޏެވެ. މަންމަ ދިން ނަސޭހަތްތަކަށް ވަރަށް ވިސްނައި އެޒުވާނާގެ އުޅުން އިސްލާހުކުރުމަށް އަޒުމް ކަނޑައެޅިއެވެ. ކުރާ ކޮންމެ އަމަލެއްގައިވެސް ކާމިޔާބު ދެއްވާނީ ނަމާދުކޮށްގެން ކަމާއި ނަމާދު ބަރާބަރަށް ކުރާމީހާއަށް ﷲގެ ރުހިވޮޑިގަތުން ލިބޭނޭކަމާއި މަރަކީ މީހާއާއި އެންމެ ގާތުގައި އަބަދުވެސް ވާއެއްޗެއްކަން އެޒުވާނާއަށްވިސްނުނީ އެއްރޭ އިޝާނަމާދަށް ފަހު މަލޭ އިބްރާހިމް މިސްކިތުގައި ދިނީ އިލުމުވެރިޔަކު ދެއްކި ވާހަކަތަކުންނެވެ.\nއެދަރުހަށްފަހު ޒުވާނާ ﷲ އަށް ފުރިހަމަ ތައުބާއަކުން ތައުބާވެ އޭނާގެ ދިރިއުޅުން ބަދަލުކޮށްލިއެވެ. ކުރީގެ އުޅުން ޒުވާނާ ދޫކޮށްލައި އަޅުކަމުގައި އެރަމަޟާން މަސް ހޭދަކުރަމަށް އަޒުމުކަނޑައަޅައި ގެޔަށް ދިޔައެވެ. ނަމާދަކީ އެޒުވާނާގެ ކަށިތަކަށް ކަސްރަތެއް ކަމުގައި ހަދައި ޤުރުއާނަކީ ހިތުގެ ވިންދުކަމަށް ހަދައި އޭނާ ދިޔައީ ﷲ ހަނދުމަކުރުމުގައި ވަގުތުތަށް ގުނަމުންކަން އިލްމުވެރިޔާ ކިޔާދިނެވެ. އަހަރެން އިނީ ބުނާނެ އެއްޗެއްވެސް ނޭނގިފައެވެ. ލޮލުތެރޭގައި ޖަމާވަމުން ދިޔަ ކަރުނަތަށް ހިފެހެއްޓުމެއްނެތި ކޯތާފަތަށް ދިޔައި އޮހޮރެމުންނެވެ. އިލްމުވެރިޔާގެ ވާހަކައިގެ އެއުޅޭ ޒުވާނަކީ އަހަރެންކަމުގައި އަހަންނަށް ސިފަވެ ކުލަޖެހެމުން ދިޔައެވެ. މުޅިގައިން ހީބިހި ނަގައި އަހަރެން ވަނީ ބިރުން ސިހިފައެވެ. ކަރުނަތަށް ފޮހެލަމުން ވަރަށް ކެތްތެރިކަމާއެކުގައި އިލްމުވެރިޔާގެ ވާހަކައަށް އަހަރެން ސަމާލުކަންދިނީމެވެ. އިލްމުވެރިޔާގެ ވާހަކަ ނިންމާލަމުން ޒުވާނާއަށް ވީގޮތް ކިޔައިދޭން ފެށިއެވެ. ދެހަފުތާވެސް ނުވަނީސް ޒުވާނާ ވަރަށް ބޮޑަށް ބަލިއްވެއްޖެވެ. އެހާލުގައިވެސް ރޯދަ ހިފުމުގައި ކުޑަވެސް ޝަކުވާއެއް ނުކުރެއެވެ. އީމާންތެރިކަމާއެކީގައި އޭނާއަށް ޝިފާދެއްވުމަށް އެދި ﷲގެ ހަޞްރަތުގައި ދުއާކުރުންމަތީ އެޒުވާނާ ދެމިހުރިއެވެ. ބަލިބޮޑުވެ ޒުވާނާގެ ހަށިގަނޑުގައި އަޅަމުންދިޔަ ވޭންތަކަށް ދާއިމީ ހައްލެއްގެނައީ ފުރާނަ އެޒުވާނާގެ ހަށިގަނޑާއި ވަކިކޮއްލި ހިސާބުންނެވެ. ސުބުހާﷲ ! އެޒުވާނާގެ މަށްޗައް ތައުބާ ލައްވަވާ ﷲ އެޒުވާނާގެ ތައުބާ ޤަބޫލުކުރެއްވީއެވެ. އިލުމުވެރިޔާ ރޮމުން ކިޔާދިނެވެ. ކޮންމެ މީހަކަށްވެސް ތައުބާވުމުގެ ފުރުސަތު އެބައޮތްކަމާއި އިސްލާމްދީނުގެ ހިދާޔަތުގެ މަތީގައި ސާބިތުކަމާއެކު ހުރެއްޖަނަމަ ﷲ އޭނާގެ ތައުބާ ޤަބޫލުކުރައްވާ ހެޔޮގޮތް މިންވަރުކުރައްވާނޭ ކަމާއި އަވަހަށް އިސްލާހުވެ މަރަށް ތައްޔާރުވުމަށް ގޮވާލާއި އެޒުވާނާއަށް މިސާލުޖަހަމުން އިލްމުވެރިޔާ ދެމުންދިޔަ ދަރުސް ނިންމާލިއެވެ.\nތެދުވަންނަންވެސް ނޭނގިފައި އަހަރެން އިނީ އަޑުންއަޑުނަގައި ރޯށެވެ. ދޮޅުގަޑިއިރުގެ ދަރުހަށްފަހު އަހަރެން މުޅިން ބަދަލުވެއްޖެވެ. އަހަރެންގެ ދިރިއުޅުމާއި ގުޅިފައިވާ އެޒުވާނާއަކީ އަހަރެން ކަމުގައި ބެލީމެވެ.\nމަރު އަހަރެންނާއި ބައްދަލުކުރާ ކަހަލައެވެ. ވަގުތުން އަހަރެން ތައުބާގެ ސަޖިދައަށް އަވަސްވެގަތީމެވެ. ކުރީގެ އުޅުން ދޫކޮށްލައި ފުރިހަމަ ތައުބާއަކުން ތައުބާވެ، އަހަރެން ﷲއަށް ދުއާ ދަންނަވަން ފެށީމެވެ. އޭރުވެސް އަހަރެންގެ ރޮނީއެވެ. އަހަރެންގެ ބޮލުތެރޭގައި އެނބުރެމުންދިޔަ ހިޔާލުތައް މާޒީގެ ފަސްމަންޒަރަށް ދަތުރުކުރަން ފަށައިފިއެވެ. އިލްމުވެރިޔާގެ ވާހަކައިން އެބުނާ ޒުވާނާގެ ހަޔާތަކީ އަހަރެންވެސް ހަޔާތެވެ. އޭނާއަށްވެސް ވިސްނި ތައުބަވެ، އެނބުރި އައުމެއް ނެތްބިމަށް ގޮސްފައި އެވަނީ އަހަރެންނަށް ވެސް ވިސްނައިދިފައިވާ ކަހަލަ ގޮތަކަށެވެ. ހައިރާންކަމާއެކީގައި އަހަރެންގެ ނަފުސަށް ޝަކުވާކުރަމުން ދިޔައީމެވެ.\nއަހަރެންނަށް އެޒުވާނާ ސިފަވަން ވަށައިފިއެވެ. ސީދާ ޔަޤީން ނުވިޔެއްކަމަކު އަހަރެންގެ ވިސްނުން ތިން އަހަރު ފަހަތަށްޖައްސާލީމެވެ. އެއްގޮތަކަށްވެސް އަހަރެންނަށް އެއީ ކާކުކަން ނޭނގުމުން ތެދުވެގެންގޮސް އިލްމުވެރިޔާގެ ގާތުގައި އެއްސެވީމެވެ. " އެޒުވާނާއަކީ ކާހުޔެއްވެ؟ " މަޑުމަޑު ރާގަކަށް އަހަރެން ސުވާލުކުރުމުން އިލްމުވެރިޔާގެ ޖަވާބުގައި އެއީ "ފަޔާޒް" އޭ ބުންޏެވެ. ކިޔުންތެރީންނޭވެ.....! މީގެ ތިންއަހަރު ފަހަތަށް ޖެހިލަމާތޯއެވެ. އަމްޖަދުގެ ގެޔަށް ތަރާވީހަކަށް ދިޔުމަށް ހަމަޖެހުނުރޭ ހިނގައިދިޔަ ހާދިސާއަށް ނަޒަރު ހިންގާލަމާ ހެއްޔެވެ. އެރޭ އަމްޖަދު ގުޅައި އޭނާގެ ކަޒިން އެއް މަރުވެގެން ކެއުން ކެންސަލުކޮށް، އެވާހަކަ ބުނި ހަނދާންވެ ހެއްޔެވެ؟ އެނާގެ ހިތާމަގައި ބައިވެރިވެ އަހަރެން ހިތްވަރުދީ ވާހަކަދެއްކި ހަނދާން ނުވޭ ހެއްޔެވެ؟.... އަމްޖަދު ބޭބެގެ ދަރިފުޅު ފަޔާޒު ވަރަށް ބަލިކޮށް އުޅެފައި މަރުވި ވާހަކަ އަމްޖަދު އަހަރެންގެ ގާތުގައި ނުބުނޭ ހެއްޔެވެ؟..... ކިޔުންތެރީންނޭވެ ! މިރޭގެ ދަރުހުގައި އިލްމުވެރިޔާ ވާހަކަ ދައްކަމުން މިސާލު ޖެއްސި އެޒުވާނާއަކީ އެރޭ މަރުވެގެން އުޅުނު ފަޔާޒުއެވެ.\n"إِنَّا لِلّهِ وَإِنَّـا إِلَيْهِ رَاجِعونَ" މާތްﷲ އެޒުވާނާއަށް ހެޔޮރަހުމަތްލައްވާ ސުވަރުގޭގެ މަތިވެރި ދަރަޖަ ދެއްވާށިއެވެ. ދުނިޔެއަކީ އެއްވެސް އަގެއްނެތް ތަނެއްކަން އަހަރަންނަށް އިހްސާސް ކުރެއްވިއްޖެވެ. ވަގުތީ ފާލަމުގައި ހަޔާތް ބަރުދާސްކުރުމުގައި ދާއިމީ ފާލަން މަތިން ހަނދާންކޮށް އުޅުން އިސްލާހުކުރުމަށް މިލިބުނު ފުރުސަތަށް އަހަރެން ﷲއަށް ހަމްދުކުރަމެވެ. އެހެން ހުރިހާ ކަމަކަށް ވުރެން ނަމާދު އިސްކޮށް ދިރިއުޅުން ބަދަލުކުރުމަށް ޤަސްތުކޮށް އަހަރެން މިސްކިތުން ފައިބައިގެން ގެޔަށް ދިޔުމަށް ހިނގައިގަތީ " ފަޔާޒް " ކަހަލަ މީހަކަށް ވުމަށްޓަކައި އަޒުމު ކަނޑައަޅައިގެންނެވެ.\nނޯޓު: މިއީ ޙިޔާލީ އުފެއްދުމެއްގެ މަށްޗައް ބިނާކޮށް، ބާޓާ އެސްފިޔަ ދީނީ ކުރުވާހަކަ މުބާރާތަށް 2017ވަނަ އަހަރުގެ ރަމަޞާންމަހު އަޅުގަނޑު ލިޔެފައިވާ ކުރު ވާހަކައެކެވެ. މިވާހަކައަށް ވަނީ މުޅިމުބާރާތުގެ ފަޙުރުވެރި 1ވަނަ ލިބިފައެވެ.


Short Story: Dhahivigani\nހެނދުނު ހަޔެއް ޖަހާ އިރަށް ހަޅޭފަޅޭ ޖަހައިގަންނާނޭ ގަޑިއެއް ރުއްޖެހިގޭގައި ސޯނާކޮށްފައި ހުންނަނީކީއެއް ނޫނެވެ. އަމާ ވައްވައްޖަހަން ފެށީމަ، އިތުރަށް ކެތްނުކުރެވިގެން ހުސޭނު ފުންމައިގެން ތެދުވެ ގިފިއްޔަށް ވަދެ މޫނު ދޮވެލައިގެން ގެއިން ނުކުތީ އެވެ. ނުވަތަ މަންމަގެ ހަޔާތްނުހުންނަވަރޭ ހިތަށް އަރައި ލަދުން ފިލީ އެވެ.\nއެހެންޏާ މިއީ ހަމަ ކޮންމެ ދުވަހަކު ވެސް ރުއްޖެހިގެއަށް އިރުއަރައިގެން އަންނަ ގޮތެވެ. ހުސޭނުގެ އަމާ، މަރީނާ ފަތިހު ހިއްލާލާ ގޮތަށް އިރުމެދުޖެހި ވާތާވެގެން ވެއްޓެން ދެން އުޅޭނީ ޖެހިގެން ހުންނަ ސައްކެޔޮގޭ ސަކީނާއާ ދިމާލަށް ހެއްދެވި ނެހެއްދެވިއަށް ގޮވުމުގަ އެވެ.\nގެއަށް ގެނެސްފައި އޮންނަ ރާގޮނޑިން ހަންދެމިޔަސް، ކަނޑައިގެން ގެނެސްފައި ހުންނަ އޮޅުއަލަ މަށައި ކޮށިޔަސް، މަރީނާގެ ހުތުރު އަނގަ މައިތިރިއެއް ނުވާނެ އެވެ. ސަކީނާއާ ނުބެހި، އޭނާއާ ދިމާލަށް އެއްޗެއް ގޮވާނުލައި އަތުން ފައިން ހަމަ އެއްކަމެއް ވެސް ނުކުރެވެ އެވެ.\nމިވަރުގެ އަންހެނަކު ކައްކާ އެއްޗެހި ކާން ހެޔޮވާނެތޯ މިއީ ވެސް ހުސޭނު ހިތާހިތުން ކުރާ ސުވާލެކެވެ. އަވަށްޓެރިންނާ ޒުވާބުކުރުމަކީ ކިހާ ހުތުރުކަމެއްހޭ ބުނެ އެކަން ހުއްޓުވައި ދިނުމަށް ބައްޕަ ގާތު އެދުމުން އެ މުސްކުޅި ބަފާ ވެސް އަމިއްލަ ދަރިއާ ދިމާލަށް ހަޔާތްގޮވައިގަތީ އެވެ.\n"ބަލަ ކަލޭ މަދަރުސާއަކަށް ދާން ހޭލައްވަން ގެނެސްފައި ހުރި ރަނގަބީލެއް ނޫންތަ އެއީ؟ މިހިރަ އެއްޗެއް އެވަރުން ވެސް ކިޔަވާކަށް ދަނީކީއެއް ނޫނޭ،" އެ ބައްޕަ ހުސޭނާ ދިމާލަށް ހަޅޭފަޅޭ ޖަހައި ދެ އަތް އުކައިގަތީ ދެން މިހެން ކިޔައިފަ އެވެ.\nއެއީ ވެސް ތެދެކެވެ. އެހާ ފަސޭހައިން ހެނދުނު ހޭލެވޭ އިރު ވެސް ހުސޭނު ކިޔަވަން ދަނީކީއެއް ނޫނެވެ. އެ ޝަކުވާއެއް މީހަކު ކުރާއިރަށް އޭނާ އިނގިލި ދިއްކުރަނީ އަމާ އަށެވެ. މަދަރުސާ އަށް ދިޔައީމަ ކުދިން ހުސޭނަށް މަލާމާތްކޮށް އޭނާއާ ދިމާކުރަނީއޭ ބުނެ އެވެ.\nއެހެންވެ ހުސޭނު ބަލަނީ ކޮންމެ ދުވަހަކު ވެސް ހެނދުނު ހޭލެވޭއިރަށް ގެއިން ނުކުމެގެން ރަށުގެ އެންމެނަށް ފިލޭތޯ އެވެ. މަންމަގެ ޒުވާބާއި ކުދިންގެ ފުރައްސާރަ އާއި ރަށު މީހުންގެ މަލާމާތުން ވެސް ސަލާމަތްވާނެތީ އެވެ. މިގޮތަށް ނުކުމެގެން ގޮސް އިރެއް ނުއޮއްސެނީން އޭނާ ދެން ރުއްޖެހިގެއަކަށް ނުވަދެ އެވެ.\nއެހެން ކުދިންގެ މަންމައިންނާއި ބައްޕަމެން އެމީހުންގެ ދަރިން ދެކެ ލޯބިވާ ގޮތަށް ހުސޭނުގެ އަމާ އާއި ބައްޕަ އޭނާއާ ހެދި ނޫޅޭކަން އެ ސޮރުގެ އަމިއްލަ ޟަމީރު ވެސް ގަބޫލުކުރާތީ އެވެ.\nތުނޑުކުނަލުގެ ކުރެހުން އެޅިފައިވާ ބުރަކަށި ކަހަމުން، އެ އަތް ގެނެސް ބޮލުގެ އިސްތަށިގަނޑު ތެރެއިން ދުއްވަމުން އާ ފުރެމުން ގޮސް ހުސޭނު ފޭބީ އަތިރިއަށެވެ. އަތިރިއަކަށެވެ. މަންމަ އާއި ސަކީނާ ޒުވާބުކުރާ ހިސާބެއްގައި މީހަކަށް މާގެފިލިކުރަން ވެސް ފަސޭހައެއް ނުވާނެތީ އެވެ.\nލައިގެން ހުރި ހަމައެކަނި އަންނައުނުގަނޑު ކަމުގައިވީ ސޯޓުބުރި ކަކުލުން ތިރިއަށް ދަމާލުމަށް ފަހު ހުސޭނު، އުޑުފައިން އިށީނދެއްޖެ އެވެ. އެއަށް ފަހު ގަޔަށް އެރުވި ވަރުގަނޑަކާ އެކު ދެ ލޯ މަރާލީ އަރާމާއި ހިމޭން ކަމުގައި އިރުކޮޅެއް ގުނާލެވޭނެ ކަމަށް ނިންމައިގެންނެވެ.\nއޭނާ އިނީ ހޭޅިފަށުގައި ހެދިފައި ހުރި މަގޫ ގަސްތަކުގެ ހިޔަލާއި ނިވަލުގަ އެވެ. މަގޫ ގޮފިގަނޑެއްގެ ކުރިގަނޑެއް ބިނދެލައިގެން މާބުރު ފަހަމުން މޫނަށް ވެސް މަގޫފަތުން ފިނިކުރަމުންނެވެ.\nނަމަވެސް އެ އަރާމެއްގައި އޭނާ އަށް އިނދެވުނީ އިރުކޮޅަކަށެވެ. އަނެއްކާވެސް ޒުވާބެއްގެ އަޑުފައްގަނޑެވެ. އަނެއްކާ ޒުވާބަށް ފިލަން އުޅުނީމަ ހުސޭނާ ޒުވާބު ހިތާވީ ހެއްޔެވެ؟ އޭނާގެ ހިތަށް އެރީ މިހެންނެވެ.\nއެއަށް ފަހު ނިކަން ފަރުވާތެރިކަމާ އެކު އަތުގައި އޮތް މަގޫފަތްގަނޑުން ބުރި ފޮހެލުމަށް ފަހު ތެދުވިގަންނަމުން ސޯޓު މައްޗަށް ނަގައިފި އެވެ. ދެން އޭނާ ވަދެގެން ދިޔައީ ބޯކޮށް ހެދިފައިވީ މަގޫ ގަސްތަކުގެ ތެރެއަށެވެ. މި ހިސާބުގަނޑަކީ ހުސޭނުގެ ދެ ވަނަ ގެ އެވެ.\nކިޔަވަން ނުދާންވެގެން ގެއިން ނުކުމެގެން އައިސް އަބަދުވެސް އޭނާ ފިލާފައި އޮންނަ ތަނަކީ މިއީ އެވެ. ވަގުރުކު އަޅައިގެން ބޯ މީހުންނާއި މި ހިސާބުގަނޑު ވަލަށް ވަދެ މާ ފޮޅުވާ މީހުންނަކީ ވެސް ކޮން ބައެއްކަން އެންމެ ރަނގަޅަށް އެނގޭނީ ހުސޭނަށެވެ.\nޒުވާބެއްގެ އަޑާ އެކު އޭނާގެ ޝައުގުވެރިކަން އެ ދިމާލަށް ދަމައިގަނެ، ލަވައިގަނެފައި ހުރި ސީމަތިން ހަނދާން ނެތުނީ، މާ ދުރު ނޫން ހިސާބަކުން އިވެމުން އައި އެ ޒުވާބާ އެކު އޭނާ ދަންނަ ފަރިތަ އަޑެއް ވެސް އިވުނީމަ އެވެ.\nއަރައިރުންވަމުން ދިޔަ ދެ މީހުން ފެންނަ ހިސާބަކަށް ނުދެވިގެން އުޅެނިކޮށް އެ ދެ މީހުން އެކަކު އަނެކަކުގެ ގަޔަށް އަތްލާން ފަށައިފިކަން އެނގުމާ އެކު ދެނަކާދެނެއް ނެތި ހުސޭނު ގަސްތަކުގެ ތެރެއިން ގޮފިތައް ބިންދަމުން ދުއްވައިގަތެވެ.\nހަތަރެސް ފައިގެ ތަންތަނުން ލޭ އޮހޮރުވާލައިގެން އޭނާ އަށް ގޮސް ބޯ ދިއްކޮށްލެވުނުއިރު އެކަކު އޮތީ ވެލިގަނޑު މައްޗަށް ދެމިފަ އެވެ. އަނެކަކު އޮތީ ދެ ކަކޫ މައްޗަށް ވެއްޓިގަނެގެންނެވެ. ފެންނަ ފެނުމަށް، ކުރެވުނު ކަންކަތާ މެދު ދެރަވެ މޮޔަ ހީވެގެންނެވެ.\nކަކޫ މައްޗަށް ވެއްޓިގަނެގެން އެ އޮތީ ނިޔަދުރުގޭ މޫސާ ފަތުހީ އެވެ. އެއީ ހުސޭނަށް އެހާ ފަރިތަ މޫނެއް މޫނެއް ނޫނެވެ. ނަމަވެސް އެ މޫނެއް ފެނުމާ އެކު، ބިން މައްޗަށް ދެމިފައި ދެން އެ އޮތީ ކާކުކަން ހުސޭނަށް އެނގިއްޖެ އެވެ. އެއީ ކުރިން އިވުނު އޭނާ ދަންނަ ފަރިތަ އަޑަކީ މޫސާ ފަތުހީގެ އަޑުކަމުގައި ނުވާތީ އެވެ.\nހުސޭނަށް އިވުނީ ދޮންބެއްޔާގެ އަޑެވެ. އެއީ ހުސޭނުގެ ބޮޑުބޭބެއެކެވެ. މިހާރު އެ އޮތީ މޫސާ ފަތުހީގެ އަތް ދަށުވެ ހިރިގަލަކުން ތަޅައި މޫނު ޗިސްކޮށްލައިފަ އެވެ.\nމި މަންޒަރުފެނި ވެރިވި ބިރުވެރިކަމާ އެކު ދެ ފިޔަވަޅެއް ފަހަތަށް އެޅިގޮތަށް މަގޫ ގަސްތަކުގެ ތެރޭގައި ހުސޭނު ހިރިވެސް ނުލައި އޮތީ އެވެ. މިހެން އޮތްވައި ދެން ފެނުނީ މޫސާ ފަތުހީ އޭނާގެ ފައި މައްޗަށް ތެދުވެ، ހުސޭނުގެ ބޮޑުބޭބެގެ ދެ ފައިގައި ހިފައި ކޫއްތާފައި ގެންގޮސް ގޮނޑުދޮށުގައި ހުރި ކުރެދި ގަސްތަކެއް ކައިރީގައި އެ ހަށިގަނޑު ބޭއްވުމަށް ފަހު ދެ އަތުން އެ ތަނުގައި ވަޅެއް ކޮންނަން ފެށީ މަންޒަރެވެ.\nވެލިގަނޑު މަޑު ހިސާބަކަށް ވުމުން ބޭނުންވި ވަޅުގަނޑު ނިކަން ފަސޭހައިން މޫސާ ފަތުހީ ކޮނެފި އެވެ. އެކަމަކު އެއީ ތިލަ ވަޅުގަނޑެކެވެ.\nދެން ފެނުނީ މަރުވެފައި އޮތް މީހާގެ ހަށިގަނޑު އެ ވަޅުގަނޑުގެ ތެރެއަށް ފުރޮޅާލުމަށް ފަހު ފަސްޖަހައި ފޮރުވި ތަނެވެ. އެއަށް ފަހު މޫސާ ފަތުހީ ދެން އަނެއްކާވެސް ދުއްވައިގަތީ މާރާމާރީއެއް ހިނގައި ހުސޭނުގެ ބޮޑުބޭބެގެ ދުވަސް ދުއްވާލި ތަނަށެވެ.\nއޭރު ވެސް ހުސޭނު އޮތީ މަންޒަރު ބަލަން ގަސްތަކު ތެރޭގައި ފިލަ އެވެ. ބޮޑުބޭބެ މަރާލި ވާހަކަ ރަށު މީހުންނާ ހަމަ އަށް ގެންގޮސް ދިނުމަށް ވުރެ އޭނާ އަށް މުހިންމުވީ މޫސާ ފަތުހީ ކުރަން އުޅޭ ކަމެއް ބެލުމަށް އެތަނުގައި އޮތުމެވެ.\nނަމަވެސް ވާނުވާއެއް ނޭނގި އޮތްވައި ހުސޭނަށް ދެން ފެނުނީ ނިކަން ބޮޑު ގަލެއްގެ ސިފައަށް އޮތް އެއްޗެއް އުފުއްލާލައިގެން ބަނޑުގައި ޖައްސައިގެން މޫސާ ފަތުހީ އެއްގަމަށް ދުއްވައިގަތް މަންޒަރެވެ. އެގަމަށް އަރައި، ލައިގެން ހުރި ޓީޝާޓުގަނޑު ބޭލުމަށް ފަހު އޭގައި އަޅައި ފޮރުވީ އެވެ.\nމީހެއްގެ ފުރާނަ ދުއްވާލުމަށް ފަހު މޫސާ ފަތުހީގެ ގައިގައި ހުރި ވަރެއްލާފައި އުފުއްލާލައިގެން އެ ގެންދިޔައީ ހިރިގަލަކަށް ވުރެ އަގުބޮޑު އެއްޗެއްކަން ހުސޭނަށް ރޭކާލީ ދެނެ އެވެ.\nއެ ބިޔަ ހުދަންބަރުގެ ވަހާއި ދަހިވެތިކަމުގެ ތެރެއަށް ހުސޭނު ވެސް ދަމައިގަތެވެ. އެހެންވެ އޭނާ ނިންމީ ބޮޑުބޭބެ އަށް ވީގޮތް އެއްވެސް މީހަކަށް ކިޔައި ނުދީ މަޑުކުރުމަށެވެ.\nއެހެން ނޫނަސް އުޅުމެއް އަހުލާގެއް، ކުލުނެއް ލޯތްބެއް ނެތް ބޮޑުބޭބެއަކަށް މޮޔަވުމަށް ވުރެ އަގުބޮޑު މާވަހަރަކަށް ގުރުބާންވުން މާ ރަނގަޅެވެ. ހުސޭނުގެ ހިތަށް އެރީ މިހެންނެވެ.\nކުޑައިރު ހުސޭނަކީ ބޮޑުބޭބެގެ އަނިޔާ ލިބިފައިވާ ކުއްޖެކެވެ. އެތައް ދުވަހެއް ވަންދެން ޖިންސީ ގޮތުން އެކިވަރުގެ އަނިޔާތައްކޮށް އުޅުނެވެ. އެ ވާހަކައެއް ހުސޭނު ދުވަހަކު ވެސް އެއްވެސް މީހަކަށް ކިޔައެއް ނުދެ އެވެ.\nނަމަވެސް ބޮޑުބޭބެގެ ކިބައިން ބަދަލު ހިފުމުގެ އެދުން އޭނާގެ ހިތުގައި އަބަދުވެސް އޮވެ އެވެ. އެންމެފަހުން އެ މަގޫ ގަސްތަކުގެ ތެރެއިން ނުކުމެގެން އޭނާ ގެއަށް ދިޔައީ ހިތްފުރިގެންނެވެ. އެހެން އެދުމެއް ވެސް އޮވެގެންނެވެ.\nއޭގެ ދެ ދުވަސް ފަހެވެ. ދޮންބެއްޔާ އާންމުކޮށް ރަށު ތެރެއިން ނުފެންނާތީ އާންމުންގެ ހިތުގައި ސުވާލުތައް އުފެދި އޭނާ އަށް ވީގޮތެއް ބެލުމަށް މީހުން ޝައުގުވެރިވެއްޖެ އެވެ. އޭރު މޫސާ ފަތުހީ އޭނާގެ ރެއާއި ދުވާލު ގުނަމުން ދަނީ މާލެ ދާން އަރާނެ ނާލުބައްތެއްޔެއް ރަށަށް ނައިސްގެން އޭގެ އިންތިޒާރުގަ އެވެ.\nހުސޭނު އިންތިޒާރުކުރަމުން އެ ގެންދަނީ އޭނާގެ އަތަށް އެ މާވަހަރު އަރާނެ އިރަކަށެވެ. ނަމަވެސް އެރި އިރާއެކު އޭނާގެ ދުވަސް ހަރާބުކޮށްލީ މުސްކުޅި އަމާ އެވެ.\nމިއަދު ޒުވާބުކުރުމެއް ނެތެވެ. ހިތާމައިގެ ދުވަހެކެވެ. ނަމަވެސް ހިތާމަ އަކީ ޒުވާބުކުރިޔަސް އަދި ހިތާމަކުރިޔަސް ހުސޭނުގެ އަމާ އަށް ވުރެ އަޑުގަދަ މީހަކު ރަށުގައި ވެސް ނޫޅޭ ކަމެވެ. އަމާގެ ހުރި ހަމައެކަނި ބޭބެ ވީނުވީއެއް ނޭނގި ގެއްލުމުގެ ހިތާމާގައި މުޅި ދުވަސް އެ އޮތް ދަންމާލަނީ އަޑުންއަޑުނަގައި ރުއިމުގަ އެވެ.\nއުފަން ދަރިއަކު ދެކެ ނުވާ ލޯބި މީހަކު އޭނާގެ ބޭބެއް ދެކެ ވެދާނެ ހެއްޔެވެ؟ މިހެން ހިތަށް އަރައި ހުސޭނަށް ހުރެވުނީ މަންމަ ހެދެމުން ދިޔަ ގޮތް ބަލަން އަނގަނަގައިގެންނެވެ.\nކޮންމެއަކަސް ދޮންބެއްޔާ ހޯދަން ރަށުގެ މީހުން ނުކުތުމުން މާވަހަރު ފޮރުވުމަށް ފަހު މޫސާ ފަތުހީ ވެސް އެމީހުންނާ އެކު ނުކުމެއްޖެ އެވެ. އޭނާގެ މޭގަނޑު އަނގަޔަށް އައީ، ދޮންބެއްޔާ ވަޅުލި ހިސާބުގަނޑަށް ގޮސް ނިކަން ވަގުވަގަށް ހޭޅިފަށުން ގޮނޑުދޮށަށް ފޭބިތަނުންނެވެ.\nދޮންބެއްޔާ ވަޅުލިތަން އެ އޮތީ އަލުން ކޮނެފަ އެވެ. އެކަމަކު އެހިސާބުގަނޑުގައި ވެސް ގަބުރެއް ފެންނާކަށް ނެތެވެ.\nމޫސާ ފަތުހީގެ ހިތް ކުރިއަށް ވުރެ ބާރަށް ތެޅިގަތީ އޭނާގެ ސިއްރު އެނގޭ މީހަކު ރަށުގައި ހުރިކަމުގެ އިހްސާސްވި ހިސާބުންނެވެ. މުންޑުގެ ފަސްބައި ދެ އަތަށް ނަގައިގެން މޫސާ ފަތުހީ ދެން ދުއްވައިގަތީ ގެއާ ދިމާލަށެވެ. މާވަހަރު ފޮރުވިތަނުގައި އޭތި އޮތްތޯ ބެލުމަށެވެ.\nދޮންބެއްޔާގެ ގަބުރާ އެކު ހުދަންބަރު ވެސް ގެއްލުނީ އެވެ. މޫސާ ފަތުހީ އަށް އެނގޭ ހަގީގަތަކީ އެހާ އަވަހަށް މީހެއްގެ ހަށިގަނޑު ކުނިވެ ވެއްޔަށް ބަދަލުނުވާނެ ކަމާއި ފަންސާސް އެތައް ކިލޯއެއް ބަރުދަނުގައި ހުރި ބޮޑު މާވަހަރެއް ހުލިނުވާނެ ކަމެވެ.\nރަށުގެ ކޮންމެވެސް މީހަކު މި އޮތީ އޭނާ އަށް ކެއްސެއް ދީފަ އެވެ.\nވަގުކަލޭގެ އަކީ ކާކުކަން މޫސާ ފަތުހީ އަށް ރޭކާލީ އޭގެ ދެ ތިން ދުވަސް ފަހުންނެވެ. ރުއްޖެހިގޭ މަރީނާގެ ހުރި ހަމައެކަނި ފިރިހެން ދަރިކަމުގައިވީ ހުސޭނު ވެސް ވީނުވީއެއް ނޭނގި ގެއްލުނީ އެވެ.\nމާވަހަރާ އެކު ހުސޭނު ފުރައިގެން ދިޔައީ މޫސާ ފަތުހީގެ އަތުގައި ދެން އޮތް އެންމެ އަގުބޮޑު މުދާގަނޑު ވެސް ހިފައިގެންނެވެ. އޭނާގެ ބޮއްކުރާ އެވެ.\nނަމަވެސް ބޮއްކުރާއެއް ގެއްލުނުކަމުގެ އިހްސާސެއް ރަށުގެ އެހެން ބަޔަކަށް ނުކުރެވެ އެވެ. އަދި މޫސާ ފަތުހީ އަށް ލިބުނު ކެއްސުން ވެރިވި ހިތާމަ އިތުރަކަށް ގަދައެއް ވެސް ނުވި އެވެ.\nއެއަށް ވުރެ ގަދަ ވިއްސާރައެއް އޭރު ލައިގަނެފައި އޮތީމަ އެވެ. އަދި އެ ވިލާގަނޑަށް މާވަހަރު ހަދިޔާކުރިޔަސް ހުސޭނާއި ބޮއްކުރާ ސަލާމަތްނުވާނެކަން މޫސާ ފަތުހީ އަށް ޔަގީންވާތީ އެވެ.


Mbappe thafaathu dhakkaa Barca athun PSG molhukohdheefi - vNews.mv\nރޭގެ މެޗުގެ މޮޅުކުޅުންތެރިއަކަށް ހޮވިފައިވަނީ އެމްބާޕޭ- ފޮޓޯ:- ސްޕޯޓްސް އިލުސްޓްރޭޓެޑް\nއެމްބާޕޭ ތަފާތުދައްްކާ ބާސާ އަތުން ޕީއެސްޖީ މޮޅުކޮށްދީފި\nއައްފާން މުހައްމަދު 17 February 2021, 12:07\nޔުއެފާ ޗެމްޕިއަންސް ލީގުގެ ރައުންޑް އޮފް 16 ގައި ރޭ ޒުވާން ފޯވާޑް ކިލިއަން އެމްބާޕޭ ތަފާތުދައްކާ ބާސާއަތުން ޕީއެސްޖީ މޮޅުކޮށްދީފިއެވެ.\nބާސާގެ އަމިއްލަ ދަނޑުގައި ކުޅުނު މިމެޗުގައި ބާސާގެ މައްޗަށް ޕީއެސްޖީ ކުރިހޯދީ ފަސޭހަ ކަމާއިއެކު 1-4 ގެ ނަތީޖާއަކުންނެވެ.\nފޯރިގަދަ ކުޅުމެއް ފެނިގެންދިޔަ މިމެޗުގައި، އަނިޔާގައި ހުރި ޕީއެސްޖީގެ ކުރިއަށް ކުޅޭ ބްރެޒިލްގެ ތަރި، ނޭމާ އާއި އާޖެންޓީނާގެ އިތުބާރު ފޯވާޑް އެންހެލް ޑި މާރިއާ ކުޅެފައިނުވިނަމަވެސް މެޗު ފެށިގެން މޮޅަށްކުޅެ ނުރައްކާކުރަމުން ދިޔައީ ޕީއެސްޖީ އިންނެވެ. އެހެންނަމަވެސް ބޮޑު ލީޑަކާއިއެކު ދެވަނަ ލެގުގައި މިދެޓީމު ބައްދަލުކުރާ މެޗަށް މި ދެކުޅުންތެރިންވެސް ފިޓުވާނެ ކަމަށް ބޭރުގެ ކުޅިވަރު މީޑިއާއިން ރިޕޯޓް ކުރެއެވެ.\nއެގޮތުން މެޗުގެ ފުރަތަމަ 20 މިނެޓުގައިވެސް ޕީއެސްޖީ އިން ނުރައްކާތެރި އެތައް ހަމަލާއެއް ބާސާގެ ގޯލާއި އަމާޒުކޮށް ފޮނުވާލާފައިވީނަމަވެސް ފުރަތަމަ ލަނޑުޖަހާ ލީޑުނެގީ ބާސެލޯނާއިންނެވެ. މިއީ އޭރިއާ ތެރެއިން ބާސާގެ ފްރެންކީ ޑި ޔޮންއަށް ޕީއެސްޖީގެ ކުރްޒާވާ ކުރިފައުލަކާއި ގުޅިގެން ލިބުނު ޕެނަލްޓީއަކުން ކެޕްޓަން ލިއޮނެލް މެސީ ކާމިޔާބުކޮށްދިން ލަނޑެކެވެ.\nއެހެންނަމަވެސް މިލީޑުގައި ބާސާއަށް މާގިނައިރެއް ނޯވެވުނެވެ. އެގޮތުން ޕީއެސްޖީއިން ވަނީ ކުޅުން ވަރުގަދަކޮށް އޭގެ ފަސްމިނެޓު ފަހުން ފުރަތަމަ ހާފުގެ 32 ވަނަ މިނެޓުގައި ލަނޑު ޖަހާ ނަތީޖާ ހަމަހަމަކޮށްފައެވެ. މިލަނޑު އެޓީމަށް ކާމިޔާބުކޮށްދިނީ މެޗުގައި ހެޓްރިކް ހަދާ ޕީއެސްޖީ މޮޅުކޮށްދިން ފްރާންސްގެ އިތުބާރު ފޯވާޑް އެމްބާޕޭއެވެ.\nއިތުރު ލަނޑެއް މިހާފުގައި ފެނިގެން ނުދިޔަނަމަވެސް ޕީއެސްޖީ އިން ނުރައްކާތެރި ތިން ހަމަލާއެއް ބާސާގެ ގޯލާއިއަމާޒުކޮށް ވަނީ ފޮނުވާލާފައެވެ. ދެވަނަ ހާފުގައިވެސް މޮޅަށްކުޅެ ވަރުގަދަކޮށް ފެނުނީ ޕީއެސްޖީއެވެ. އެޓީމުން ފުލުފުލުގައި ހަމަލާތައް އުފައްދަން މަސައްކަތް ކުރަމުން ދިޔުމުގެ ނަތީޖާއަކަށްވީ ދެވަނަހާފުގެ 20 ވަނަ މިނެޓުގައި އެމްބާޕޭ އިތުރު ލަނޑެއް ކާމިޔާބުކޮށް ފުރަތަމަ ފަހަރަށް މެޗުގައި ލީޑުނެގުމެވެ. މިއީ އެލެސަންދްރޯ ފްލޮރެންޒީ އޭރިއާތެރެއަސް ހުރަސްކޮށްދިން ބޯޅަ ބާސާގެ ޑިފެންސްލައިނަށް ރަނގަޅަށް ދިފާއުނުކުރެވި ހެދުނު ގޯހެއްގެ ފައިދާ ނަގާ، މުޅިން ހުސް ގޯލެއްގެ ތެރެއަށް ބޯޅަ ވައްދާލައިގެން އެމްބާޕޭ ކާމިޔާބުކޮށްދިން ލަނޑެކެވެ.\nޕީއެސްޖީއަށް ލީޑުފުޅާކޮށްދިން ލަނޑު އޭގެ ފަސްމިނެޓުފަހުން ކާމިޔާބުކޮށްދިނީ ލޯނު އެއްބަސްވުމުގެ ދަށުން އެޓީމަށް ކުޅެމުން އަންނަ މޮއިސް ކީންއެވެ. އަދި ޕީއެސްޖީގެ ހަތަރުވަނަ ލަނޑު މެޗުގެ ފުރިހަމަވަގުތު ހަމަވާން ފަސްމިނެޓަށް ވެފައިވަނިކޮށް ކާމިޔާބުކޮށްދިނީވެސް މެޗުގެ މޮޅުކުޅުންތެރިޔާކަން ހޯދި އެމްބާޕޭ އެވެ.\nރޭގެ މެޗުން ޕީއެސްޖީ މޮޅުވިއިރު މީގެކުރިންވެސް މިދެޓީމު ޗެމްޕިއަންސް ލީގުގެ ރައުންޑް އޮފް 16 ގައި ކުޅެފައިވެއެވެ. އެފަހަރު ފުރަތަމަ ލެގު ޕީއެސްޖީއިން ކާމިޔާބުކުރީ 0-4 އިންނެވެ. އެހެންނަމަވެސް ދެވަނަ ލެގުގައި ތަފާތުދައްކާ ބާސާއިންވަނީ 1-6 އިން ޕީއެސްޖީ ބަލިކޮށް ކުއާޓާގެ ޖާގައެއް ހޯދާފައެވެ.\nޗެމްޕިއަންސް ލީގުގައި މިރޭ ސެވިއާ އާއި ޑޯޓްމަންޑް ބައްދަލުކުރާއިރު ހަމަ މިރޭ ޔުވެންޓަސް، ޕޯޓޯއާއި ދެކޮޅަށްވެސް ނުކުންނާނެއެވެ.\nބާސެލޯނާ ޕެރިސް ސެއިންޓް ޖާމަން (ޕީއެސްޖީ) ކުޅިވަރު ޔުއެފާ ޗެމްޕިއަންސް ލީގު ބޭރު ކުޅިވަރު


ހިއުމަން ރައިޓްސް ކޮމިޝަން އޮފް މޯލްޑިވްސް\nހިއުމަން ރައިޓްސް ކޮމިޝަނުގެ ސީނިއަރ ބިއުރޯ އޮފިސަރގެ މަޤާމަށް ކުރިމަތިލުމުގެ ފުރުސަތު\n14 އޮކްޓޯބަރު 2021\nސީނިއަރ ބިއުރޯ އޮފިސަރ\nހިއުމަން ރައިޓްސް ކޮމިޝަން އޮފް ދަ މޯލްޑިވްސް / ކ. މާލެ\n- މުސާރަ: މަހަކު -/11,550 ރުފިޔާ\n- ލިވިންގ އެލަވަންސް -/3,000 ރުފިޔާ\n- ސާރވިސް އެލަވަންސް -/3,500 ރުފިޔާ\n- މޮބައިލް ފޯން އެލަވަންސް -/250 ރުފިޔާ\nމީގެ އިތުރުން ބަންދު ދުވަސްތަކާއި ނުރަސްމީގަޑީގައި މަސައްކަތްކޮށްފިނަމަ ކަނޑައެޅިފައިވާ އުސޫލުން އިތުރުގަޑީގެ ފައިސާ ލިބޭނެއެވެ.\nމަސައްކަތާގުޅޭ ދާއިރާއަކުން ދަށްވެގެން ބެޗްލަރސް ޑިގްރީ (މޯލްޑިވްސް ކޮލިފިކޭޝަން އޮތޯރިޓީން ގެންގުޅޭ މިންގަނޑުގެ7ވަނަ ސަނަދު) ޙާޞިލްކޮށްފައިވުމާއެކު މަސައްކަތާ ގުޅޭ ދާއިރާއަކުން މަދުވެގެން3އަހަރު ދުވަހުގެ ތަޖުރިބާ ލިބިފައިވުން ނުވަތަ\nމަސައްކަތާގުޅޭ ދާއިރާއަކުން ދަށްވެގެން ޑިޕްލޮމާ (މޯލްޑިވްސް ކޮލިފިކޭޝަން އޮތޯރިޓީން ގެންގުޅޭ މިންގަނޑުގެ5ވަނަ ސަނަދު) ޙާޞިލުކޮށްފައިވުމާއެކު، މަސައްކަތާގުޅޭ ދާއިރާއަކުން މަދުވެގެން5އަހަރު ދުވަހުގެ ތަޖުރިބާ ލިބިފައިވުން.\nކޮމިޝަން ބިއުރޯ ހިންގުމުގެ މަސައްކަތް ސެކްރެޓަރީ ޖެނެރަލްގެ ލަފާގެ މަތިން ރާވާ ހިންގުން.\nޑިޕާޓްމަންޓްގެ މަސައްކަތްތަކާ ގުޅުންހުރި ކޮމިޝަނުގެ ނިންމުންތައް ތަންފީޒުކުރުމަށް ކުރަންޖެހޭ އެންމެހާ މަސައްކަތްތައް ކުރުން.\nކޮމިޝަނުގެ ބައްދަލުވުންތަކުގެ އިންތިޒާމްތައް ހަމަޖެއްސުމާއި ބައްދަލުވުންތަކުގެ ނިންމުންތައް ކަމާ ގުޅުންހުރި ޑިޕާޓްމަންޓްތަކަށް ޤަވާޢިދުން ފޮނުވުން.\nކޮމިޝަނުގެ މެމްބަރުންނަށް ބޭނުންވާ އިދާރީ އެހީތެރިކަން ފޯރުކޮށްދިނުން.\nމެމްބަރުންގެ އެޕޮއިންޓްމަންޓްތައް ހަމަޖެއްސުމުގައި އެ މައްސައްކަތް ކުރާ މުވައްޒަފަށް / މުވައްފުންނަށް ބޭނުންވާ ލަފައާއި އިރުޝާދު ދިނުން.\nކޮމިޝަން މެމްބަރުން ބައިވެރިވެވަޑައިގަންނަވާ ދަތުރުތަކާއި އިވެންޓްތަކުގެ ޕްރޮޓޮކޯލްގެ ކަންތައްތައް ވިލަރެސްކޮށް އިންތިޒާމް ހަމަޖެއްސުމުގައި ޑިޕާރޓްމަންޓުގެ މުވައްޒަފުންނަށް އިރުޝާދުދީ މި މަސައްކަތުގައި އިސްރޯލެއް އަދާ ކުރުން.\nކޮމިޝަނުގެ މެމްބަރުން ބައިވެރިވެވަޑައިގަންނަވާ ބައްދަލުވުންތަކާއި ރަސްމީ ދަތުރުތަކުގެ އެންމެހާ އިންތިޒާމްތައް ހަމަޖެއްސުން.\nކޮމިޝަނުގެ މެމްބަރުން ބައިވެރިވެވަޑައިގަންނަވާ ބައްދަލުވުންތަކާއި ރަސްމީ ދަތުރުތަކުގައި ބޭނުންވާ ސްޕީޗްއާއި ޕްރެސެންޓޭޝަން، ބެކްގްރައުންޑް ޕޭޕަރާއި ކޮންސެޕްޓް ނޯޓްސްއާއި އެ ކަރުދާސްތައް އެކުލަވާލުމަށް ބޭނުންވާ މަޢުލޫމާތު ކަމާގުޅުންހުރި ޑިޕާޓްމަންޓްތަކުން ހޯދައި ތައްޔާރުކުރުން.\nކޮމިޝަނުގެ ނިންމުންތައް ތަންފީޒުކުރަމުންދާ މިންވަރުގެ މައްޗަށް މަހަކު އެއްފަހަރު ރިޕޯޓެއް އެކުލަވާލާ ސެކްރެޓަރީ ޖެނެރަލްއާ ޙިއްޞާކުރުން.\nކޮމިޝަނުގެ އިންޓަރނޭޝަނަލް ރިލޭޝަންސްގެ އެންމެހާ ކަންކަން ވިލަރެސްކޮށް ބައިނަލްއަޤްވާމީ ފަރާތްތަކަށް ފޮނުވަން ކަނޑައަޅާ މަޢުލޫމާތުތައް އެ ފަރާތްތަކަށް ޙިއްޞާކުރުން.\nކޮމިޝަން ބިއުރޯގެ މަސައްކަތްތައް ރާވާ ހިންގުމަށް ބޭނުންވާ އެންމެހާ އުޞޫލްތައް ކާމާގުޅޭ ދާއިރާތަކުގައި މަސައްކަތްކުރާ މުވައްޒަފުންނާ ގުޅިގެން ކޮމިޝަނުގެ ރައީސްއާއި ސެކްރެޓަރީ ޖެނެރަލްގެ ލަފައާއި އިރުޝާދުގެ ދަށުން ތައްޔާރުކުރުން.\nއެނުއަލް ވަރކްޕްލޭންއާ އެއްގޮތްވާ ގޮތުގެ މަތިން ޑިޕާޓްމަންޓްގެ އެކްޓިވިޓީ ޕްލޭން ތައްޔާރުކޮށް، މަސައްކަތްތައް މުވައްޒަފުންނާ ހަވާލުކޮށް، ހަރަކާތްތަކުގައި ޓައިމްލައިން ކަނޑައަޅާ އެ ޕްލޭންއާ އެއްގޮތަށް މަސައްކަތްތައް ކުރިޔަށް ގެންދިޔުން.\nޑިޕާޓްމަންޓް މަސައްކަތްތަކާ ބެހޭގޮތުން މަޝްވަރާ ކުރުމަށް ޑިޕާޓްމަންޓް މީޓިންގ ހަފްތާއަކު އެއްފަހަރު ބާއްވާ ބައްދަލުވުމުގެ މިނިޓްސް ސެކްރެޓާރީ ޖެނެރަލް އަދި މެމްބަރުންނާ ޙިއްޞާ ކުރުން.\nކުރިޔަށް އޮންނަ އަހަރަށް ޑިޕާޓްމަންޓްގެ އެނުއަލް ވަރކްޕްލޭން ތައްޔާރުކޮށް ބަޖެޓް ބޭނުންވާ ޙަރަކާތްތަކަށް ބަޖެޓް ހިނގާނެ ވަކިވަކި ކަންކަން ފާހަގަކޮށް ކަނޑައެޅިފައިވާ މުއްދަތުގައި ކޯޕަރޭޓް އެފެއާޒް ޑިޕާޓްމަންޓްއާ ޙިއްޞާ ކުރުން.\nޑިޕާޓްމަންޓުން ކުރިޔަށް ގެންދާ މަސައްކަތްތައް މޮނިޓަރކޮށް، ރިވިއުކޮށް ބަދަލުގެންނަން ޖެހޭ ކަންކަން ފާހަގަކޮށް، އެބަދަލުތަކާ އެއްގޮތަށް މަސައްކަތްތައް ކުރިޔަށް ގެންދިޔުން.\nކަނޑައެޅިފައިވާ މުއްދަތުގެ ތެރޭގައި، ޑިޕާޓްމަންޓް މުވައްޒަވުންގެ ޕަރފޯމަންސް ޓާގެޓްސް ކަނޑައަޅައި މިޑް އިޔަރ އަދި އިޔަރ އެންޑް ރިވިއު ހަދައި، ޕަރފޯމަންސް އެޕްރެއިސަލް ތައްޔާރުކުރުމާއި ޑިޕާޓްމަންޓްގެ މުވައްޒަފުންގެ މަސައްކަތްތައް ކުރިޔަށްގެންދިޔުމުގައި ދޭންޖެހޭ ލަފާއާއި އިރުޝާދު ދިނުން.\nޑިޕާޓްމަންޓްއަށް އަލަށް ވައްދާ މުވައްޒަފުންގެ ޕްރޮބޭޝަން ރިވިއު ތައްޔާރުކޮށް ކަނޑައެޅިފައިވާ މުއްދަތުގައި ހިއުމަން ރިސޯސް ޔުނިޓާ ޙިއްޞާ ކުރުން.\nއެނުއަލް ވަރކްޕްލޭންގައި ހިމެނޭ ހަރަކާތްތަކާއި ޑިޕާޓްމަންޓުން ކުރުމަށް ކޮމިޝަނުން ނިންމާ ކަންކަން ހިނގާ ނުހިނގާ މިންވަރު ދެނެގަނެ، އެގްޒެކެޓިވް ބައްދަލުވުމާއި އެނުއަލް ވަރކްޕްލޭން ރިވިއު ބައްދަލުވުމުގައި ބައިވެރިވެ ހުށަހެޅުން.\nޑިޕާޓްމަންޓްގެ އިސްވެރިޔާގެ ޙައިސިއްޔަތުން ބައިވެރިވާން ޖެހޭ ކޮމިޓީތަކާއި ބައްދަލުވުންތަކުގައި ޤަވާއިދުން ބައިވެރިވެ، ކުރުމަށް ކަނޑައަޅާ ކަންކަން ކަނޑައެޅިފައިވާ މުއްދަތުގެތެރޭގައި ކުރުން.\nއެކިއެކި މުނާސަބަތުތަކާ ގުޅިގެން ތައްޔާރުކުރަންޖެހޭ ސްޓޭޓްމަންޓްތަކާއި ކާޑު ތައްޔާރުކުރުމުގެ މަސައްކަތް ވިލަރެސް ކުރުން.\nޑިޕާޓްމަންޓްގެ މަސައްކަތްތަކުގެ އިތުރުން އެހެން ޑިޕާޓްމަންޓްތަކާއި މުޅި ކޮމިޝަނުން ހިންގާ އެހެނިހެން ހަރަކާތްތަކުގައި ބައިވެރިވެ އެއްބާރުލުން ދިނުން.\nމަސައްކަތާ ގުޅޭ ގޮތުން މީޑީޔާ ޕްރޮގްރާމްތަކުގައި ކޮމިޝަން ތަމްސީލުކޮށް މަޢުލޫމާތުދޭން ޖެހިއްޖެނަމަ އެފަދަ ޕްރޮގްރާމްތަކުގައި ބައިވެރިވެ މައުލޫމާތު ދިނުން.\nކޮމިޝަނުން ބޭނުންވެއްޖެ ހާލަތެއްގައި ކޮމިޝަނުން ރާވާ ދަތުރުތަކުގައި ބައިވެރިވުން.\nއަދި މިނޫންވެސް ކޮމިޝަނުން ކުރާ އެހެނިހެން މަސައްކަތްތަކާއި ހިންގާ ޙަރަކާތްތަކުގައި ބައިވެރިވުން.\n2021 އޮކްޓޫބަރު 26 ވަނަ ދުވަހުގެ މެންދުރު 12:00 ގެ ކުރިން\nމި މަޤާމަށް ކޮމިޝަނުގެ މުވައްޒަފަކު ހޮވުނުކަމުގައި ވީނަމަވެސް3މަސްދުވަހުގެ ޕްރޮބޭޝަން މުއްދަތު ގުނޭނެއެވެ. އެހެންނަމަވެސް އެހެނިހެން އެލަވަންސްތައް މެދުނުކެނޑި ލިބޭނެއެވެ.\nމި މަޤާމުގެ އިންޓަވިއުއަށް ދެންނެވޭނީ ގިނަވެގެން 10 ކެންޑިޑޭޓުންނަށެވެ. މިމަޤާމަށް 10 ފަރާތަށް ވުރެން އިތުރަށް ކުރިމަތިލައްވައިފިނަމަ ޝޯޓް ލިސްޓް ކުރުމަށް ފުރަތަމަ ދެވޭނީ ތިއަރީ ޓެސްޓެކެވެ. އިންޓަވިއުއަށް ދެންނެވޭނީ ތިއަރީ ޓެސްޓްގެ ނަތީޖާއާއި ތަޢުލީމީ ފެންވަރަށް ބަލައި، އެންމެ މަތިން މާކްސް ލިބޭ 10 ފަރާތަށެވެ.\nމި މަޤާމަށް 10 ފަރާތަށްވުރެ މަދުން ކުރިމަތިލައިފިނަމަ، ތިއަރީ ޓެސްޓް ދޭނީ އިންޓަރވިއު އޮންނަ ދުވަހު، އިންޓަވިއުގެ ފަހުންނެވެ.\nމި މަޤާމަށް ކުރިމަތިލާ ފަރާތްތަކަށް ދޭ ތިޔަރީ ޓެސްޓް އޮންނާނީ ކޮމިޝަނުގެ މައި އިދާރާ (މ. ޗަނބޭލީވިލާ (ސްޓާރ ކްލައުޑްސް ބިލްޑިންގ، 12 ވަނަ ފަންގިފިލާ) ގައެވެ.\nއިތުރު މަޢުލޫމާތު ސާފުކުރުމަށް ގުޅުއްވާނީ 3003143 ނުވަތަ 3003149 އަށެވެ.


SunOnline: Dr. Ali Naseer, safeeru kamuge masooliyyathuthah ninmaalaifi\nޑރ އަލީ ނަސީރު، ސަފީރުކަމުގެ މަސްއޫލިއްޔަތުތައް ނިންމާލައިފި\nމުއާވިޔަތު އަންވަރު 03 May 2019, 13:08\nޑރ. އަލީ ނަސީރު، އދ. ގެ ސެކްރެޓަރީ ޖެނަރަލް އެންޓޯނިއޯ ގުޓަރެސްއާ އިއްޔެ ބައްދަލު ކުރައްވަނީ ----\nރާއްޖެއިން އދ.އަށް ކަނޑައަޅާފައި ހުންނަވާ ދާއިމީ މަންދޫބުކަމާއި އެމެރިކާގައި ހުންނަވާ ދިވެހި ސަފީރުކަމާއި ކެނެޑާއަށް ކަނޑައަޅާފައި ހުންނަވާ ނޮން ރެޒިޑެންޓް ސަފީރުގެ މަގާމުގައި ހުންނެވި ޑރ. އަލީ ނަސީރު މުހައްމަދު، އޭނާގެ މަގާމުތަކުގެ މަސްއޫލިއްޔަތުތައް މިއަދު ފުރިހަމަކުރައްވައި، ނިންމަވާލައިފިއެވެ.\nޑރ. އަލީ ނަސީރު އެ މަގާމުތަކަށް އައްޔަނު ކޮށްފައިވަނީ ކުރީގެ ރައީސް އަބްދުﷲ ޔާމީންގެ ވެރިކަމުގައި 2017 ވަނަ އަހަރުގެ ޖުލައި ނުވަވަނަ ދުވަހުއެވެ.\nތަޖުރިބާކާރު ޑިޕްލޮމެޓް ޑރ. އަލީ ނަސީރު މުހައްމަދު މިއަދު ކުރެއްވި ޓްވީޓެއްގއި މިކަން ފާހަގަކުރައްވައި، ވިދާޅުވީ އދ. އަށް ކަނޑައަޅާފައި ހުންނަ ދާއިމީ މަންދޫބުގެ މަގާމުގައި ޑިޕްލޮމެޓިކް އެންމެ މަތީ ހަރުފަތުގައި ރާއްޖެ ތަމްސީލުކުރުމަކީ ލިބުނު ޝަރަފެއް ކަމަށެވެ. އަދި އޭނާ ވަނީ ރައީސް އިބްރާހީމް މުހައްމަދު ސޯލިހާއި ފޮރިން މިނިސްޓަރު އަބްދުﷲ ޝާހިދަށް ޝުކުރު އަދާކުރައްވާފައެވެ.\nއދ. އަށް ކަނޑައަޅާފައި ހުންނަ ދާއިމީ މަންދޫބުގެ މަގާމު ނިންމާލުމުގެ ކުރިން ޑރ. އަލީ ނަސީރު އިއްޔެ ވަނީ އދ. ގެ ސެކްރެޓަރީ ޖެނަރަލް އެންޓޯނިއޯ ގުޓަރެސްގެ އަރިހަށް ވަދާއީ ޒިޔާރަތް ކުރައްވާފައެވެ.\nމަރުކަޒީ ބޭންކްގެ ކުރީގެ ގަވަރުނަރު ޑރ. އަޒީމާ އާދަމްގެ ފިރިކަލުން ޑރ. އަލީ ނަސީރު، ޑިސެމްބަރު 2013 އިން ފެށިގެން އެ މަގާމުތަކަށް އައްޔަނު ކުރުމާއި ހަމައަށް ހުންނެވީ ދިވެހި ޚާރިޖިއްޔާގެ ފޮރިން ސެކްރެޓަރީގެ މަގާމުގައެވެ.\nއދ. އަށް ކަނޑައަޅާ ދާއިމީ މަންދޫބުކަމާއި، އެމެރިކާ ސަފީރުކަމަށް ރައީސް އިބްރާހިމް މުހައްމަދު ސޯލިހު އައްޔަނުކުރައްވާފައިވަނީ، ނިއު ޔޯކްގައި ހުންނަވާ ރާއްޖޭގެ ދާއިމީ މަންދޫބުގެ ނައިބުކަން ކުރެއްވި ތިލްމީޒާ ހުސައިނެވެ. ކުރީގެ ރައީސް މުހައްމަދު ނަޝީދުގެ ސަރުކާރުގައި ތިލްމީޒާ ވަނީ، އުތުރު ޕްރޮވިންސްގެ ސްޓޭޓް މިނިސްޓަރުކަންވެސް ކުރައްވާފައެވެ.\nތުޅާދޫ ދާއިރާގެ އިންތިހާބީ މެމްބަރު އަދި ގާނޫނީ ވަކީލު ހިސާން ހުސައިންގެ ކޮއްކޮ ތިލްމީޒާއަށް ސަފީރުކަމުގެ ފަތްކޮޅު، ރައީސް ސޯލިހު އެރުއްވީ މިދިޔަ އޭޕްރިލް މަހުގެ 18 ވަނަ ދުވަހުއެވެ.


BBQ area gai dhon karaa!\nބާބަކިއު ސަރަހައްދުގައި ހެދިފައިވާ ކަރާ ވެޔޮތައް: ކަރާ ވެޔޮތަކުގައި ވަނީ ކަރާ އަޅަން ވަނީ ފަށާފައި -- އަހްމަދު އަޝްހާދު | އަވަސް\nހުޅުމާލެއަށް ގޮސް އެންމެން އެއްވަނީ ބާބަކިއު އޭރިއާއަށެވެ. މުޅި އެ ސަރަހައްދު އެއްވަސް ކޮށްފަައި އޮންނާނީ ލޮނު މިރުސްގަނޑެއް އުނގުޅައި ގްރިލްތަަކުގައި އަތުރާލާ މަހާއި ކުކުޅު ފަދަ ބާވަތްތައް ފިހެވިގެން ކުޅުދިޔައި ކުރާ މީރު ވަހެވެ. އެއްބަޔަކު ގްރިލް ކައިރީ ތިބެ ބާބަކިއު ތައްޔާރު ކުރަމުންދާއިރު އަނެއް ބަޔަކު ބެންޗްތަކުގައި ހިތްފަހި ކަމާއެކު ސަމާސާކޮށްލައި ވާހަކަ ދައްކާލަން ތިބެ އެވެ. ހިނގާލާން ދެވެ އެވެ.\nއެހެން ގިނަ ރަހުމަތްތެރީންނާ އެ ސަރަހައްދުން ބައްދަލުވެ އެވެ. ހާއްސަކޮށް ހަފުތާ ބަންދުގައި އެއީ ވަރަށް ގިނަ ބަޔަކު ސްޓްރެސް ދުއްވާލަން ދާތަނަކަށް ވެފައި އޮވެއެވެ. އަދި މުޅި އެ ސަރަހައްދަކީ ކޮންމެ ރެއެއްގައި ވެސް ވަރަށް ބޮޑު ސޯޝަލް އިވެންޓަކަށް ވެފައި ވެއެވެ. އެކަމަކު އެއީ މީގެ ދުވަސްތަކެއް ކުރިން ހުޅުމާލޭގެ ބާބަކިއު އޭރިއާ އޮތް ގޮތެވެ. މިހާރު ވަރަށް ތަފާތެވެ.\nބާބަކިއު ސަރަހައްދު މިހާރު އޮތް ގޮތް -- އަހްމަދު އަޝްހާދު | އަވަސް\nމިހާރު އެ ސަރަހައްދު ބަންދުކޮށް ބާބަކިޔުން ހެދުން ވަނީ ހުއްޓުވާފަ އެވެ. އޭގެ ފަހުން އައި ކޮވިޑްގެ ބަލިމަޑުކަމާ ގުޅިގެން އެ ސަރަހައްދު ވަނީ އެކަށް ބަންދު ކޮށްފަ އެވެ. އާއްމުން އެއްވެ އުޅުނު އެފަދަ ހުރިހާ ތަނެއްގައި ޓޭޕުފަށް ދަމާލި ގޮތަށެވެ. ހުޅުމާލޭގެ ދެވަނަ ފޭހާ ދިމާލަށް ދާން އޮންނަ އެ ސަރަހައްދު ވެސް މިހާރު އޮތީ ފަޅަށެވެ. ކުރިން އެންމެން އެކުގައި ކާން ތިބި ގޮނޑިތައް ވެސް ވަނީ ނަގާފަ އެވެ. ދުން އެރުވި ގްރިލްތަކެއް ވެސް ނެތެވެ.\nގޮނޑިތައް ހުރި ދިމާލުގައި ކަރާ ވެޔޮތައް ހެދިފައި\nގޮނޑިތައް ބަހައްޓާފައި ހުރި ދިމާލުން މިހާރު ފެންނަނީ މުޅިން އެހެން މަންޒަރެެކެވެ. ގަސްތައް ފަޅާ ބޯވެ ބާބަކިއު އޭރިއާގެ ނިޝާންތައް ފޮހެވެން ފަށާފައި ވާއިރު ފެހި އެހެން ކަމެއް އެބަ ފެނެ އެވެ. ސަރަހައްދުގެ އެކި ދިމަ ދިމާލުގައި ކަރާ ވެޔޮތައް ހެދިފައިވާ ތަނެވެ. އެ ސަރަހައްދުގެ ތިން ދިމާލެއްގައި ތިން ކަރާ ވެޔޮ އެބަ އޮތެވެ. ދެ ވެޔޮގަނޑެއްގައި އޮތީ ރަނގަަޅަށް ކަރާ އަޅާފަ އެވެ. އަނެއް ވެޔޮގަނޑު އޮތީ މާ އަޅާ ކަރާ ޖަހާން ތައްޔާރުވާ ފޭހުގަ އެވެ.\nބާބަކިޔު ސަރަހައްދުގައި އޮތް ކަރާ ވެޔޮގަނޑެއްގައި ކަރާ ޖަހާފައި -- އަހްމަދު އަޝްހާދު | އަވަސް\nމި ކަރާ ވެޔޮތައް ހެދިފައި ވަނީ ކޮންކްރީޓު ގޮނޑިތައް ހުރި ދިމާލުގަ އެވެ. އެ ސަރަަހައްދުން ގޮނޑިތައް ނަގާފައި ހުރިި ކަމުގައިވިޔަސް ބައެއް ތަންތަނުގައި ވީރާނާ ކޮންކްރީޓުގަނޑުތައް ހުއްޓެވެ. ބޮޑެތި ކޮންކްރީޓުތަކުގެ މަތިންނާއި އަރިމަތިން ކަރާ ވެޔޮތައް ވަރުގަދަކޮށްލާ އެ ސަރަހައްދަށް ފެތުރިގެންފައި ވެއެވެ.\nބާބަކިއު އޭރިއާގެ ގޮނޑިތައް ހުރި ސަރަހައްދުގައި އޮތް ވެލެއްގައިވާ ކަރައެއް -- އަހްމަދު އަޝްހާދު | އަވަސް\nކަރާ ވެލެއްގައި ކަރާ މާ އަޅާފައި -- އަހްމަދު އަޝްހާދު | އަވަސް\nވެޔޮތައް ހެދިފަައި ހުރި ގޮތުން އެއީ މީހަކު ނޫނީ ބަޔަކު ގަސްތުގައި ކަރާ ދަނޑެއް ހައްދަން އޮށް އަަޅައިގެން ކޮށްފައިވާ ކަމެއް ހެން ހިޔެއް ނުވެ އެވެ. އެކި ދިމާލުގައި ހެދި ވެޔޮތައް ވެސް ހެދި ދުވަމުން ދާ ގޮތުން ހީވަނީ ކަރާ އޮށް އެޅިގެން ކަރާ ވެޔޮ ފަޅައި ހެދި ކަރާ ވެސް އަޅާފައި ވަނީ އެވެ.\nބައެއް ކަރާތައް ދޮންވެފައި ވެއެވެ. ތަންކޮޅެއް ޅަ ކަރާ ވެސް ގިނަ އެވެ. ވެޔޮތައް އަދި ޅަޔަސް ސަރަހައްދުގައި މިހާރު އޮތީ ކަރާ ވެލެވެ. ބައެއް ބޮޑެތި ކަރާތައް ކައިރީ ގާ އަތުރާއި މިލްކުވެރިކަން ސާބިތުކޮށްފައި ވެސް ހުއްޓެވެ.\nހުޅުމާލޭގެ އެ ސަރަަހައްދުގައި އެތައް ބަޔެއްގެ ހަނދާންތައް ވާނެ އެވެ. އެއިން އެއްފަހަރަކު ބަޔަކު ކަރާ ކައި އުކި ކަރާ އޮށްތަކުން މި ވަނީ އެ ސަރަހައްދުގައި ކަރާ ހެދި ކަރާ އަޅާފަަ އެވެ.


SunOnline: Umurun dhuvas vee meehun ah dhathi dhuvas vareh\nއަހުމަދު ޖައިޝަން 01 Oct 2020, 14:04\nބ. ތުޅާދޫ ގައި ދުވަސްވީ މީހަކު ބައިސްކަލުގައި ދާއިރު އަންހެނަކު ހޫނުން ސަލާމަތްވުމަށް ކުޑަ ހިފައިގެން --- ސަން ފޮޓޯ/ ފަޔާޒު މޫސާ\nމިއަދަކީ ބައިނަލްއަގުވާމީ ދުވަސްވީ މީހުންގެ ދުވަހެވެ. ކޮވިޑް-19ގެ ބޮޑު ޕެންޑެމިކް އާ ގުޅިގެން މުޅި ދުނިޔޭގެ އެންމެން ވަނީ ބޮޑު ދަތިތަކާ ކުރިމަތިލާން ޖެހިފަ އެވެ. އޭގެތެރެއިން އެހެން މީހުންގެ އެހީއަށް ބޭނުންވާ މީހުންނަކީ އިތުރު ދަތިތަކާ ކުރިމަތިލާން ޖެހިފައިވާ ބައެެކެވެ. ހާއްސަ އެހީއަށް ބޭނުންވާ މީހުންގެ ތެރޭގައި ހިމެނޭ އެއް ބަޔަކީ ދުވަސްވީ މީހުންނެވެ. ކޮވިޑްގެ ހާލަތުގައިވެސް ދުވަސްވީ މީހުންނަށް އެހީތެރިކަން ފޯރުކޮށްދީ އެމީހުންގެ ރައްކާތެރިކަމަށް މަސައްކަތް ކުރަމުންދާ އެއް ބަޔަކީ އޭޖްޑް ކެއާ މޯލްޑިވްސް އެވެ.\nކޮވިޑްގެ ހާލަތުގައި ދުވަސްވީ މީހުންނަށް ދިމާވާ ދަތިތަކާއި އަދި އެނޫންވެސް ކަންތަކާ ގުޅޭގޮތުން އޭޖްޑް ކެއާގެ ޑިރެކްޓަރު ރަޒީނާ ތުއްތު ދީދީ ވަނީ މައުލޫމާތު ދެއްވާފަ އެވެ. ރަޒީނާއަކީ އަބަދުވެސް ވޮލެންޓްރީ މަސައްކަތްތަކަށް ލޯބިކުރާ ފަރާތެކެވެ. އެހެންކަމުން 2006 ވަނަ އަހަރުގައި ވަޒީފާއިން ރިޓަޔާ ވުމަށްފަހު އެކަމަށްޓަކަށް ރަޒީނާގެ ވަގުތު ހުސްކުރެއްވި އެވެ. އެގޮތުން 2009 ވަނަ އަހަރުން ފެށިގެން ރަޒީނާއަކީ އޭޖްޑް ކެއާގާއި މަސައްކަތް ކުރައްވަމުންދާ ފަރާތެކެވެ.\nދުވަސްވީ މީހުންނަށް އެހީތެރިކަން ފޯރުކޮށްދިނުމަށް އެ ޖަމިއްޔާއިން ގިނަ މަސައްކަތްތައްކެއް ދަނީ އެ ކުރަމުންނެވެ. އޭގެތެރޭގައި ހޭލުންތެރިކުރުމާއި ދުވަސްވީ މީހުންނަށް ޒިޔާރާތްކޮށް ބައްދަލުކުރުންވެސް ހިމެނެ އެވެ.\n"މައިގަނޑުގޮތެއްގައި އަޅުގަނޑުމެން ކުރާ މަސައްކަތަކީ އުމުރުން ދުވަސްވީ މީހުން ބަލާނެ މީހުން އަތޮޅުތެރޭގައި އަދި މާލޭގައި، ޓްރެއިން ކުރުން. އަދި ހަމަ އެއާއެކީގައި ސަރުކާރުގެ ބައެއް މުއައްސަސާތަކާ ގުޅިގެން އަޅުގަނޑުމެން ގުރައިދޫގައި ތިބޭ ހާއްސަ އެހީއަށް ބޭނުންވާ މީހުންގެ މަރުކަޒުގައި ތިބޭ ސްޓާފުންވެސް ޓްރެއިން ކުރުން،" އޭނާ ވިދާޅުވި އެވެ.\nރަޒީނާ އިތުރަށް ވިދާޅުވީ އެހީއަށް ބޭނުންވާ މީހުންގެ ގެއަށް ގޮސް އެމީހުންނަށް ނާސިންގެ އެހީ ފޯރުކޮށްދިނުމާއި ލުއި ކަސްރަތުކޮށްދިނުމަކީ ވެސް އެ ޖަމިއްޔާއިން ކުރަމުން ގެންދާ މަސައްކަތެއް ކަމަށެވެ. އަދި ހަމައެއާއެކު ދުވަސްވީ މީހުންނަށް ހާއްސަ ޔޯގާ ކްލާސްތަކަކީ ވެސް އެ ޖަމިއްޔާއިން ހިންގާ ހަރަކާތްތައް ކަމަށާއި ކުރަމުން ގެންދާ މަސައްކަތްތަކަށް ތަރުހީބާއި ކުރިއެރުން ލިބޭ ކަމަށް އޭނާ ވިދާޅުވި އެވެ.\nއެ ޖަމިއްޔާއިން ކުރިއަށް ގެންދާ މަސައްކަތްތަކަށް ކުރިއެރުންތައް ލިބެމުންދާއިރު ބައެއް ގޮންޖެހުންތައް ދަނީ ލިބެމުންނެވެ. އެގޮތުން މިވަގުތު އެންމެ ބޮޑު ގޮންޖެހުމަކީ ވޮލެންޓިއަރުން ލިބުމުގެ ދަތިކަން ކަމަށް ރަޒީނާ ފާހަގަކުރެއްވިއެވެ.\nމިއަހަރުގެ ދުވަސްވީ މީހުންގެ ދުވަހުގެ ތީމް އަކީ ޕެންޑެމިކް އާއި ދުވަސްވީ މީހުންނަށް އެއިން ކުރާ އަސަރަށެވެ.\n"ކޮންމެ ކަހަލަ ބަލި ހާލެއް އައި ނަމަވެސް އޭގެ އަސަރު އެންމެ ބޮޑަށް ކުރާނީ އެހެން މީހުންގެ އެހީއަށް ބޭނުންވެފައި ތިބޭ މީހުން. މިސާލަކަށް ހާއްސަ އެހީއަށް ބޭނުންވެފައި ތިބޭ މީހުން، ކުޑަކުދިން އަދި ދުވަސްވީ މީހުން. އެމީހުންނަށް މީގެން އެންމެ ބޮޑަށް އަސަރު ކުރަނީ،" އޭނާ ވިދާޅުވި އެވެ.\nރަޒީނާ ވިދާޅުވީ ޕެންޑެމިކް ތެރޭގައި ދުވަސްވީ މީހުންނަށް ބޭނުންވާ ތަކެތި ފޯރުކޮށްދިނުމަށްވެސް މަސައްކަތް ކޮށްފައިވާ ކަމަށެވެ. އަދި ޕެންޑެމިކް ތެރޭގައި އެންމެ ބޮޑު ދަތިކަމެއް ކުރިމަތިވެފައިވަނީ އެކަނިމައި އެކަނި އުޅޭ ދުވަސްވީ މީހުންނަށް ކަމަށާއި އެ ފަރާތްތަކަށް އަސަރުކޮށްފައިވާ ކަމަށް އޭނާ ވިދާޅުވިއެވެ.\nއެހެންނަމަވެސް ޕެންޑެމިކްގެ ތެރެއިން ރަނގަޅު ކަންތައްވެސް ފެނިގެން ގޮސްފައިވާ ކަމަށް އޭނާ ވިދާޅުވި އެވެ. އެގޮތުން އެހެން ނޫނީ އާއިލާއާއެކު ދިރިއުޅެމުންދާ ދުވަސްވީ މީހުންނަށް މާމަ އަދި ކާފަ ދަރިންނާއެކު ވަގުތު ހޭދަކޮށްލުމަށް ޕެންޑެމިކް ވެގެން ދިޔައީ ރަނގަޅު ގޮތެކެވެ. އެގޮތުން އާންމުކޮށް ވަޒީފާއަށާއި ސްކޫލަށް ދިޔުމުން އާއިލާ އެންމެނަށް އެކީގައި ވަގުތު ހޭދަކުރުމަށް އުނދަގުވާ ކަމަށާއި ޕެންޑެމިކްގެ ތެރޭގައި ހުރިހާ އެންމެނަށް އެކީގައި ވަގުތު ހޭދަކުރެވުމުން ދުވަސްވީ މީހުންނަށް ކުޑަވަރެއްގެ ނަމަވެސް ހިތްހަމަޖެހުމެއް ލިބިގެން ގޮސްފައިވާ ކަމަށް ރަޒީނާ ވިދާޅުވި އެވެ.


ލަންކާ އަތުން އިންގްލެންޑް ބަލިވެއްޖެ | Jazeera\tލަންކާ އަތުން އިންގްލެންޑް ބަލިވެއްޖެ - Jazeera\nލަންކާ އަތުން އިންގްލެންޑް ބަލިވެއްޖެ\nމުޙައްމަދު ޤާސިމް June 22, 2019 80 views0\nމިހާރު ކުރިއަށްދާ ކްރިކެޓް ވޯލްޑްކަޕްގައި ރޭ ކުޅުނު މެޗުގައި ސްރީ ލަންކާ އަތުން ބަލިވެ މުބާރާތް ބާއްވާ ގައުމު އިންގްލެންޑަށް ތާވަލްގެ އެއްވަނަ އަށް އަރަން ލިބުނު ފުރުޞަތު ގެއްލިއްޖެއެވެ. ލަންކާ އިން މި މެޗު ކާމިޔާބުކުރީ 20 ލަނޑުންނެވެ.\nރޭގެ ނަތީޖާއާއެކު ލަންކާ ވަނީ މިހާތަނަށް ކުޅުނު ހަ މެޗުން ހޯދީ ހަ ޕޮއިންޓާއެކު ތާވަލްގެ ފަސްވަނަ އަށް ޖެހިލާފައެވެ. މި މެޗުން ބަލިވި އިންގްލެންޑަށް 8 ޕޮއިންޓް ލިބިފައިވާއިރު އޮތީ ތިންވަނައިގައެވެ. އެންމެ ކުރީގައި އުޅޭ އޮސްޓްރޭލިއާ އަށް ދިހަ ޕޮއިންޓް ލިބިފައިވާއިރު ދެވަނައިގައި އޮތް ނިއު ޒީލެންޑަށް ލިބިފައިވަނީ ނުވަ ޕޮއިންޓެވެ. ހަތަރުވަނައިގައި އޮތީ ހަތް ޕޮއިންޓާއެކު އިންޑިއާ އެވެ. މި މުބާރާތުގެ ފޯމެޓް އޮންނަ ގޮތުން ސެމީ ފައިނަލުން ފުރުޞަތު ލިބޭނީ ލީގު އުސޫލުން އެއް ބުރު ކުޅެ ނިމޭއިރު، އެންމެ ގިނަ ޕޮއިންޓް ހޯދާ ހަތަރު ޓީމެވެ.\nރޭގެ މެޗުގައި ޓޮސް ދިމާވުމުން ލަންކާ އިން ގަސްދުކުރީ ބެޓްކުރާށެވެ. އެ ޓީމުން ކުޅެން އަރައި 50 އޯވަރުގެ ތެރޭގައި ނުވަ ކުޅުންތެރިން ނުބައިވެގެން 232 ލަނޑުހެދިއެވެ. އެންމެ ރަނގަޅަށް ކުޅުނު އެންޖެލޯ މެތިއުސް ނުބައިނުވެ 85 ލަނޑުހެދިއިރު، 39 ބޯޅައިން 49 ލަނޑުހެދި އަވިޝްކާ ފެނާންޑޯގެ ކުޅުން ފާހަގަކޮށްލެވުނެވެ. އިންގްލެންޑުން އެންމެ ރަނގަޅަށް އުކި ޖޮފްރޭ އާޗަރ އާއި މާކް ވުޑް ކުރެން ކޮންމެ ކުޅުންތެރިއަކު ތިން ވިކެޓްނެގިއެވެ.\nޖަވާބުގައި ކުޅެންއެރި އިންގްލެންޑަށް 47 އޯވަރުގެ ތެރޭގައި ހުރިހާ ކުޅުންތެރިން ނުބައިވެގެން ހެދުނީ 212 ލަނޑެވެ. އެ ޓީމުގެ ބެން ސްޓޯކްސް ނުބައިނުވެ 89 ބޯޅައިން 82 ލަނޑުހެދިއެވެ. ދެން އެންމެ ރަނގަޅަށް ކުޅުނީ 57 ލަނޑުހެދި ޖޯ ރޫޓް އެވެ. މި އިނިންގްސްގައި ލަންކާ އިން އެންމެ ރަނގަޅަށް އުކީ 10 އޯވަރުގެ ތެރޭގައި 43 ލަނޑަށް ހަތަރު ވިކެޓްނެގި މަލިންގާ އެވެ. މެޗުގެ މޮޅު ކުޅުންތެރިއަކަށް ހޮވުނީވެސް އޭނާ އެވެ.\nމި މުބާރާތުގައި މިއަދު ކުޅޭ ފުރަތަމަ މެޗުގައި އަފްގާނިސްތާނާ ދެކޮޅަށް އިންޑިއާ ނިކުންނައިރު، ފަހު މެޗުގައި ނިއު ޒީލެންޑް ނިކުންނާނީ ވެސްޓް އިންޑީޒްއާ ދެކޮޅަށެވެ.


Mi jeelah oiy emme bodu massala akee moosumee massala: Raees\nމި ޖީލަށް އޮތް އެންމެ ބޮޑު މައްސަލައަކީ މޫސުމީ މައްސަލަ: ރައީސް\nމޫސުމަށް އަންނަ ބަދަލުތަކުގެ މައްސަލައަކީ މި ޖީލަށް ކުރިމަތިވެފައިވާ އެންމެ ބޮޑު މައްސަލަ ކަމަށާއި އެ މައްސަލަ އަކީ ބައިނަލްއަގްވާމީ ގޮތުން އެންމެ އިސްކަމެއް ދެވޭ މައްސަލައެއްގެ ގޮތުގައި ދެމިއޮތުން މުހިންމު ކަމުގައި ރައީސުލްޖުމްހޫރިއްޔާ ވިދާޅުވެއްޖެ އެވެ.\nއެމަނިކުފާނު މިހެން ވިދާޅުވީ އދގެ މައި އިދާރާގައި މިއަދު ބޭއްވި ސެކްރެޓަރީ ޖެނެރަލްގެ "ކްލައިމެޓް މޮމެންޓް" ގައި ވާހަކަފުޅު ދައްކަވަމުންނެވެ. "ކްލައިމެޓް މޮމެންޓް" ބައްދަލު ކުރެއްވުމަކީ އދގެ ސެކްރެޓަރީ ޖެނެރަލް އާއި އިނގިރޭސިވިލާތުގެ ބޮޑުވަޒީރުގެ ހާއްސަ ދައުވަތެއް ލިބިވަޑައިގަންނަވާ ދުނިޔޭގެ މަދު ލީޑަރުން ކޮޅެއްގެ މެދުގައި ބޭއްވެވި ބައްދަލުކުރެއްވުމެކެވެ.\nރައީސުލްޖުމްހޫރިއްޔާ ވަނީ މޫސުމަށް އަންނަ ބަދަލުތަކުގެ ނޭދެވޭ އަސަރުތައް ކުޑަކުރުމާއި މޫސުމަށް އަންނަ ބަދަލުތަކުން ރައްކާތެރިވުމަށް ފިޔަވަޅުއެޅުމާއި ވިލުންތެރިކަން އިތުރުކުރުމާއި، މޫސުމަށް އަންނަ ބަދަލުތަކާ ގުޅޭ ކަންކަމަށް ފައިސާ ހޯދުންފަދަ ކަންކަން އެކަށީގެންވާ ގޮތެއްގައި ކުރިޔަށްދިއުމުގައި ހުރި ހުރަސްތަކާއި ގުޅޭގޮތުން ހުށަހެޅުނު ސުވާލުތަކަށް ޖަވާބުދެއްވާފައެވެ.\nރައީސް ވިދާޅުވީ ދުނިޔޭގެ އެވަރެޖް ފިނިހޫނުމިން 1.5 ޑިގްރީ ސެލްސިއަސްގައި ހިފެހެއްޓުމުގެ މުހިންމުކަން ކުދި ޖަޒީރާ ގައުމުތަކުން އެންމެ ފުރަތަމަ ވަކާލާތު ކުރަންފެށިއިރު އެއީ ހާސިލު ކުރެވިދާނެ ވަރުގެ ލަނޑުދަނޑިއެއް ކަމަށެވެ. އެހެންނަމަވެސް ދުނިޔޭގެ އެވަރެޖް ފިނިހޫނުމިން މިހާރުވެސް 1.1 ޑިގްރީ ސެލްސިއަސްއަށް އަރާފައިވުމާއި ކުރިއަށް އޮތްތާނގައި ދުނިޔެ އިތުރަށް ހޫނުވަމުން ދިއުމުގެ ސަބަބުން 1.5 ޑިގްރީ ސެލްސިއަސްގެ އަމާޒަށް ވާސިލުވުމުގެ ފުރުސަތު މިހާރު ހަނިވެފައިވާ ކަމަށެވެ.\nއަދި ޕެރިސް އެގްރިމެންޓުގައި ކަނޑައަޅާފައިވާ 1.5 ޑިގްރީ ސެލްސިއަސްގެ އަމާޒަށް ވާސިލުވުމަށްޓަކައި އަޅަންޖެހޭ ފިޔަވަޅުތައް އަޅަމުން ގެންދިއުމަށް ދުނިޔޭގެ ތަރައްގީވެފައިވާ ގައުމުތަކަށް ގޮވާލެއްވިއެވެ. މިގޮތުން ޖައްވު ހޫނުކުރާ ވިހަ ގޭސްތައް ބޭރުކުރާ މިންވަރު އަވަސް މުސްތަގުބަލެއްގައި މަދުނުކޮށްފިނަމަ ޕެރިސް އެގްރިމެންޓްގެ ބޭނުން ނެތިދާނެކަމުގެ ބިރު އެބަ އޮތް ކަމަށް ވިދާޅުވިއެވެ. ޕެރިސް އެގްރިމެންޓް ބިނާވެފައި އޮތީ އަމިއްލައަށް ޒިންމާދާރު ފިޔަވަޅު އަޅަމުން ގެންދިއުމަށް ކަމުގައިވިޔަސް އެކަން އަމަލުން ނުފެންނަ ކަމަށްވެސް ރައީސް ވިދާޅުވިއެވެ. އެ އެއްބަސްވުމުގައި ކަނޑައަޅާފައިވާ އަމާޒާ ގާތަށްވެސް ވާސިލްވެވިފައި ނުވާ ކަމަށް އެމަނިކުފާނު ވިދާޅުވިއެވެ.\n2030 އާ ހަމައަށް އަންނަ އިރު ރާއްޖެއިން ޖައްވަށް ވިހަ ގޭސް ބޭރުކުރާ މިންވަރު މިހާރާ އަޅައިބަލާއިރު ހަތަރު ބައިކުޅަ އެއްބަޔަށް މަދުކުރުމަށް ކުރަމުންދާ މަސައްކަތްތައް ކަނޑައަޅާފައިވާ ގޮތުގެމަތިން ކުރިއަށްދާ ކަމުގައިވެސް ވިދާޅުވިއެވެ. އަދި 2030 އާ ހަމައަށް އަންނަ އިރު ރާއްޖެއިން ނެޓް ޒީރޯ ހާސިލު ކުރުމަށް ކަނޑައަޅާފައިވާ ލަނޑުދަނޑިއަކީ ބައިނަލްއަގްވާމީ އެހީތެރިކަމާއެކު ހާސިލުކުރެވިދާނެ ލަނޑުދަނޑި ކަމަށް ވިދާޅުވިއެވެ.\nޔޫއެން ރައީސް އިބްރާހިމް މުހައްމަދު ސޯލިހު މޫސުން


ކަހްފު ސޫރަތުގެ ތަރުޖަމާ 13-16 – DhiSalafiyyah\nކަހްފު ސޫރަތުގެ ތަރުޖަމާ 13-16\n12/03/2015 ދީން, ޤުރުއާނާއި އޭގެ ޢިލްމުތައްއައްޝައިޚް ޒަމްޒަމް ފާރިޝް\nތިމަންރަސްކަލާނގެ ، ކަލޭގެފާނަށް އެއުރެންގެ ޚަބަރު ތެދަށް ކިޔައިދެއްވަމެވެ. ހަމަކަށަވަރުން ، އެއުރެންނީ އެއުރެންގެ ރައްބަށް އީމާންވި، ޒުވާން ފިރިހެނުން ތަކެކެވެ. އަދި އެއުރެންނަށް ތިމަންރަސްކަލާނގެ ތެދުމަގު އިތުރުކޮށްދެއްވީމެވެ.\nوَرَ‌بَطْنَا عَلَىٰ قُلُوبِهِمْ إِذْ قَامُوا فَقَالُوا رَ‌بُّنَا رَ‌بُّ السَّمَاوَاتِ وَالْأَرْ‌ضِ لَن نَّدْعُوَ مِن دُونِهِ إِلَـٰهًا ۖ لَّقَدْ قُلْنَا إِذًا شَطَطًا ﴿١٤﴾\nއަދި އެއުރެން ތެދުވެ: “ތިމަންމެންގެ ރައްބަކީ ، އުޑުތަކާއި ބިމުގެ ރައްބެވެ. ތިމަންމެން އެކަލާނގެ ނޫން އިލާހަކަށް ދުޢާކޮށް އަޅުކަން ނުކުރާނަމޭ” ބުނިހިނދު ، ތިމަންރަސްކަލާނގެ އެއުރެންގެ ހިތްތަކަށް (ހިތްވަރުގަދަކަމާއި އީމާންތެރިކަމުގައި) ޘާބިތުކަން ދެއްވީމެވެ. (އަދި އެއުރެން ބުންޏެވެ: “އެނޫން ގޮތަކަށް ތިމަންމެން ބުނެފިނަމަ) ތިމަންމެން އޭރުން އެބުނީ ، އަނިޔާވެރިކަމާއި ، ބާޠިލާއި ކުފުރުގެ ނިހާޔަތަށް ގޮސްފައިވާ ބަހެއްކަން ކަށަވަރެވެ.\nهَـٰؤُلَاءِ قَوْمُنَا اتَّخَذُوا مِن دُونِهِ آلِهَةً ۖ لَّوْلَا يَأْتُونَ عَلَيْهِم بِسُلْطَانٍ بَيِّنٍ ۖ فَمَنْ أَظْلَمُ مِمَّنِ افْتَرَ‌ىٰ عَلَى اللَّـهِ كَذِبًا ﴿١٥﴾\nމިތިބީ އެކަލާނގެ ފިޔަވައި އަޅުކަންކުރުމަށް އިލާހުންތަކެއް ހަދައިގެންތިބި ، އަހުރެމެންގެ ޤައުމުގެ މީހުންނެވެ. (އެއުރެން އެކުރާ އަޅުކަންކުރުމަށް) ފާޅުވެގެންވާ ޙުއްޖެތެއް، އެއުރެން ނުގެންނަނީ ކީއްވެ ހެއްޔެވެ؟ ފަހެ اللّه އާ މެދު ދޮގެއް އުފައްދައިގަތް މީހަކަށްވުރެ ، އަނިޔާވެރިކަންބޮޑީ ފަހެ ކާކު ހެއްޔެވެ؟\n(އަދި އެ ޒުވާނުން އެއްބަޔަކު އަނެއްބަޔަކަށް ބުންޏެވެ:) “ތިޔަބައިމީހުންގެ ޤައުމުގެ މީހުންނާއި ، އަދި اللّه ފިޔަވައި އެއުރެން އަޅުކަންކުރާ ތަކެއްޗާ ވަކިވެގަންނަ ހިނދު، ތިޔަބައިމީހުން ހޮހަޅައިގެ ހިޔާވަހިކަން ލިބިގަންނާށެވެ! އޭރުން ، ތިޔަބައިމީހުންގެ ރައްބު ، ތިޔަބައިމީހުންނަށް އެކަލާނގެ ރަޙްމަތް ތަނަވަސްކޮށްދެއްވައި، ތިޔަބައިމީހުންނަށް ތިޔަބައިމީހުންގެ ކަންތަކުގައި ، މަންފާހުރި ހެޔޮގޮތް އެކަލާނގެ ފަސޭހަކޮށްދެއްވާނެތެވެ”.


މެލޭޝިޔާ ފުލުހުން ސަލަފީ ޖިހާދީ ގުރޫޕާ ގުޅުން ހުރި ބަޔަކު ހައްޔަރުކޮށްފި | Sandhaanu\nމެލޭޝިޔާ ފުލުހުން ސަލަފީ ޖިހާދީ ގުރޫޕާ ގުޅުން ހުރި ބަޔަކު ހައްޔަރުކޮށްފި\nޖެނުއަރީ މަހުގެ ހަވަނަ ދުވަހާއި ހަތްވަނަ ދުވަހު މެލޭޝިޔާގެ ފުލުހުންވަނީ ކުއަލަ ލަމްޕޫރްއާއި ސެލަންގޮރް ޕެރަކް އަދި ޕެނެންގްއިން6މީހުން ހައްޔަރުކޮށްފައެވެ. އެމީހުން ހައްޔަރުކޮށްފައި ވަނީ ޓެރަރިސްޓް ޖަމާއަތަކާ ގުޅުން ހުރި ކަމުގެ ތުހުމަތުގައެވެ.\nމެލޭޝިޔާ ފުލުހުންގެ އިންސްޕެކްޓަރ ޖެނެރަލް، ޓޭން ސްރީ ޢަބްދުލް ޙަމީދް ބަދޯރް މައުލޫމާތު ދެއްވިގޮތުގައި ހައްޔަރު ކުރެވިފައިވަނީ މެލޭޝިޔާގެ ފަސް މީހުންނާއި އިންޑޮނޭސިޔާގެ މީހެކެވެ. މި މީހުން ހައްޔަރުކޮށްފައިވަނީ ބުކިޓް އަމާން ސްޕެޝަލް ބްރާންޗްއިން ހިންގި ޚާއްޞަ އޮޕަރޭޝަނެއްގައެވެ.\nހައްޔަރު ކުރެވިފައިވާ މީހުންނަކީ ދައެޝް އަށް ނިސްބަތްވާ އަންޝޫރުއްﷲ އައްތައުހީދު ނަމަކަށް ކިޔާ ޖަމާއަތެއްގެ ބަޔެކެވެ. އެއީ 2019 ވަނަ އަހަރުގެ އޮކްޓޯބަރު މަހުގައި އުފެއްދި ޖަމިއްޔާއެކެވެ. އެ ޖަމިއްޔާގެ އަމާޒަކީ ސަލަފީ ޖިހާދީ ގްރޫޕްގެ ފިކުރުތައް މެލޭޝިޔާގައި ފެތުރުމެވެ.\nއެމީހުން ހައްޔަރުކޮށް ކުރިއަށްގެންދިޔަ ތަހުގީގުތަކުން އެނގުނު ގޮތުގައި އެތަނުން ތިން މީހުން ވަނީ ކުރީގެ ޕްރައިމް މިނިސްޓަރ، ޑޮކްޓަރ މަހާތީރު މުޙަންމަދަށާއި އޭނާގެ ކެބިނެޓުގެ ބައެއް މިނިސްޓަރުންނަށް މަރުގެ އިންޒާރުވެސް ދީފައެވެ.


vnews -2million Euro ge vagu nootah bitcoin vikkaifi\n2 މިލިއަން ޔޫރޯގެ ވަގުނޫޓަށް ބިޓްކޮއިން ވިއްކައިފި\nދެމިލިއަން ޔޫރޯގެ ވަގު ނޫޓަށް ބިޓްކޮއިންތަކެއް ވިއްކައިފިއެވެ.\nދެކުނު ކޮރެއާގެ ވިޔަފާރިވެރިއަކާއި ސާބިޔާގެ މީހަކާއި ދެމެދު ވެވުނު އެއްބަސްވުމެއްގެ ދަށުން މިވިޔަފާރި ކޮށްފައިވަނީ ފަރަންސޭސިވިލާތުގެ ރަށެއް ކަމަށްވާ ނީސްގައި މިއަހަރުގެ ޖުލައި މަހުގައެވެ. ސިންގަޕޫރުގައި ކްރީޕްޓޯކަރަންސީއަށް ޚާއްސަ ކުންފުންޏެއް ހިންގާ މި ވިޔަފާރިވެރިޔާއާއި ސާބިޔާގެ މީހާއާ ދެމެދު ވެފައިވާ އެއްބަސްވުމުގެ ދަށުން، ދެމިލިއަން ޔޫރޯ ނުވަތަ 2.3 މިލިއަން ޑޮލަރުގެ ނަގުދު ފައިސާއަށް އެއާ އެއްވަރު އަދަދެއްގެ ބިޓްކޮއިން ވިއްކުމަށް ވަނީ އެއްބަސްވެފައެވެ.\nވިޔަފާރި ނިންމުމަށްފަހު ވިޔަފާރިވެރިޔާ ބެލިއިރު، އޭނާއަށް ފާހަގަވީ އެނާއަށް ދީފައިހުރި 500 ޔޫރޯގެ ނޫޓުތަކަކީ ވަރަށް އާދައިގެ ފޮޓޯކޮޕީކޮށްފައިހުރި ނޫޓުތަކެއްކަން ކަމަށް ފުލުހުން ބުންޏެވެ. ޖުލައިމަހުގެ ފަހުކޮޅު ވިޔަފާރިވެރިޔާ މައްސަލަ ފުލުހުންނަށް ހުށަހެޅުމުން، ސާބިޔާ މީހާ ފުލުހުން ވަނީ ހައްޔަރުކޮށްފައެވެ. ފަރަންސޭސިވިލާތުގެ ކޭންސްގައި ހުއްޓައި އޭނާ ހައްޔަރުކުރި އިރު އޭނާ ދިޔައީ އަގުބޮޑު ކާރަކާއި 100،000 ޔޫރޯގެ އަގުބޮޑު ގަޑިއާއެކު މުއްސަނދި ދިރިއުޅުމެއް އުޅެމުންނެވެ.\nމުއްދަތު ޖެހުމަށް ކޯޓަށް ހާޒިރުކުރުމުން، ކޯޓުން ވަނީ މަކަރާއި ހީލަތް ހެދުމާއި ރޭވިގެން ކުށްކުރާ ނެޓްވޯކެއްގައި ބައިވެރިވުމުގެ ތުހުމަތުގައި އޭނާ ބަންދުގައި ބެހެއްޓުމަށް ހުއްދަ ދީފައެވެ.\nފުލުހުން އަދިވެސް އަންނަނީ އޭނާއާއެކު މިކަމުގައި ބައިވެރިވި ފަރާތް ހޯދުމުގެ މަސައްކަތް ކުރަމުންނެވެ.\nދެކުނު ކޮރެއާގެ ވިޔަފާރިވެރިޔާ ބުނާ ގޮތުގައި އެދެމީހުން އެންމެ ފުރަތަމަ އޭނާއާ ވާހަކަދެއްކީ އޭނާގެ ކުންފުންޏަށް އިންވެސްޓުކުރުމާ ގުޅޭގޮތުންނެވެ. އެގޮތުން ދެކެވުނު ވާހަކައިގެ ތެރޭގައި ނަގުދު ފައިސާގެ ބަދަލުގައި ބިޓްކޮއިން ބޭރުގެ އެކައުންޓަކަށް ޖަމާކުރާ ވާހަކަ ދެކެވުނު ކަމަށް އޭނާ ބުންޏެވެ.\nދުނިޔޭގެ މާލީކަންކަން ބަލަހައްޓާ ވުޒާރާތަކުން އަންނަނީ ބިޓްކޮއިން ފަދަ ކްރިޕްޓޯކަރަންސީތައް އިތުރުވަމުންދާތީ އެކަންކަން ބަލަހައްޓާނެ ގޮތްތައް ރޭވުމަށް މަސައްކަތް ކުރަމުންނެވެ. ސަބަބަކީ މިފަދަ ކްރިޕްޓޯކަރަންސީއަކީ މަނީ ލޯންޑަރިން ފަދަ ކުށްތައް ކުރުމުގައި ގިނައިން ބޭނުންކުރެވޭ އެއްޗަކަށް ވާތީއެވެ.


އަމާޒަކީ ލޯނު ލިބުނު ދަރިވަރުންގެ ލިސްޓު ފިޠުރު ޢީދަށްފަހު ޢާއްމުކުރުން - ހަޔަރ އެޑިއުކޭޝަން އަމާޒަކީ ލޯނު ލިބުނު ދަރިވަރުންގެ ލިސްޓު ފިޠުރު ޢީދަށްފަހު ޢާއްމުކުރުން - ހަޔަރ އެޑިއުކޭޝަން\nއަމާޒަކީ ލޯނު ލިބުނު ދަރިވަރުންގެ ލިސްޓު ފިޠުރު ޢީދަށްފަހު ޢާއްމުކުރުން - ހަޔަރ އެޑިއުކޭޝަން\nމިދޔަ މާރޗްމަހު ހުޅުވާލި ސްޓޫޑެންޓް ލޯނަށް އެދުމުގެ ފުރުޞަތުގައި ލޯނު ލިބުނު ފަރާތްތައް ޢީދު ބަންދަށް ފަހު އިޢުލާންކުރުމުގެ މަސައްކަތް ކުރަމުންދާކަމަށް ހަޔަރ އެޑިއުކޭޝަން މިނިސްޓްރީން ވިދާޅުވެއްޖެއެވެ.\nޕީއެސްއެމް ނިއުސްއަށް މަޢުލޫމާތުދެއްވަމުން ހަޔަރ އެޑިއުކޭޝަން މިނިސްޓްރީން ވިދާޅުވީ މާރޗްމަހު ހުޅުވާލި ފުރުޞަތުގައި ނުވަ ސަތޭކަ ނުވަދިހަ ތިން ދަރިވަރަކު ފޯމް ހުށައަޅާފައިވާކަމަށެވެ.\nއަދި މިހާރު ކުރިއަށްދަނީ އެ ފޯމްތައް އިވެލުއޭޓް ކުރުމުގެ މަސައްކަތްކަމަށްވެސް ހަޔަރ އެޑިއުކޭޝަން މިނިސްޓްރީން ވިދާޅުވެއެވެ. މިހާރު ދާސްޕީޑްގައި އެމަސައްކަތް ކުރިއަށްދާނަމަ އަންނަ ފިޠުރު އީދު ބަންދަށްފަހު ލޯން ލިބުނު ދަރިވަރުންގެ ލިސްޓް ޢާއްމުކުރުމަށް މަސައްކަތް ކުރަމުންދާކަމަށްވެސް އެމިނިސްޓްރީން ވިދާޅުވިއެވެ.\nރާއްޖެއިން ބޭރުން މަތީ ތަޢުލީމު ޙާސިލުކުރުމަށް ބޭނުންވާ ދަރިވަރުންނަށް ސްޓޫޑެންޓް ލޯނަށް އެދުމުގެ ފުރުޞަތު ހުޅުވާލާފައިވަނީ މިދިޔަ މާރޗްމަހުގެ އެކާވީސްވަނަ ދުވަހުއެވެ. އަދި އެ ފުރުޞަތު އޭޕްރީލް މަހުގެ ތިރީސްވަނަ ދުވަހު ހަމަވިނަމަވެސް އެންސީއައިޓީގެ ސަރވަރއަށް ދިމާވި މައްސަލައަކާ ގުޅިގެން އޮންލައިން ޕޯޓަލް މެދުވެރިކޮށް އެޕްލައި ކުރުމުގައި ދަތިތަކެއް ދިމާވެގެން މިމަހުގެ ހަތަރުވަނަ ދުވަހަށް މުއްދަތު އިތުރުކޮށްފައިވެއެވެ.\nމާރޗްމަހުގެ ލޯން ސްކީމްގެ ދަށުން ދުއިސައްތަ ސާޅީސް ދެ ދަރިވަރަކަށް ލޯނު ދޫކުރުމަށް ވަނީ ހަމަޖެހިފައެވެ. އެގޮތުން އަލަށް ކިޔަވަންފަށާ ސަތޭކަ ފަންސާސް އަށް ދަރިވަރުންނަށާއި، މިހާރު ކިޔަވަމުންގެންދާ އަށްޑިހަ ހަތަރު ދަރިވަރަކަށް ލޯނު ދޫކުރުމަށް ހަމަޖެހިފައިވާކަމަށް ހަޔަރ އެޑިއުކޭޝަން މިނިސްޓްރީން ވިދާޅުވެއެވެ. މިއަހަރުގެ ލޯނު ސްކީމަށް ޖުމްލަ ފަންސާސް ހަތަރު މިލިއަން ރުފިޔާގެ ބަޖެޓެއް ވަނީ ކަނޑައަޅާފައެވެ. މީގެ ތެރޭގައި އެކި ދާއިރާތަކުން ޑިޕްލޮމާއިން ފެށިގެން ޕީއެޗްޑީ ހެދުމަށް ލޯނަށް އެދުމުގެ ފުރުޞަތު ހުޅުވާލާފައިވެއެވެ.\nތަފާތު އެކި ދާއިރާތަކުން މަތީ ތަޢުލީމު ޙާސިލްކުރުމަށް ލޯން ދޭއިރު މި ލޯންތަކަށް ފައިސާ ދައްކަން ފަށަން ޖެހެނީ ކިޔަވައި ނިންމުމަށްފަހު ހަ މަސްފަހުންނެވެ. މަތީ ތަޢުލީމަށް ސަރުކާރުން ދޫކުރާ ލޯން އަނބުރާ ދެއްކުމަށް ކުރިން ލިބޭ އެންމެ ދިގު މުއްދަތަކީ ފަނަރަ އަހަރު ނަމަވެސް، އަލަށް ދޫކުރާ މި ލޯނުތައް އަނބުރާ ދެއްކުމަށް ލޯނުގެ ޢަދަދަށް ބަލައި ވިހި އަހަރާ ހަމައަށް މުއްދަތު ލިބެއެވެ.


Maadhamaa aai buraasfathi dhuvahu sarukaaruge office thah nuhulhuvaane | Mihaaru\nޚަބަރު / ދިވެހި ސަރުކާރު\nމާދަމާ އާއި ބުރާސްފަތި ދުވަހު ސަރުކާރުގެ އޮފީސްތަައް ނުހުޅުވާނެ\nސިވިލް ސާވިސް މުވައްޒަފުންތަކެއް: މުސާރަ ކުޑަކަމުގެ ޝަކުވާ އަބަދު ވެސް ކުރޭ.-- ފައިލް ފޮޓޯ: މިހާރު\n30 ޖޫން 2020 - 17:09\nސަރުކާރުގެ އޮފީސްތައް މާދަމާ އިން ފެށިގެން އަލުން ހުޅުވާނެ ކަމަށް ރައީސް އިބްރާހިމް މުހައްމަދު ސޯލިހު މިއަދު އިއުލާން ކުރެއްވި ނަމަވެސް މި ހަފުތާގައި ކުރިއަށް އޮތް ދެ ދުވަހު ވެސް އޮފީސްތައް ހުޅުވާނީ ކޮވިޑް-19 އާ ގުޅިގެން ފަހަކަށް އައިސް ހަމަޖައްސާފައިވާ އުސޫލުން ކަމަށް އެ މަނިކުފާނު އެންމެ ފަހުން ކަނޑައަޅުއްވައިފި އެވެ.\nރައީސް، މިއަދު ހެނދުނު ކުރެއްވި ޓުވީޓެއްގައި ވިދާޅުވީ، ކޮވިޑް-19 ފެތުރޭތީ ސަރުކާރުގެ އޮފީސްތައް ބަންދުކޮށްފައި އޮތުމަށް ފަހު، ރައްކާތެރިވެ ތިބުުމުގެ ފިޔަވަޅުތަކާ އެކު އޮފީސްތައް މާދަމާ ހުޅުވާނެ ކަމަށެވެ. ކޮވިޑް-19ގެ މަސައްކަތްތައް ކުރަން އުފެއްދި ނޭޝަނަލް އިމަޖެންސީ އޮޕަރޭޝަން ސެންޓަރު (އެންއީއޯސީ) ގެ މަސައްކަތްތައް މާދަމާ ނިމުމަކަށް އަންނާނެ ކަމަށާއި އާ މަރުހަލާގައި، އޮފީސްތަކާއި ކެފޭ/ރެސްޓޯރެންޓުތައް ހުޅުވާނެ ކަމަށް ވެސް ރައީސް ވިދާޅުވި އެވެ.\nނަމަވެސް އޮފީސްތަކަށް މުވައްޒަފުން ނުކުންނާނެ ގަޑިއާ މެދު ސުވާލު އުފެދިފައި ވަނިކޮށް، ރައީސް އޮފީހުން އާންމުކުރި ބަޔާނެއްގައިވާ ގޮތުން، މާދަމާ އާއި ބުރާސްފަތި ދުވަހު ވެސް އޮފީސްތައް ހުޅުވާނީ ކޮވިޑް-19 އާ ގުޅިގެން ކޮންމެހެން ކުރަންޖެހޭ މަސައްކަތްތަކަށް އޮފީސްތައް ހުޅުވާ އުސޫލުންނެވެ. އެއީ ކޮންމެ ދުވަހެއްގެ ހެނދުނު9ން މެންދުރު 1 އަށެވެ. މިއީ މިދިޔަ މަހެއްހާ ދުވަހު ވެސް ކޮންމެހެން ކުރަންޖެހޭ މަސައްކަތްތަކަށް އޮފީސްތައް ހުޅުވި ވަގުތެވެ.\nMaadhamaa sarukaaruge office thah hulhuvaane: Raees\nރައީސް އޮފީހުން ބުނިގޮތުގައި، އެ އިދާރާއެއް ހުޅުވައިގެން ދޭނެ ޚިދުމަތްތައް ކަނޑައަޅާނީ އެ ތަނެއްގެ އިސްވެރިޔާ ނުވަތަ ވަޒީރެވެ. އެ ތަނެއް ހުޅުވަން ޖެހެނީ މުވައްޒަފުން ހާޒިރު ވެގެން ކޮންމެހެން ދޭންޖެހޭ ޚިދުމަތެއް ދިނުމަށެވެ.\nރައީސް ކަނޑައަޅުއްވާފައިވާ ގޮތުން، އޮފީސްތަކަށް އާންމުން ހާޒިރުވެގެން ދޭން ޖެހޭ ޚިދުމަތްތަކަށް ކުރިއެކޭ އެއްގޮތަށް މާދަމާ އާއި ބުރާސްފަތި ދުވަހު ވެސް ހުޅުވައެއް ނުލާނެ އެވެ. އެކަަމަކު، އެ އިދާރާއެއްގެ ވަޒީރު ނުވަތަ އެންމެ އިސްވެރިޔާ ކަނޑައަޅުއްވާ ގޮތެއްގެ މަތިން، އާންމުންނަށް ކޮންމެހެން ދޭންޖެހޭ ޚިދުމަތްތައް އެ އިދާރާއަކުން ފޯރުކޮށްދެވިދާނެ ކަމަށް ރައީސް ވަނީ ކަނޑައަޅުއްވައިފަ އެވެ.\n"މި ދެންނެވި މުއްދަތުގެ ތެރޭގައި އޮފީސްތައް ހުޅުވަން ހަމަޖެއްސެވި ކަމުގައި ވިޔަސް، ސަރުކާރުގެ އިދާރާއަކުން ކޮންމެހެން ދޭންޖެހޭ ޚިދުމަތްތައް ދިނުމަށްޓަކައި، މި ނޫން ވަގުތުތަކުގައި، އެ އިދާރާއެއްގެ ވަޒީރު ނުވަތަ އެންމެ އިސްވެރިއަކު ކަނޑައަޅުއްވާ ގޮތެއްގެ މަތިން އެ އިދާރާއެއް ހުޅުވައިގެން ޚިދުމަތްތައް ދެވިދާނެ އެވެ،" ރައީސް ކަނޑައެޅުއްވި އުސޫލުގައި ވެ އެވެ.\nސަރުކާރުން ކޮންމެހެން ދެއްވަންޖެހޭ ޚިދުމަތްތައް ދެއްވުމަށް ސަރުކާރުގެ އިދާރާތައް ހުޅުވާ މުއްދަތު 2020 ޖުލައި 1 ވަނަ ދުވަހުން ފެށިގެން 20\nސަރުކާރުން ކޮންމެހެން ދެއްވަންޖެހޭ ޚިދުމަތްތައް ދެއްވުމަށް ސަރުކާރުގެ އިދާރާތައް ހުޅުވާ މުއްދަތު 2020 ޖުލައި 1 ވަނަ ދުވަހުން ފެށިގެން 2020 ޖުލައި2ވަނަ ދުވަހުގެ ނިޔ...\nރައީސް އޮފީހުގެ ބަޔާން\nމާދަމާ އިން ފެށިގެން ސަރުކާރުގެ އޮފީސްތައް ހުޅުވާނެ ކަމަށް އެ މަނިކުފާނު މިއަދު ހެނދުނު އިއުލާން ކުރެއްވި ނަމަވެސް އެކަން ބަދަލުވިއިރު، އޮފީސްތައް ހުރީ އެ ކަމަށް ތައްޔާރުވެފައި ނޫން ކަމަށް ވެ އެވެ. އެގޮތުން، އޮފީސްތައް ޑިސްއިންފެކްޓް ކުރުމާއި އާންމުންނަށް ހުޅުވައިގެން ދޭންޖެހޭ ޚިދުމަތްތަކަށް ވެސް އެޗްޕީއޭގެ ގައިޑްލައިނުގައިވާ ގޮތަށް ދިނުމަށް ތައްޔާރެއް ނޫނެވެ. މީގެ އިތުރުން، ބައެއް މުވައްޒަފުން އެކި ރަށްރަށުގައި ތިބި އިރު، އެ މީހުންނާ މެދު އަމަލު ކުރާނެ އުސޫލެއް ވެސް ނެތެވެ.\nރައީސް ކަނޑައަޅުއްވާފައިވާ ގޮތުން، މި ދެ ދުވަހު ވެސް އޮފީސްތައް ހުޅުވައިގެން ޚިދުމަތްތައް ދޭން ވާނީ އެޗުޕީއޭ އިން ކަނޑައަޅާ މިންގަނޑުތަކާއި އުސޫލުތަކާ އެއްގޮތަށެވެ.\nސަރުކާރުގެ އޮފީހެއް، މާދަމާ އާއި ބުރާސްފަތި ދުވަހު ހުޅުވި ނަމަވެސް މިހާރެކޭ އެއްގޮތަށް، އެ ތަނަކުން ދޭ ޚިދުމަތްތަކުގެ ތެރެއިން ގޭގައި މުވައްޒަފުން ތިބެގެން ދެވެން ހުރި ޚިދުމަތްތައް ދޭން ވާނީ އެ ގޮތަށް ކަމަށް ރައީސް ކަނޑައެޅުއްވި އެވެ. އަދި އެ އޮފީހަކުން އޮންލައިންކޮށް ދެވެން ހުރި ޚިދުމަތްތައް ދޭންޖެހެނީ އޮންލައިންކޮށެވެ.\nސަރުކާރުގެ އޮފީސްތައް ހުޅުވުމުގައި އަންނަ އާދިއްތަ ދުވަހުން ފެށިގެން އަމަލު ކުރާނެ އުސޫލެއް އަދިއެއް ނޭނގެ އެވެ. ރައީސް އިބްރާހިމް މުހައްމަދު ސޯލިހު މިއަދު ނެރުއްވި އުސޫލު ޚާއްސަ ވަނީ މާދަމާ އާއި ބުރާސްފައްޗަށް އެކަންޏެވެ.\nސަރުކާރުގެ އޮފީސްތައް ބަންދުކުރީ، ރާއްޖެ އިން ކޮވިޑް-19 ފެނުމާ ގުޅިގެން، ހެލްތު މިނިސްޓަރު އަބްދުﷲ އަމީން މާޗް 12 ގައި އިއުލާން ކުރެއްވި ސިއްހީ ނުރައްކަލުގެ ހާލަތާ އެކު އެވެ. އެކަމަކު، ވަކި ހިސާބަކުން ފެށިގެން ކޮންމެވެސް ވަރެއްގެ ލުޔެއް ދީ، ކޮންމެ ދުވަހެއްގެ ވަކި ވަގުތުތަކެއްގައި ކޮންމެހެން ކުރަންޖެހޭ މަސައްކަތްތަކަށް މުވައްޒަފުން އޮފީހަށް ނުކުމެ އައީ މަސައްކަތް ކުރަމުންނެވެ.\nރައީސް އިބްރާހިމް މުހައްމަދު ސޯލިހް ސިވިލް ސާވިސް ދިވެހި ސަރުކާރު ރައީސް އޮފީސް ސިވިލް ސާވަންޓުން ނިއު ނޯމަލް\n41 ކޮމެންޓް, 81 ރިއެކްޝަންސް\nރައްޔިތުން ރަތަށް ނާރާ ހަމަޖެހޭ މިމަހުގެ ބިލްބޮޑުވީ ކުރީމަހު ބިލް އެވްރެޖަށްހެދީމައި ދެން ދާބިލަށްވާ ގޮތްބަލާލާ\nސިވިލް ސަރވަންޓުންނަކީ އެއްވެސް އިރެއްގައި މަސައްކަތެއް ކޮށްގެން ޢާ މްދަނީ ހޯދާ ބައެއް ނޫން!4މަސް ގޭގަ ހުރެގެން ބަރާބަރަށް އާ މްދަނީ ޖަ މާކުރަން އޮފީހަށް ނުކުތީ މަ އެނި މުނީ!!!\nމިރާއްޖޭގައި ހުޅުވަން ސަރުކާރެއް އެބައޮތްތަ؟ ބުއްދިފުރިހަމަނުވާ އުމުރުގެ އެކްޓިވިސްޓުންނާއި ބުއްދި ފިލައިދާ އެކްޓިވިސްޓުން ލައިގެން ރައީސް ތިކުރައްވާ ހިތްވަރަށް ސާބަސް! ތިނޫންގޮތެއް ހަމަނެތީތޯ؟\nމިހާބައިވަރު ވުޒާރާތައް ހަދައިގެން މިހާގިނަ މީހުން ލައިގެން ރާއްޖޭގައި ސަރުކާރެއް ހިންގަންޖެހޭތޯ ހަގީގަތުގައިވެސް ސުވާލު އުފެދޭ.\nއޮފީސްތައް ހުޅުވިޔަސް ބައެއްގެ ސޭފްޓީ އެންޝުއަރކުރެވިފައި ނެތް އެއްތާކުވެސް. ކައިރި ކައިރީގައި ތިބެން މިޖެހެނީ. ކޮބާ ހިއުމަން ރައިޓްސް ކޮމިޝަން. ގަސްދުގައި ބަޔަކު ރިސްކެއްގެ ތެރެއަށް ވައްޓާލައިގެން ކަންކަން ހިންގަން އުޅުމަކީ ކޮންކަހަލަ ލާއިންސާނީ އަމަލެއް. މިގޮތަށް ހަދާ މީހުން މިކަމުގެ ހިތި ތަޖުރިބާ ކުރަންނުޖެހޭތޯ ދުއާކުރާނަން. އިންސާނިއްޔަތުވެސް ގެއްލިފައި މިވަނީ މިޤައުމުން.\nހިއުމަން ރައިޓްސް ކޮމިޝަނޭ. އެ އޮފީހުގަ އުޅޭ މީހުންގެ ހާލު އެހެން އޮފީސްތަކަށްވުރެ ބޮޑު\nސަރުކާރު ނުހުޅުވާނަމޭ ބުނެވުނީ އޮޅިގެން ،\nސުކޫލުތައް ދެން ހުޅުވަނީ ކީއްވެބާ؟\nސްލޯކަން ! ސޮރީ.......! އޮޅިގެން\nދުނިޔޭގަ މިވަރުގެ ސަރުކާރެ ދުވަހަކުވެސް އުފެދުނުހެން ހިޔެއްނުވޭ...އަދި އުފެދިދާނެހެންވެސް ހީނުވޭ..ހެދުނު ސަރުކާރުން ކުރާ އިއުލާނު ހަވީރުން ބާތިލުވޭ..ރައްޔިތުންގެ ހެޔަށްގޮތް ނުވަނީސް ރައީސް ހޭވެރިވާންވެއްޖެނޫންތޯ...ދެން ފުއްކެބޮޑުވަރު.\nރައީސް ހަނދުމަފުޅުނެތިގެން ބޮޑުވަޒީރާ މަޝްވަރާ ނުކުރައްވާ ޓްވީޓް ކުރެއްވުނީ. ބަޔާން އެނެރުއްވީ ބޮޑުވަޒީރު ވިދާޅުވިގޮތަށްކަމަށް ލަފާކުރެވެނީ. ރައީސުލްޖުމްހޫރިއްޔާގެ އޮފީހުގެ ބަޔާން ރައީސްގެ ބަސްފުޅު ނަފީކޮށްފި.


Maaungoodhoo Adhi Komandoo Gai ATM Ge Hidhumai Fashaifi – adduLIVE\nމާއުނގޫދޫ އަދި ކޮމަންޑޫގައި އޭޓީއެމްގެ ޚިދުމަތް ފަށައިފި\nApr 24, 2021, 16:32 ހަސަން ރަޝީދު\nބޭންކް އޮފް މޯލްޑިވްސް (ބީއެމްއެލް) އިން ށ. އަތޮޅުގެ ދެ ރަށެއްގައި ސެލްފް ސަރވިސް ބޭންކިންގ އޭޓީއެމްގެ ހިދުމަތް މިއަދު ތައާރަފްކޮށްފިއެވެ.\nއެގޮތުން މާއުނގޫދޫ އަދި ކޮމަންޑޫގައި ގާއިމްކޮށްފައިވާ މި އޭޓީއެމް ސެންޓަރުތައް މެދުވެރިކޮށް އަމިއްލަ ފަރުދުންނާއި ވިޔަފާރިތަކަށް 24 ގަޑިއިރު ފައިސާ ނެގުމުގެ އިތުރުން ފައިސާ ޖަމާކުރުމާއި، ބިލަށް ފައިސާ ދެއްކުމާއި ޓްރާންސްފަރ ކުރުމުގެ ހިދުމަތް ލިބިގެންދާނެއެވެ.\nމި ފެށުނު އޭޓީއެމް ހިދުމަތާއެކު މިވަގުތު ށ. އަތޮޅު ފުނަދޫގައި ބްރާންޗް އަދި ސެލްފް ސަރވިސް ބޭންކިންގ ހިދުމަތް ބީއެމްއެލް އިން އަންނަނީ ދެމުންނެވެ. މީގެ އިތުރުން މިލަންދޫ، މާއުނގޫދޫ އަދި ކޮމަންޑޫގައި ސެލްފް ސަރިވިސް ބޭންކިންގ ސެންޓަރ މެދުވެރިކޮށް ހިދުމަތް އަންނަނީ ފޯރުކޮށްދެމުންނެވެ.\nމިކަމާ ގުޅޭ ގޮތުން ބީއެމްއެލް ސީއީއޯ އަދި މެނޭޖިންގ ޑައިރެކްޓަރ ޓިމް ސޯޔަރ ވިދާޅުވީ މުޅި ރާއްޖެއަށް ބޭންކިންގ ހިދުމަތް ފުޅާކުރުމުގެ މަޝްރޫގެ ދަށުން ށ. އަތޮޅުގައި ބޭންކިންގ ހިދުމަތް ފުޅާކުރެވޭކަމީ ލިބޭ އުފަލެއް ކަމަށެވެ/\n"70 އަށް ވުރެ ގިނަ އޭޓީއެމް ސެންޓަރ އާއެކު މިހާރު މުޅި ރާއްޖޭގެ އެންމެ ފުޅާ ބޭންކިންގ ވިގުއައާއެކު ހިދުމަތް ދެވޭ ކަމީ އަޅުގަނޑުމެން ފަހުރުވެރިވާކަމެއް." ސޯޔަރ ވިދާޅުވިއެވެ.\nމުޅި ރާއްޖެ ހިމެނޭ ބޭންކިންގ ވިއުގަޔަކާއެކު 20 އަތޮޅުގައި 35 ބްރާންޗް، 71 ސެލްފްސަރވިސް ބޭންކިންގ ސެންޓަރ، 132 އޭޓީއެމް، 200 އަށް ވުރެ ގިނަ ކޭޝް އޭޖެންޓުންގެ އިތުރުން އެންމެ ޒަމާނީ އޮންލައިން ބޭންކިންގ ޚިދުމަތާއެކު ބޭންކް އޮފް މޯލްޑިވްސް ގެ އަމާޒަކީ އަމިއްލަ ފަރުދުންނާއި ވިޔަފާރިތަކާއި ރާއްޖޭގެ އެކި ކަންކޮޅުތަކުގައިވާ މުޖުތަމައުތަކަށް އެހީތެރިކަން ފޯރުކޮށްދިނުން ކަމަށް އެ ބޭންކުން ހާމަކުރެއެވެ.


Airasia ge blackbox nagaifi\nއެއާއޭޝިއާގެ ވެއްޓުނު ބޯޓުގެ ބްލެކްބޮކްސް ނަގައިފި\nއެއާއޭޝިއާގެ ވެެއްޓުނު ބޯޓުގެ ފަހަތުބައި ނެގުމަށް ފަހު މިދިޔަ ހަފުތާގައި އެ މަސައްކަތުގައި އުޅުނު މީހުން އުފާ ފާޅުކުރަނީ. -- ރޮއިޓާސް\nއެއާއޭޝިއާގެ ވެެއްޓުނު މަތިންދާބޯޓުގެ ބްލެކްބޮކްސް ކަނޑުއަޑިން ނަގައިފި އެވެ.\nއިންޑޮނީޝިއާގެ ސާޗް އެންޑް ރެސްކިއު އެޖެންސީގެ ވެރިޔާ ބަމްބަންގް ސޮއެލިސްޓިޔޯ ވިދާޅުވީ ބޯޓުގެ ފަހަތުބައި ނެގި ހިސާބުން ކޮކްޕިޓް ވޮއިސް ރެކޯޑާއެއް ފެނިގެން ނަގާފައިވާ ކަމަށާއި އޭގެ ދެ ވަނަ ޑިވައިސް ހޯދުމުގެ މަސައްކަތް ކުރަމުން އަންނަ ކަމަށެވެ.\nއެއާއޭޝިއާގެ ފްލައިޓް QZ8501 މިދިޔަ ޑިސެމްބަރު މަހުގެ 28 ވަނަ ދުވަހު 162 މީހުންނާ އެކު ޖާވާ ކަނޑަށް ވެއްޓިފައި ވަނީ އިންޑޮނީޝިއާ އިން ފުރައިގެން ސިންގަޕޫރަށް ދަނިކޮށެވެ. އެ ބޯޓުގެ މައިގަނޑު އަދިވެސް ނުފެނެ އެވެ. ލަފާކުރެވޭ ގޮތުގައި އެ ބައި ވެސް ވަނީ ކަނޑުގެ އަޑީގަ އެވެ. މިހާތަނަށް ވަނީ ބޯޓު ވެއްޓުނު ސަރަހައްދުން 40 އަށް ވުރެ ގިނަ މީހުންގެ ހަށިތައް ފެނިފަ އެވެ.\nފްލައިޓް ޑޭޓާ ރެކޯޑާ ނުވަތަ ބްލެކްބޮކްސް އަކީ ބޯޓު ދަތުރުކުރި ގޮތުގެ ޓެކްނިކަލް މައުލޫމާތާއި ޕައިލެޓުންގެ މުއާމަލާތުތައް ރައްކާކުރެވިފައި ހުންނަ ޑިވައިސް އެވެ. އެހެންވެ ބްލެކްބޮކްސް ލިބުމާ އެކު، ބޯޓު ވެއްޓުުނު ހަގީގީ ސަބަބު ދެނެގަނެވޭނެ އެވެ.\n"ފްލައިޓް ރެކޯޑާއޭ މި ކިޔާ ބްލެކް ބޮކްސް ވަނީ ނަގާފައި. މިހާރު ހޯދަމުން މި ދަނީ ކޮކްޕިޓް ވޮއިސް ރެކޯޑާ،" ސޮއެލިސްޓިޔޯ ވިދާޅުވި އެވެ.\nމި ޑިވައިސްތަކަކީ ބާރުގަދަ ގޮވުންތަކުގައި ވެސް ގެއްލުމެއް ނުވާ ގޮތަށް އަދި ގިނަ ދުވަހު ކަނޑުގެ އަޑީގައި ވެސް ގެއްލުމެއް ނުވެ އޮންނަ ގޮތަށް ހަދާފައި ހުންނަ ޑިވައިސްތަކެކެވެ. އަދި މި ޑިވައިސްތަކުން 30 ދުވަސް ވަންދެން ސިގްނަލް ފޮނުވަ އެެވެ. އެހެންވެ އެ ޑިވައިސްތައް ހޯދަނީ އެ ސިގްނަލްތަކަށް ބަލައިގެންނެވެ.\nޑޭޓާ ރެކޯޑާތައް ފެނުމުގެ ކުރިން މިދިިޔަ ހަފުތާގައި ވަނީ ބޯޓުގެ ފަހަތު ބައި ވެސް ކަނޑު އަޑިން ނަގައިފަ އެވެ. އޭގައި ޑޭޓާ ރެކޯޑާތައް ހުންނާނެ ކަމަށް ބެލެވުނު ނަމަވެސް އެ ތަކެތި ފެނިފައި މި ވަނީ ކަނޑުގެ އަޑީގައި ވަޅުޖަހާފައި ވަނިކޮށެވެ. --ބީބީސީ


އޮފީސް މޭޒުމަތީގައި ގަހެއް ގެންގުޅޭނަމަ ވަޒީފާގެ ސްޓްރެސް ކުޑަކޮށްދޭ: ދިރާސާ – Haftha\nFri,5June, 2020, 10:22 am\nއޮފީސް މޭޒުމަތީގައި ގަހެއް ގެންގުޅޭނަމަ ވަޒީފާގެ ސްޓްރެސް ކުޑަކޮށްދޭ: ދިރާސާ\nމޭޒެއް ކައިރީގައި މަސައްކަތްކުރާ ބައެއް މީހުންގެ މޭޒުމައްޗެކޭ ގޮނޑެކޭ ތަފާތެއް ނެތެވެ. އަނެއް ބައި މީހުންނަކީ ކޮންމެ ދުވަހަކު ކަހަލަ ގޮތަކަށް ފޮޅާ ސާފުކޮށް މޭޒުމަތި ރީތިކޮށް ބޭއްވޭތޯ ބަލާ މީހުންނެވެ. ނަމަވެސް ގޮނޑަކަށް ރީއްޗަސް މޭޒެއްގެ މަތީގައި ބައިންދަން މުހިންމު އެއްޗެއް އެބަހުއްޓެވެ. ގަހެކެވެ.\nޖަޕާނުގެ މާހިރުން ހެދި ދިރާސާއެއްގައި ދުވާލު ގަޑީގައި ގުދުރަތުގެ ފެހިކަން ގިނަ ވަގުތު ނުފެންނަ އޮފީހެއްގައި އުޅޭ 63 މީހަކު ނެގިއެވެ. އެއަށްފަހު ދިރާސާގެ ފުރަތަމަ ފިޔަވައްސެއްގެ ގޮތުން އޮފީސް މޭޒުމަތީގައި ގަހެއް ނެތި އެއް ހަފްތާ އެމީހުން ހޭދަކުރިއެވެ.\nދެވަނަ ފިޔަވަހީގައި ބޮންސައި، ކެކްޓަސް ކަހަލަ ގޭތެރޭގައި ހެދޭ ކަހަލަ ގަހެއް ދިރާސާގެ ބައިވެރިންނަށް ދީ، އެގަހަށް ހަތަރު ހަފްތާ ވަންދެން އަޅައިލާ ގެންގުޅުމަށް ބުންޏެވެ. އޭގެ އިތުރުން އޮފީސް މާހައުލުގައި ވަރުބަލިވާ ވަގުތު ތިން ވަރަކަށް މިނެޓު މޭޒު ކައިރީގައި އިނދެގެން އަރާމުކޮށްލުމަށް އިރުޝާދު ދިނެވެ.\nއަދި ދިރާސާ ހެދުމުގެ ކުރިންނާއި ފަހުން، ދިރާސާގައި ބައިވެރިވި މީހުންގެ ކޮންމެ ދުވަހެއްގެ އެންޒައިޓީ ހުރި މިންވަރާއި ހިތުގެ ވިންދު ހުރި ވަރު ބެލިއެވެ. ނަތީޖާ ދެއްކި ގޮތުން، އޮފީސް މޭޒުމަތީގައި ގަހެއް ބެހެއްޓި ފަހުން، އެ މީހުންގެ ސްޓްރެސް ލެވެލް ވަރަށް ބޮޑުތަން ދަށްވިއެވެ.\nދިރާސާ ހެދި ޔުނިވާސިޓީ އޮފް ޗޯޖޯގެ ލީޑް އޯތާ ޑރ. މަސަހިރޯ ޓޮޔޯޑޯ ވިދާޅުވި ގޮތުގައި، އޮފީސް މޭޒުމަތީގައި ގަހެއް އިނުމުން އޮފީހުގެ މަސައްކަތުން ވަގުތު ކޮޅަކަށް ނަމަވެސް އެމީހާ ދުރުކޮށްދެއެވެ. ނަމަވެސް ފޯނެއް، ކޮމްޕިއުޓަރު ސްކްރީނެއް ނުވަތަ ނޯޓްޕެޑެއް ކަހަލަ އެއްޗަކުން އެ ކަމެއް ނުކޮށްދެއެވެ.\nއެހެންކަމުން ކިތަންމެ ކުޑަ ގަހެއް މޭޒުމަތީގައި ބޭންދި ނަމަވެސް މަސައްކަތު މާހައުލުގެ މޫޑު ރަނގަޅު ކޮށްދެއެވެ. އެހެނީ ގުދުރަތުގެ ރީތި ކަމަކީ މީހާއަށް އުފާވެރިކަމާއި ހިތްހަމަޖެހުން ލިއްބައިދޭ ކަމެކެވެ.


Dat Shaub Brand Frozen Vegetables Ge Kudhi Packet Happy Market Ah - Vaguthu\nޑެޓް ޝައުބް ބްރޭންޑްގެ ފްރޯޒަން ވެޖިޓަބަލްސްގެ ކުދި ޕެކެޓް ހެޕީމާކެޓަށް\n3 މަސް ކުރިން ( ޖުލައި 1, 2021 )\nހެޕީމާކެޓުން އެތެރެކޮށް ވިއްކާ ޑެޓް ޝައުބް ބްރޭންޑްގެ ފްރޯޒަން ވެޖިޓަބަލްސް އަކީ ރާއްޖޭގެ ރިސޯޓް މާކެޓްގައި ވަރަށް މަޤްބޫލް ޕްރޮޑަކްޓް ތަކެކެވެ. މިހާރު އެކުންފުނިން ވަނީ ފްރޯޒަން ވެޖިޓަބަލްސްގެ ކުދި ޕެކެޓް އެތެރެކޮށް ވިއްކަން ފަށާފައެވެ.\nބެލްޖިއަމްގެ އުފެއްދުމެއް ކަމަށްވާ ޑެޓް ޝައުބް ބްރޭންޑްގެ ފްރޯޒަން ބްރޮކޮލީ ސްޕިއަރސް، ކޯލީފްލާވަރ، ގްރީން ޕީސް، ސްވީޓް ކޯން އަދި މިކްސްޑް ވެޖިޓަބަލްސްގެ 450 ގ ޕެކެޓް މިހާރު ހެޕީމާކެޓްގެ ހުރިހާ ފިހާރަތަކަކުންވެސް ލިބިލައްވާނެއެވެ. މިބްރޭންޑްގެ ފިނިކުރި ތަރުކާރީ އަކީ ހާވެސްޓްކުރާތާ މަދު ގަޑިކޮޅެއްގެ ތެރޭގައި، ތަރުކާރީގެ ތާޒާކަން ދަމަހައްޓަން ފްލޭޝް ފްރީޒް ނުވަތަ ވަރަށް ދަށް ޓެމްޕަރޭޗަރ އެއްގައި މަދު ގަޑިކޮޅެއްގެ ތެރޭގައި ގަނޑުކޮށް ޕެކެޓް ކުރެވޭ ތަރުކާރީތަކެކެވެ.\nޑެޓް ޝައުބް ފްރޯޒަން މިކްސް ވެޖިޓަބަލްސް ބޭނުން ކޮށްގެން މަދު ގަޑިކޮޅެއްގެ ތެރޭގައި މީރު ފްރައިޑް ރައިސްއެއް ތައްޔާރު ކޮށްލެވޭނެއެވެ. ޑައިޓް ކުރައްވާ ބޭފުޅުން، ގްރިލްޑް ޗިކަން، ބީފް ސްޓޭކް ނުވަތަ ފިހުނު މަހާއި އެކީ ކެއުމަށް، ބްރޮކޮލީ އަދި ކޯލީފްލާވަރ އެއަރ ފްރަޔަރގައި ފްރައިކޮށްލައިގެން އަވަސް އަދި ނިއުޓްރިއަންސް ގިނަ ޑިޝްއެއް ތައްޔާރުކޮށްލެވޭނެއެވެ.\nފައިބަރ އަދި ހަށިގަނޑަށް ފައިދާ ހުރި އެތައްމާއްދާތަކެއް ހުންނަ ތަރުކާރީގެ ބާވަތްތައް އަޅުގަނޑުމެން ކެއުމަކީ މުހިއްމު ކަމެކެވެ. އެހެން ކަމުން ކެއުމުގެ ގަޑިތަކުގައި ތަރުކާރީ ގިނައިން ކެއުން އިޙްތިޔާރުކޮށް ޑެޓް ޝައުބް ބްރޭންޑް ހީޔާރު ކުރުން ފައިދާ ވާނެއެވެ. ބޭނުންވާ ވަރަށް ތަރުކާރީ ތައްޔާރުކުރަން ނެގުމަށްފަހުގައި ކްލިޕްއެއް ޖަހާއި، ފްރިޖްގެ ގަނޑުކުރާބަޔަށް ލާފައި ގިނަ ދުވަހު ބޭނުންކުރެވޭނެއެވެ.\nޑެޓް ޝައުބްގެ ފްރޯޒަން ވެޖިޓަބަލްސްގެ 2.5 ކިލޯ ޕެކެޓް އާއި 450 ގ ޕެކެޓްގެ އިތުރުން މި ބްރޭންޑްގެ ފްރެންޗް ފަރައިސް އަދި ޕޮޓޭޓޯ ވެޖްވެސް ލިބެން ހުރެއެވެ.\nކަނޑު އުޅަނދުފަހަރު ސާފް ކުރުމަށް ހާއްސަ ކްލީންޓުގްލީމް ހެެޕީ މާކެޓުން ތައާރަފްކޮށްފި\nހެޕީ މާކެޓުން ބޯޓު ފަހަރު ސާފު ކުރަން ހާއްސަ ބްރޭންޑެއް ތައާރަފްކޮށްފި\nރޯދަ މަހާއި ދިމާކޮށް ހެޕީމާކެޓުން ފިނިކުރި ކާބޯތަކެތީގެ އަގުހެޔޮކޮށްފި!


Aharenge kushakee kobaa? - Hali News\nއަހަރެންގެ ކުށަކީ ކޮބާ؟\n08 June 2021, 14:40\nސްކޫލު ދައުރުގައި އަހަންނަކީ ރަޙުމަތް ތެރިން ގިނަ ކުއްޖެކެވެ. އެކުވެރިން ގިނަ ކުއްޖެކެވެ. އެ އެންމެން ބުނާ ގޮތުންނަމަ، ގްރޫޕުގެ " ހީރޯއިން" އެވެ. އަންހެން ކުދިންނެކޭ އެއްގޮތަށް އަހަރެންނާއި ގާތް ރަހުމަތްތެރިކަން އުފައްދަން އުޅޭ ފިރިހެން ކުދިންވެސް މަދެއް ނޫނެވެ. އަހަރެންގެ އުމުރުން ސާދަ އަހަރު ނުފުރެނީސް ރައްޓެހިވާން އެދޭ ކުދިންގެ އަދަދު އަތުގެ އިނގިލަތަކުން ގުނާ ނުލެވޭހާ ގިނަ ވިއެވެ. ނަމަވެސް އަހަރެން ވެސް ބެލީ އެންމެ "ސްމާޓް" ބަލާލަން ރީތި، އަޅައިގަންނަ، ސިފަތަކެއް ހުރި ޒުވާނެއް ލިބޭތޯއެވެ. ނަސީބު ވަރަށް ރަނގަޅެވެ. އަހަރެންނާއި އެއް ސްކޫލެއްގައި ކިޔަވަމުން ދިޔަ ހުރިހާ އަންހެން ކުދިންވެސް އެމީހަކަށް ހިތްކިޔަމުން ދިޔަ ޒުވާން ފިރިހެން ކުއްޖަކު އަހަންނާ ގަޔާވެއްޖެއެވެ. އަހަރެންވެސް އޭނާއަށް އާބަސް ބުނީ ވަރަށް އުފަލުންނެވެ. ދެމީހުންގެ ލޯބީގެ ވާހަކަތައް މުޅި ސްކޫލަށްވެސް ވަރަށް މަޝްހޫރެވެ. އޭނާ އަހަރެންދެކެ ވަރަށް ލޯބި ވިއެވެ. ދާ ކޮންމެ ތާކަށް އެކީގައި ދެއެވެ. ސްކޫލު ނިމުމުން ގެއަށް ގެންގޮސްދެއެވެ. ސްކޫލުގެ އިތުރު ޙަރަކާތައް ނިމުމުން އަހަރެންނާއި ރައްޓެހިންނަށް އައިސްކްރީމް ދީވެސް ހަދައެވެ. އޭނާ އަހަންނަށްވުރެ ކުރިން ސްކޫލު ވެސް ނިމިއްޖެއެވެ.\nއަހަރެންނަށް ވުރެ ހަތަރު އަހަރު ދޮށީ އެޒުވާނާ ދެކެ ވެވުނު ލޯތްބެއްގެ ސަބަބުން ސްކޫލު ދައުރު ނުވެސް ނިންމާ އަހަރެން އޭނަ އާއި ކައިވެނި ކުރީމެވެ. މައިންބަފައިންގެ ނުރުހުމުގައެވެ.\nދެމީހުންނަކީވެސް ރާއްޖެތެރޭގެ މީހުން ކަމުން މާލޭގެ ތަންތަން ކުއްޔަށް ހިފައިގެން ދިރި އުޅެން ފެށީމެވެ. ވަރަށް ލޯބިންނެވެ. އަހަރެމެން ދެމީހުން ވެސް ވަޒީފާ އަދާކުރަމެވެ. އަހަރެމެންގެ ކައިވެންޏަށް އަހަރު ނުވަނީސް ފުރަތަމަ ދަރިފުޅަށް އަހަރެން ބަލިވެ އިނެވެ. އަހަރެމެން ދެމީހުންވެސް ވަރަށް އުފާވިއެވެ. އަލަތު ދަރިފުޅު ލިބުމުން އަހަންނަށް ޖެހުނީ ވަޒީފާއިން ވަކިވާށެވެ. ދަރިފުޅު ބަލާނެ މީހަކު ނެތުމުންނެވެ. އެހެންނަމަވެސް ފިރިމީހާ އަށް ލިބޭ މުސާރައިން ފުދިގެން އުޅެވެއެވެ. ފުރަތަމަ ދަރިފުޅަށް ދެ އަހަރު ވީއިރަށް ދެވަނަ ކުއްޖަކު ލިބިއްޖެއެވެ. ދެ ދަރިން ނަކީވެސް އަންހެން ކުދިންނަށް ވުމުން ފިރިމީހާ އިތުރު ކުއްޖަކު ހޯދަން ބޭނުން ވިއެވެ. އެހެން ކަމުން ތިންވަނަ ކުއްޖަކު ވެސް ހޯދީމެވެ. ނަސީބަކުން ތިންވަނަ އަށް އަހަރެމެނަށް ލިބުނީ ފިރިހެން ކުއްޖެކެވެ. ދަރިންކޮޅު ގޮވައިގެން ގޭގެތެރޭގެ ކަންތައް ތައް ކުރަމުން ފިރިމީހާގެ ހުރިހާކަމެއްވެސް ކޮށްދެމުން ގެންދިޔައީ އުފަލުންނެވެ.\nނަމަވެސް އަހަރެންގެ ދޮށީ ދަރިފުޅަށް ފަނަރަ އަހަރު ފުރުނު އިރަށް ފިރިމީހާގެ އުޅުން ބަދަލުވާން ފަށައިފިއެވެ. ގެއަށް އަންނަ ގަޑިތައް މަދުވާން ފަށައިފިއެވެ. ދަރިންނަށް އަޅާލުންވެސް ކުޑަވާން ފެށިއެވެ. އަހަރެން އެކަމާ ސުވާލުކުރުމުން އޮފީހުގައި މާ ބުރައީކަމަށް ބުނެ ޖަވާބު ދެއެވެ. ނަމަވެސް އޭނާގެ ޢަމަލުތަކާއި އުޅޭ ގޮތުން އަހަންނަށް ކޮންމެވެސް ނުބައެއް އުޅޭކަމަށް ޝައްކުވެއެޖެއެވެ. ކުރިން ސްކޫލަށް ކުދިން ގެންގޮސްދޭން އަންނަން، އޭނާ އަށް ވަގުތު ލިބެއެވެ. ނަމަވެސް ފަހަކަށް އައިސް ކުދިން ސްކޫލަށް ގެންދަންވެސް އަދި ގެނެސް ގެއަށް ލައިދޭންވެސް އޭނާ އަކަށް ވަގުތެއް ނުވެއެވެ.\nމިގޮތަށް ދުވަސްތައް ގުނަމުން ދަނިކޮށް އެއްދުވަހަކު ފިރިހެން ދަރިފުޅު ސްކޫލު ނިމުމުން އޭނާ ގޮވައިގެން ގެއަށް އަންނަނިކޮށް ފިރިމީހާ ސައިކަލުގައި ޒުވާން އަންހެން ކުއްޖަކު ގޮވައިގެން ދާތަން ފެނިއްޖެއެވެ. ދަރިފުޅަށްވެސް އެތަން ފެނުނެވެ.\nފިރިމީހާ ގެއަށް އައުމުން އަހަރެންނަށް ވުރެ ކުރިން ދަރިފުޅު އޭނާގެ ބައްޕަ އާއި ސުވާލުކުރިއެވެ. " ކޮއްކޮ ގެއަށް އައިރު ބައްޕަ ސައިކަލުގައި އެހެން ކުއްޖަކު ގޮވައިގެން ދަނިކޮށް ދުށިން" ދަރިފުޅު ބުންޏެވެ. މިހެން ބުނުމުން އެއީ ރައްޓެސެކޭ ފިރިމީހާ ބުންޏެވެ. ނަމަވެސް އެރޭ އެކަމާ ރުޅިއައިސްގެންވެސް އޭނާ އަހަންނާ ދިމާއަށް އެއްޗިހި ކިޔެވެ. ދަރިފުޅަށް އެ މަންޒަރު ދެއްކީ އަހަންނޭ ކިޔާފައެވެ.\nއެދުވަހަށް ފަހު އަހަރެމެން ދެމީހުންގެ މެދުގައި ދެބަސްވުންތައް ގިނަވެއްޖެއެވެ. ކުދި ކުދި ކަންތަކާވެސް ޒުވާބު ކުރަން ޖެހެއެވެ. ދަރިންނަށްޓަކައި އަހަރެން ހަނު ހުންނަ ފަހަރު ގިނަވެއްޖެއެވެ.\nއޭރު، އަހަރެންގުނަމުން ގެންދިޔައީ ތިރީހުގެ ފަހު އަހަރު ތަކެވެ. އަހަރެންގެ ހަށިގަނޑަށް ބޮޑެތި ބަދަލުތަކެއް ވަނީ އައިސްފައެވެ. އަހަންނަކީ ކުރީގައިހެން ލޫޅާފަތިކޮށް ތުނިތުނިކޮށް ހުރި އެ ރީތި ޒުވާނާ އެއް ނޫނެވެ. ހަށިގަނޑު ފަލައެވެ. ބަނޑުގައި ޖަހާފައިވާ މަސްތައްވެސް ގިނައެވެ. މޫނުމަތީގެ ތާޒާކަން ވަނީ ގެއްލިފައެވެ. ނަމަވެސް އަހަރެންގެ ފިރިމީހާއަކަށް އެއްވެސް ޚިދުމަތެއް އުންޏެއް ނުކުރަމެވެ. އަހަރެންނަށް ފިރިންގެ ހައްޤުތައް އެނގެއެވެ. އެހެނަސް އަހަރެންނަށް ލިބެންވާ ހަޤުތައް ފުރިހަމަ ނުވާކަން އަހަންނަށް އެނގެއެވެ. ނަމަވެސް ކެތްކުރީ ދަރިންނަށްޓަކައެވެ.\nއަހަރެންގެ ހަށިގަނޑަށް ބަދަލުތަކެއް އައިކަމުގައި ވިޔަސް ފިރިމީހާ އަކަށް މާ ބޮޑު ބަދަލެއް ނާދެވެ. އެހެނަސް ބޮލުގައި އިސްތަށި މަދެވެ. އަދި ނުރަވެސް ކޮންމެސް ވަރަކަށް ހުއްޓެވެ. ނަމަވެސް ހަށިގަނޑާ ރޫފައިން އަދިވެސް އޭނާ ހީވަނީ ޒުވާނެއް ހެނެވެ. އުމުރުން ދުވަސް ވުމުން ގިނަފަހަރަށް އެކަން ބޮޑަށް ފާޅުވަނީ އަންހެނުންގެ ކިބައިންނެވެ. އެއީ ޠަބީއީއީ ކަމެކެވެ.\nވޭތުވެ ދިޔަ ސޯޅަ އަހަރު ފިރިމީހާދެކެ، ވީ ލޯބީގެ ޒައްރެއްގެ މިންވަރުވެސް އަހަރެން އުނި ނުކުރަމެވެ. ބޭވަފާ ތެރިއެއް ނުވަމެވެ. ދަރިންނާއި ފިރިމީހާގެ ކަންތައްތައް ކޮށްދިނީ އުފަލުންނެވެ.\nއެ ވޭތުވެ ދިޔަ ދުވަސްތަކުގައި އަހަރެންގެ ހުރިހާވަގުތެއް ހުސްކުރީ އެމީހުނަށެވެ.\nއެހެނަސް އެ ދިރި އުޅުމާ އަހަރެން ވަކިވާން ޖެހުނެވެ. ފިރިމީހާ އަހަރެންދެކެ ލޯބި ނުވާ ވާހަކަ ބުންޏެވެ. އަހަރެން ސަބަބު ހޯދުމަށް ސުވާލު ކުރީމެވެ. އޭނާގެ ޖަވާބަކަށްވީ އެހެން ކުއްޖަކު ދެކެ ލޯބި ވުމެވެ. އެ ކުއްޖައާއި އިނދެވެން އޮތީ އަހަރެން ވަރިކޮށްފައި ކަމުގައި އޭނާ ބުންޏެވެ. ސަބަބަކީ އޭނާ އިންނަން އުޅޭ ޒުވާން އަންހެންކުއްޖާ ދެއަންބަށް އިނދެގެން އުޅެން ބޫނުން ނުވާތީއެވެ. އެދުވަހު އަހަރެން ވަރަށް ރުއީމެވެ. ގިސްލާ އާދޭސް ކުރީމެވެ. ނަމަވެސް އެ އާދޭހުގެ އަޑުއަހާކަށް އޭނާ ބޭނުމެއް ނުވިއެވެ. އޭނާ އަހަންނަށް ދިނީ ބީރު ކަންފަތެކެވެ. އަހަރެންގެ ރުއިމާ އި އާދޭހުން އޭނާ އަށް ކުރި އަސަރެއް ނެތެވެ. އަހަރެން ވަރިކުރުމަށްފަހު އޭނާ ގެއިން ނުކިތީ ދަރިންނަށް ޚަރަދު ދޭނެ ކަމަށް ބުނެފައެވެ.\nއަހަރެންގެ ކުށަކީ ކޮބައި ހެއްޔެވެ؟ ހަށިގަނޑުގެ ސިފަ ބަދަލުވުން އެއީ އަހަރެންގެ ކުށެއް ހެއްޔެވެ؟ ޒުވާންކަމާއި ރީތިކަން ގެއްލުން އެއީ އަހަރެން ވަރިކުރި ސަބަބު ކަމުގައި އަހަރެން ދެކެމެވެ. އެއީ އަހަންނަށްވުރެ އެތައް ތަނެއް ޒުވާން އަންހެންކުއްޖަކާ ކައިވެނި ކުރުމަށްޓަކައި އަހަރެންގެ ފިރިމީހާ އަހަރެން ވަރިކުރީތީއެވެ. އޭނާ އަށްވުރެ ސައުވީސް އަހަރު ހަގު އަންހެއްކުއްޖަކަށް ޓަކައި އަހަރެންގެ ފިރިމީހާ އަހަރެން ދޫކޮށްލީމައެވެ.\nމައިންބަފައިންގެ ނުރުހުމުގައި ކުރި ކައިވެނި ރޫޅި އެ މައިންބަފައިން މުސްކުޅިވި ދުވަހު އިތުރު ހިތާމަތަކެއް ތަހައްމަލު ކުރަންޖެއްސިއްޖެއެވެ. ނަމަވެސް ދާނެ އެހެންތަނެއް ނެތެވެ.\nދެން އިތުރު މީހަކާއި ކައިވެނިކޮށްގެން އުޅޭހާ ހިތްވަރެއް އަހަރެން ގަޔަކު ނެތެވެ. އަދި އެއްވެސް ފިރިހެނެކަށް އިތުބާރުކުރުމަކީވެސް ދެން އަހަންނަށް ކުރެވޭނެ ކަމެއް ނޫނެވެ.\nމި ވާހަކަތައް މި ކިޔައިދިނީ އެހެން އަންހެން ކުދިންނަނަށް ޢިބުރަތަކަށެވެ. އަދި އަހަރެންފަދަ އަންހެނުން މި މުޖުތަމޢުގައި ވަރަށް ގިނަކަން އެނގި ހުރެވެސް މެއެވެ.\nއިތުރު ލިޔުންތައް ކުރު ވާހަކަ


ބުޅަލުގެ ނަޖިހުން ކެންސަރު ޖެހޭ: ދިރާސާ |\nޖޫން 20, 2018 81 0\nބުޅަލުގެ ނަޖިހުން ކެންސަރު ޖެހޭ: ދިރާސާ\nބުޅަލުގެ ނަޖިހުގައި އާއްމުކޮށް ހުންނަ ޕެރެސައިޓަކުން ހަނދާން ނެތޭ ބައްޔާއި ތުރުތުރުއަޅާ ބަލި އަދި ކެންސަރު ފަދަ ބޮޑެތި ބަލިތައް ޖެހޭ ކަމަށް ސައިންސްވެރިން ބުނެފި އެވެ.\nމި ދިރާސާގައި ސައިންސްވެރިން ބުނެފައި ވަނީ ބުޅަލުގެ ނަޖިހުގައި އާއްމުގޮތެއްގައި ހުންނަ ޕެރެސައިޓެއް ކަމަށްވާ ޓޮކްސޯޕްލާސްމާ ގޮންޑައި އަކީ އިންސާނުންނަށް ވަރަށް ނުރައްކާ އެއްޗެއް ކަމަށެވެ. ބުޅަލުގެ ތެރެއިން 30 ޕަސެންޓް ބުޅަލުގެ ނަޖިހުގައި މި ޕެރެސައިޓް ހުންނަކަން ސައިންސްވެރިން ފާހަގަކޮށްފައިވެ އެވެ. މި ޕެރެސައިޓްގެ ސަބަބުން ކެންސަރާ ގުޅިފައިވާ 1،000 އަށް ވުރެ ޖީން މުޅިން ބަދަލުވެގެން ދިއުމަކީ އެކަށީގެންވާ ކަމެކެވެ.\nއިންސާނެއްގެ ހަށިގަނޑަށް މި ޕެރެސައިޓް ވަދެ އިންފެކްޓްވުމަށްފަހު، މި ޕެރެސައިޓުން ދޫކުރާ ޕްރޮޓީނުން ސިކުނޑީގެ ސެލްތަކުގެ މުވާސަލާތަށް ބޮޑު ބަދަލުތަކެއް ގެނުވުމަކީ ވެސް ވެދާނެ ގޮތެކެވެ. މީގެ ސަބަބުން އެމީހަކަށް އަލްޒައިމާ، ޕާކިންސަންސް ނުވަތަ އެޕިލެޕްސީ ފަދަ މައްސަލަތައް ދިމާވުމުގެ ފުރުސަތު ވަރަށް ބޮޑެވެ.\nމާބަނޑު މީހުން ބުޅަލުގެ ނަޖިހާ ދުރުގައި އުޅުމަށް ސިއްހީ މާހިރުން އަބަދުވެސް އިރުޝާދު ދެ އެވެ. ސަބަބަކީ ބުޅަލުގެ ނަޖިހުގައި ހުންނަ ޕެރެސައިޓްގެ ސަބަބުން ބައިގެން ދިއުމާއި ބަނޑުތެރެއަށް ދަރިފުޅު މަރުވުން އަދި ބަނޑުގައި އޮންނަ ކުއްޖާގެ ހެދި ބޮޑުވުމަށް ނޭދެވޭ އަސަރު ކުރުމުގެ ފުރުސަތު އޮންނާތީ އެވެ. ނަމަވެސް އެންމެ ފަހުން ކޮށްފައިވާ ދިރާސާގައިވާ ގޮތުން މިއަށްވުރެ މާ ފުޅާ ދާއިރާއެއްގައި މީގެ އަސަރު އިންސާނުންނަށް ކުރެ އެވެ.\nޖާނަލް ނޭޗާގައި ޝާއިއުކޮށްފައިވާ މި ހޯދުމާ ގުޅޭ ގޮތުން ވާހަކަ ދައްކަވަމުން މެސަޗޫސެޓްސްގެ ޓަފްޓްސް ޔުނިވަސިޓީގެ ޑރ. ޑެނިސް ސްޓޭންޑިލާ ވިދާޅުވީ މި ދިރާސާއަކީ ކުރިން މިކަމާ ބެހޭ ގޮތުން ދެކޭ ގޮތް ބަދަލުވެގެން ދާނެ ދިރާސާއެއް ކަމަށެވެ.\nމި ދިރާސާ އިން ދައްކާ ގޮތުން މި ޕެރެސައިޓްގެ ސަބަބުން މުސްކުޅިންނަށް އާންމުކޮށް ދިމާވާ ހަނދާން ނެތޭ ބައްޔާއި ތުރުތުރުއަޅާ ބަލި އަދި ވެއްޓޭ ބަލި ފަދަ ބަލިތަކުގެ ނުރައްކާ އިތުރުވެގެން ދެ އެވެ.


REPORT: Barulamaanee ah furolhaalun 2023 ah?\nބަރުލަމާނީއަށް ފުރޮޅާލުން 2023 އަށް!\nރާއްޖޭގެ ވެރިކަމުގެ ހިންގުން ރިޔާސީ ނިޒާމަކަށް ފުރަތަމަ ބަދަލުވެގެން އައީ ޖަނަވަރީ 1، 1953 ގައެވެ. އެ ނިޒާމުގެ ތެރެއިން ފުރަތަމަ ވެރިކަން ކުރެއްވި ބޭފުޅަކީ ރައީސް މުހައްމަދު އަމީނެވެ. ނަމަވެސް އެ ނިޒާމުގެ ވެރިކަން ހިނގައިގަންނަން ގޮތް ނުވެ ހަތް މަސް ދުވަހުގެ ތެރޭގައި އުވި ދިޔައީ އެވެ. ދެން އައީ 14 އަހަރުގެ ދިގު ރަސްކަމެކެވެ. ދެވަނަ ފަހަރަށް ރާއްޖޭގެ ހިންގުން ރިޔާސީ ނިޒާމަކަށް ބަދަލުވެގެން އައީ ނޮވެންބަރު 11، 1968 ގައެވެ. ރައީސް އިބްރާހިމް ނާސިރުގެ ވެރިކަމުގަ އެވެ. އޭގެ ފަހުން މިދިޔަ އަހަރުތަކުގައި ރާއްޖޭގެ ހިންގުން އޮތީ އެ ނިޒާމުގެ ތެރޭގައެވެ.\nއެތަށް އަހަރެއް ވަންދެން ރިޔާސީ ނިޒާމަކަށް ރާއްޖޭގެ ހިންގުން އޮތުމަށްފަހު ނިޒާމު ބަދަލު ކުރުމުގެ ބަހުސެއް ފެށި އަޑު ގަދަކޮށްލީ 2007 ވަނަ އަހަރުގެ ތެރޭގަ އެވެ. އޭރު ރާއްޖެ އަށް ޑިމޮކްރަސީގެ ވަރުގަދަ ސިފަތައް އައިސް ކުލަޖެހި ނިމެނީ އެވެ. ސިޔާސީ ޕާޓީތައް އުފެދި، ގިނަ ކެންޑިޑޭޓުން ވާދަކުރާ ރިޔާސީ ނިޒާމަކަށް އޮތް ތައްޔާރުވެފަ އެވެ. ހިޔާލުފާޅު ކުރުމާއި މިނިވަންކަން އޮތީ އިންތިހާ އަށް ފުޅާކޮށްފަ އެވެ.\nއެހެން ކަމުން ރަށުތެރޭގައި އަޑުގަދަކޮށްލި ނިޒާމު ކަނޑައެޅުމުގެ ބަހުސް ބޮޑުވެ ރައްޔިތުންގެ ފެންނަ ނުފެންނަ ވޯޓަކާ ހަމަަ އަށް ވެސް ދިޔަ އެވެ. ސިޔާސީ ޕާޓީތަކުން އެ ޕާޓީތަކުންް ތާއީދުކުރާ ނިޒާމެއް ނިންމާ ވަރުގަދަ ކެންޕެއިންތައް ކުރިއެވެ. އެމްޑީޕީން ތާއީދުކުރީ ބަރުލަމާނީ ނިޒާމަކަށެވެ. ދެން އޭރު އުފެދިފައި އޮތް ހުރިހާ ސިޔާސީ ޕާޓީތަކުން ދެކުނީ ރާއްޖެ އަށް ފިޓް ނިޒާމަކީ ރިޔާސީ ނިޒާމެއް ކަމެވެ. ގިނަ ރައްޔިތުން ވޯޓް ދިނީ ވެސް އެގޮތަށެވެ. އެހެން ކަމުން އެހިސާބުން ނިޒާމުގެ ބަހުސް ނިމުނީ އެވެ. ރާއްޖޭގައި އޮންނަން ފެންނަ ނިޒާމަކީ ރިޔާސީ ނިޒާމު ކަމަށް ކަނޑައަޅާ ސިއްކަ ޖެހުނީ އެވެ.\nއޭގެ ފަހުން އަލުން ނިޒާމު ބަދަލުކުރުމުގެ ބަހުސް ފެށިފައި ވަނީ 2018ގެ ރިޔާސީ އިންތިހާބުގެ ދުވަސްވަރު އެވެ. މި ފަހަރު ވެސް ބަހުސް އިސްވެ ފެށީ އެމްޑީޕީންނެވެ. ހާއްސަކޮށް ރައީސް މުހައްމަދު ނަޝީދެވެ. ރާއްޖޭގައި އޮންނަން ޖެހޭނީ ބަރުލަމާނީ ނިޒާމެއް ކަމަށް އެންމެ ބޮޑަށް ވަކާލާތު ކުރައްވަނީ ވެސް އެ މަނިކުފާނެވެ. ރިޔާސީ އިންތިހާބުގެ ކެންޕެއިންގެ ތެރޭގައި ރާއްޖޭގެ ވެރިކަން ބަރުލަމާނީ ނިޒާމަކަށް ބަދަލުކުރައްވާނެ ކަމަށް ވިދާޅުވީ ވެސް އެ މަނިކުފާނެވެ. އެމްޑީޕީގެ ސަރުކާރެއްގައި ކުރާނެ ކަންކަމުގެ ލިސްޓެއް ތަރުތީބު ވެގެން އައިއިރު ވެސް އެކަން އޮތީ ހިމަނާފަ އެވެ. އެ މަޝްވަރާތައް ރައީސް ނަޝީދާއި ރައީސް ސޯލިހް ކުރެއްވި ކަމަށްވެސް އަޑުތައް އޮވެ އެވެ. ނަމަވެސް އެވާހަކަ އޭރު ފުޅާކޮށް ދެއްކެން ނެތީއެވެ. އެކުގައި ތިއްބެވީ ބަރުލަމާނީ ނިޒާމާ ދެކޮޅު ސިޔާސީ ލީޑަރުންނަށްވާތީ އެވެ.\nވެރިކަމަށް ވަޑަައިގަތުމަށް ރައީސް މައުމޫނާއި ގާސިމް އިބްރާހިމް އަދި އިމްރާން އަބްދުﷲގެ އެހީތެރިކަން ވަރަށް މުހިންނެވެ. އެ ބޭފުޅުން ނިސްބަތްވާ ސިޔާސީ ޕާޓީތަކުގެ ތާއީދާއި މަދަދު ބޭނުންވެއެވެ. އެހެންވީމަ އިންތިހާބުގެ ކުރިން ނިޒާމުގެ ބަހުސް ބޮޑުވެއްޖެނަމަ އެކުގައި ކުރިއަށް ނުދެވޭނެ ކަމަށް ޔަގީނެވެ. އެހެންވީމަ މަދު ފަހަރެއްގައި ވަރަށް އެކަހެރި ގޮތަކަށް ނޫނީ އެ ވާހަކަ ނުދައްކައެވެ. ނަމަވެސް ރެކޯޑަށްޓަކައި އެ ވާހަކަތައް ރައީސް ނަޝީދު ދެއްކެވިއެވެ. އެއީ ފަހުން އެ މަސަައްކަތް ފައްޓަވާއިރު ފަސޭހައަކަށްޓަކައެވެ.\n2019ގެ މަޖިލީސް އިންތިހާބުގެ ބޮޑު ކާމިޔާބީއަށް ފަހު ރާއްޖޭގެ ވެރިކަން ބަރުލަމާނީ ނިޒާމަކަށް ބަދަލު ކުރަން ޖެހޭ ކަމަށް ފާޅުގައި ގޮވާލަން ފެށިއްޖެ އެވެ. ރައީސް ނަޝީދާއި އެމަނިކުފާނުގެ ވަފާތެރިން އެ ވާހަކަތައް ވަރަށް ފާޅުގައި ވިދާޅުވެއްޖެ އެވެ. މަޖިލީހުގައި އެތަށް ފަހަރަކު އެ ވާހަކަތައް ދެކެވިއްޖެ އެވެ. ރާއްޖެ އެ ނޫން ގޮތަކަށް ނުހިންގޭނެ ކަމަށްވެސް ވިދާޅުވެއްޖެ އެވެ.\nމި ބަހުސް އެ ވަގުތަށް ގަދަކޮށްލަން ކުރި މަަސައްކަތަށް ހުރަސް އެޅުއްވީ ނިޒާމުގެ ބަހުސަށް ވަގުތު ނެތް ކަމަށް ވިދާޅުވެ ރައީސް އިބްރާހިމް މުހައްމަދު ސޯލިހް ވާހަކަ ދެއްކެވުމުންނެވެ. އެމަނިކުފާނު ވިދާޅުވީ ހުރިހާ ފޯކަސް އެއް އޮތީ ވައުދުތައް ފުއްދެވުމަށް ކަމަށެވެ. އަދި ނިޒާމު ބަދަލުކުރާނަމަ އެ ބާރު އޮތީ ރައްޔިތުންގެ އަތްމަތީ ކަމަށެވެ. އެ ކަމަކީ އެމަނިކުފާނަށް ކުރެއްވޭނެ ކަމެއް ނޫން ކަމަށެވެ.\nބަރުލަމާނީ... ރިޔާސީ ނިޒާމެއްގެ ކަންކަން އޮތީ މީގެ ކުރިން ނިމިފައި. [އެކަމަށް] ކުރިން އޮތީ ރައްޔިތުން ގޮތެއް ނިންމާފައި. އެއްވެސް ޒަމާނެއްގައި އެކަން [ބަދަލު] ކުރަން ބޭނުން ނަމަ ދެން ވެސް ހަމަ ދާން ޖެހޭނީ ރައްޔިތުންގެ ކައިރިއަށް\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް | މެއި 23، 2020\nއޭގެ ފަހުން ރައީސް ނަޝީދުގެ ރާގު ބަދަލު ކުރެއްވިއެވެ. އެމަނިކުފާނުވެސް ދެން ވިދާޅުވީ މިއީ ނިޒާމު ބަދަލުކުރަން ބަހުސް ކުރަން އެންމެ ރަނގަޅު ވަގުތު ނޫން ކަމަށެވެ. ނަމަވެސް ވެރިކަން ހިންގަން އޮތް އެންމެ ރަނގަޅު ނިޒާމަކީ ބަރުލަމާނީ ކަމަަށެވެ. ދިވެހިން ބޭނުން ވަނީވެސް އެ ގޮތް ކަމަށް އެމަނިކުފާނު ވިދާޅުވިއެވެ. 2007ގެ ނިޒާމު ވޯޓަކީ އޮޅުވާލާފައި އޮތް ވޯޓެއް ކަމަށްވެސް ތުހުމަތު ކުރެއްވިއެވެ. އަދި އައު މައްސަލަތަކެއް ފެންމަތި ކުރެއްވިއެވެ.\nމިދިޔަ ދެ އަހަރުވެސް މަޖިލީހުގެ މަސައްކަތާއި ގުޅޭގޮތުން މަޖިލީހުގެ ރައީސް މުހައްމަދު ނަޝީދުއާ ރައްޔިތުން ކުރަން ބޭނުންވާ ސުވާލުތަކަށް ފުރުސަތު ދޭން "އާސްކް ސްޕީކާ" ގެ ނަމުގައި ހާއްސަ ޕްރަގްރާމެއް ކުރިއަށް ގެންދެއެވެ. އެ ސިލްސިލާ ދެ ޕްރަގްރާމް މިދިޔަ ދެ އަހަރު ގެނެސްދީފައެވެ. 2019 އަދި 2020 ގެވެސް ޑިސެންބަރު މަހުގެ ހަތްވަނަ ދުވަހުއެވެ.\nއެ ދެ ޕްރަގްރާމްގައިވެސް އެމަނިކުފާނު އެންމެ ޝައުގުވެރިކަމާއެކު އެންމެ ތަފްސީލުކޮށް ޖަވާބު ދެއްވަނީ ނިޒާމާއި ގުޅޭ ސުވާލުތަކަށެވެ. މިދިޔަ އަހަރާއި މި އަހަރުވެސް އެންމެ ތަފްސީލްކޮށް ވާހަކަ ދެއްކެވީ އެ މައުލޫމާއި ގުޅުންހުރި ސުވާލުތަކަށެވެ. އާދިއްތަ ދުވަހު އޮތް މި އަހަރުގެ ޕްރަގްރާމްގައި ރައީސް ނަޝީދު ވަނީ ބަރުލަމާނީ ނިޒާމުގެ ވާހަކަ އިތުރަށް ފުޅާކޮށް ދައްކަވާފައެވެ. މިފަހަރު ވިދާޅުވީ "ވެރިކަން ކުރަން އޮތް ހަމައެކަނި ނިޒާމަކީ ބަރުލަމާނީ" ކަމަށެވެ. އަދި ރާއްޖެ ގިނަ ދުވަހު ހިންގީވެސް އެ ނިޒާމުން ކަމަށެވެ. ރިޔާސީ ނިޒާމަކީ މިދިޔަ ވިއްސަކަށް އަހަރު ކަމެއް ކަމަށެވެ. އަދި މިދިޔަ ދުވަސްތަކުންވެސް ޔަގީންވީ ރިޔާސީ ނިޒާމު ރަނގަޅު ނޫން ކަމެވެ. އަވަހަށް ބަރުލަމާނީއަށް ބަދަލުވާންވީ ކަމެވެ.\nރައްޔިތުންގެ މަޖިލީހުގެ ރައީސް އަަދި ކުރީގެ ރަައީސް މުހައްމަދު ނަޝީދު --\nއަޅުގަނޑު އަބަދުވެސް ގަބޫލުކުރަނީ ދިވެހިރާއްޖެއަށް އަދި ކޮންމެ ގައުމަކަށްވިޔަސް ވެރިކަން ކުރަން އެންމެ ރަނގަޅު، އޮތް ހަމައެކަނި ނިޒާމަކީ ބަރުލަމާނީ ނިޒާމެއް. އަޅުގަނޑު މިހެން ދަންނަވާއިރު އަޅުގަނޑު މިއީ ރައީސުލްޖުމްހޫރިއްޔާކަން ކޮށްފައި ހުރި މީހެއް، އަދި އެކަމު ބޮޑުވަޒީރުކަން ކޮށްފައި ހުރި މީހެއް ނޫން. ދިވެހިރާއްޖޭގައި ގިނައިން ވެރިކަން ކޮށްފައި އޮތީ ބަރުލަމާނީ ނިޒާމަކަށް. މިފަހުން އައި ވިއްސަކަށް އަހަރު ރިޔާސީ ކަންތައްގަނޑެއް ޖެހިގެން މި އުޅެނީ. އެއީ ވަރަށް ފަހުން އައި ކަމެއް\nރައްޔިތުންގެ މަޖިލީހުގެ ރައީސް މުހައްމަދު ނަޝީދު | ޑިސެންބަރު 7، 2020\nޕްރަގްރާމްގައި އެމަނިކުފާނު ދެއްކެވި ވާހަކަތަކުން ނިޒާމުގެ ބަހުސް ދޫކޮށް ނުލައްވާނެ ކަމުގެ ޔަގީންކަން ދެއްވިއެވެ. އަދި އެ ބަހުސް ކޮޅެއްގައިވެސް ޖައްސަވާނެ ކަމުގެ ޔަގީންކަން ދެއްވިއެވެ. ވިދާޅުވީ އެ ބަހުސް ރައީސް ސޯލިހާ ހަމައަށް ގެންދަވާނެ ކަމަށެވެ. އަދި މަޝްވަރާ ކޮށްގެން "ރަނގަޅު" ގޮތެއް ހޯދޭނެ ކަމަށެވެ.\n"އަޅުގަނޑުމެން އެ ވާހަކަ ދައްކާނަން. ދައްކާފައި އަޅުގަނޑުމެންނަށް ރަނގަޅު ގޮތެއް ހޯދޭނެ،" ރައީސް ނަޝީދު ވަރަށް އިތުބާރާ ޔަގީންކަމާއެކު ވިދާޅުވިއެވެ.\nއެމަނިކުފާނު ވިދާޅުވި ގޮތުގައި ސިޔާސީ ކަންކަމުގައި އަބަދުވެސް މަޝްވަރާ ކުރައްވާ ބޭފުޅަކީ ރައީސް ސޯލިހެވެ. އެހެންވީމަ މަޝްވަރާއިން ދެ ރައީސުންނަށް ނުހޯދޭނެ ހައްލެއް ނެތެވެ. ދެން އޮތީ އެކަން ކުރައްވާނީ ކޮން އިރަކުންތޯ އުފެދޭ ސުވާލެވެ. މި ސުވާލަށްވެސް ފުރަތަމަ ފަހަރަށް ނަޝީދު ވާހަކަ ދެއްކެވީ އާދިއްތަ ދުވަހުއެވެ. އެމަނިކުފާނު ވިދާޅުވި ގޮތުގައި ނިޒާމު ބަދަލު ކުރުމުގެ މަސައްކަތް ކުރާނީ 2023ގައިތޯ ނުވަތަ އޭގެ ކުޑަ ދުވަސްކޮޅެއްގެ ކުރިންތޯ އެއީ މަޝްވަރާ ކުރަން އޮތް ކަންމެކެވެ. އެހެންވީމަ ބަރުލަމާނީއަކަށް ރާއްޖެ ފުރޮޅާލުމުގެ މަސައްކަތް އަދި ފެށޭނީ ދެ އަހަރު ދުވަސް ފަހުންނެވެ. އޭގެ ކުރިން އެކަމުގެ މަޝްވަރާތައް ކުރެވޭނެ އެވެ.\nރައީސް ނަޝީދުގެ ނަޒަރުގައި ރައީސް ސޯލިހަށް ދެވަނަ ދައުރެއް އެންމެ ކަށަވަރު މަގަކީވެސް ބަރުލަމާނީ ނިޒާމެކެވެ. ރައީސް ސޯލިހަށް ރިޔާސީ ނިޒާމެއްގައި ދެވަނަ ފުރުސަތެއް ދެއްވަން ރައީސް ނަޝީދު ބޭނުންފުޅެއް ނުވާނެ އެވެ. މާނައަކީ 2023ގެ އިންތިހާބު ރައީސް ސޯލިހަށް ދޫކޮށްލައްވައިގެން އެމަނިކުފާނު ނުހުންނަވާއެވެ. ދެވަނަ ދައުރެއް ރައީސް ސޯލިހަށް ލިބިވަޑައިގަންނަވާނީ ބޮޑުވަޒީރެއްގެ ގޮތުގައި ރައީސް ނަޝީދަށް ފުރުސަތު އޮތް ނަމައެވެ. އެކަން އެމަގުން ކުރައްވަން ރައީސް އެއްބަސްވެވަޑައިގެންފިނަމަ ބާރުތައް މަދު، ރަމްޒީ ބޭފުޅެއްގެ ގޮތުގައި ރައީސްގެ މަގާމުގައި ރައީސް ސޯލިހް ދެ ދައުރު ނުވަތަ އެއަށްވުރެ އިތުރަށްވެސް ބަހައްޓަވަން ރައީސް ނަޝީދު ހުންނަވާތީ ތައްޔާރަށެވެ.\nމިހާރު އޮތް ސުވާލަކީ ނިޒާމު ވޯޓަކަށްދާން ރައީސް ސޯލިހް ތާއީދު ކުރައްވާނެތޯ ކުރެވޭ ސުވާލެވެ. އެމަނިކުފާނު އެކަމާއި އާނބަސް ވިދާޅުވެއްޖެނަމަ ފަސޭހަވާނެއެވެ. އެމްޑީޕީގެ ބައެއް މެންބަރުން ވިދާޅުވި ގޮތުގައި ރައީސް ސޯލިހް އެކަމާ ދެކޮޅު ހައްދަވައިފިނަމަ މަޖިލީސްތެރެއިން އެމަގު ކޮށްޓަވަންވެސް ރައީސް ނަޝީދު ހުންނެވީ ތައްޔާރަށެވެ. އެ މަަސައްކަތް އެމަނިކުފާނު ކުރައްވާނެ ކަަމަށްވެސް އެއް މެންބަރަކު ވިދާޅުވިއެވެ. ދެން އިންތިޒާރު ކުރަން ޖެހޭނީ ރައްޔިތުން ނިންމާ ގޮތަކަށެވެ. ނަމަވެސް އެ މަންޒަރުވެސް ނުފެންނަ ބައެއް މެންބަރުން އެމްޑީޕީގައި އެބަ ތިއްބެވިއެވެ. އެ މެންބަރުންގެ ނަޒަރުގައި ދެ ރައީސުން (ރައީސް ނަޝީދާއި ރައީސް ސޯލިހް) އެއްބަސްވެވަޑައިގެންފިނަމަ އެކަން ނިމުނީއެވެ.\nއެ ކަމަށް ކުރީގެ ރައީސް އަދި މިސަރުކާރު ކޯލިޝަންގެ އެއް ލީޑަރު ރައީސް މައުމޫން ވަނީ ރައްދު ދެއްވާފައެވެ. އެމަނިކުފާނުގެ ނަޒަރުގައި ނިޒާމުގެ ބަހުސަކީ ނިމިފައި އޮތް ބަހުސެކެވެ. އެ ބަހުސް ދެން ފައްޓަންޖެހޭ ސަބަބެއްވެސް ނެތެވެ. އެކަމަށް ރައްޔިތުން ގޮތް ނިންމައިފި އެވެ. އަދި މިއީ ދެ ބޭފުޅަކު ކުރައްވާ މަޝްވަރާއަކުން ނިމެން އޮތް ކަމެއްވެސް ނޫނެވެ. ދިވެހިރާއްޖޭގެ ސިޔާސީ، އިޖްތިމާއީ އަދި އިގްތިސާދީ ހާލަތަށް ބަލާއިރު ރާއްޖެއަށް އެންމެ ކަމުދާ ވެރިކަމުގެ ނިޒާމަކީ ރިޔާސީ ނިޒާމުކަން ކަށަވަރު ކަމަށްވެސް ވިދާޅުވިއެވެ.\nރާއްޖޭގައި މި އޮތް ވެރިކަމުގެ ނިޒާމަކީ ދިވެހި ރައްޔިތުންގެ ވޯޓަކުން ނިންމާފައިވާ ނިޒާމެއް. ވީމާ ދެ ފަރާތަކުން މަޝްވަރާ ކޮށްލައިގެން މި ނިޒާމު ބަދަލެއް ނުކުރެވޭނެ\nމައުމޫން އަބްދުއްގައްޔޫމް | ކުރީގެ ރައީސް\nނިޒާމުގެ ބަހުސް ފެށުމާއި އަދި ބަރުލަމާނީ ނިޒާމާވެސް އެންމެ ދެކޮޅު އެއް ބޭފުޅަކީވެސް މި ސަރުކާރު ހިންގާ ކޯލިޝަންގެ ލީޑަރެކެވެ. ޖުމްހޫރީ ޕާޓީގެ ލީޑަރު ގާސިމް އިބްރާހިމެވެ. އެމަނިކުފާނުގެ ނަޒަރުގައި ބަރުލަމާނީ ގެންނަން ރައްޔިތުން ދެކޮޅެވެ. އެކަން 2007 ގެ ވޯޓުން އެ އޮތީ ސާފުކޮށް އެނގޭށެވެ. އަދި އެ ނިޒާމު ގެންނަން އުޅެނީ ވަކި ބޭފުޅަކު ވެރިކަމުގެ ބާރުތައް ހޯއްދަވަން ކަމަށްވެސް ގާސިމް ތުހުމަތު ކުރައްވައެވެ.\nބަރުލަމާނީގައި ހުރި ގެއްލުންތައްވެސް އެންމެ ބޮޑަށް ފާހަގަ ކުރައްވާ އެއް ބޭފުޅަކީ ގާސިމެވެ. ގާސިމް ވިދާޅުވި ގޮތުގައި ބަރުލަމާނީއެއްގައި އެ ފެންނަނީ ރައްޔިތުންގެ ހަގީގީ ވެރިކަމެއް ނޫނެވެ. އެހެންވީމަ ރާއްޖޭގެ ހިންގުން ބަރުލަމާނީއަކަށް ފުރޮޅާލަން ފުރުސަތު ނުދެއްވާނެ އެވެ.\nސިޔާސީ އެދުމެއްނެތި އެއްޗެއް ވިދާޅުވާ ބޭފުޅަކު ވިއްޔާ ވިދާޅުވާނީ ރައްޔިތުންނަށް ފައިދާ ހުރި ނިޒާމަކީ ރިޔާސީ ނިޒާމު ކަމަށް. ހަގީގީ ރައްޔިތުންގެ ވެރިކަމެއް ކުރަން ވެރިއަކު އަންނާނީ ރިޔާސީ ނިޒާމެއްގައި\nނިޒާމު ބަދަލު ކުރުމުގެ މަސައްކަތް ފެށިއްޖެނަމަ ސަރުކާރު ކޯލިޝަންގައި ވަރުގަދަ ބައިބައިވުމެއް އުފެދޭނެކަން ޔަގީނެވެ. ރައީސް ޔާމީންގެ ވެރިކަމުގައި ތަޖުރިބާ ކުރައްވަން ޖެހުނު ކަންކަމާއި ގުޅިގެން މި ސަރުކާރު ދެމެހެއްޓުމުގައި ގާސިމް އާއި މައުމޫން އަދި އިމްރާން ހުންނެވި ނަމަވެސް ބަރުލަމާނީއެއް ގެންނަން އެ ބޭފުޅުން ފުރުސަތު ދޭނެ ކަމަކަށް ނުބެލެއެވެ. ކޯލިޝަންގެ މަސްހަލަތު ހިފަހައްޓަން ސިޔާސީ އެތަށް ބަހުސެއްގައި ބައިވެރިނުވެ ހަނުތިއްބަވާ އެ ލީޑަރުން ނިޒާމުގެ ބަހުސް ފެށުމާއެކު ވާހަކަ ދައްކަވާ ދެއްކުމަކީ އެކަމުގެ ހެއްކެކެވެ.\nރައްޔިތުންނަށް އޮތީ ކަން ހިނގާ ގޮތް ބަލަން އަދި ކެތްތެރިވެ ތިބުމެވެ. ނިޒާމުގެ ބަހުސްގެ އަޑު ޔަގީނުންވެސް ގަދަކޮށްލާނެއެވެ. އެ އަޑުގަދަ ކޮށްލައިފިނަމަ ސިޔާސީ ލީޑަރުންގެ ވިސްނުން އެ ލީޑަރުން ޖެހިލުމެއް ނެތި ހާމަވެސް ކުރާނެ އެވެ. ނަމަވެސް ނިޒާމު ބަދަލު ކުރެވޭނީ ރައްޔިތުންނަށެވެ. އެ ނިންމުން ނިންމަން ތިބި ބަޔަކީ ރައްޔިތުންނެވެ.\nރައީސް މުހައްމަދު ނަޝީދު ރައްޔިތުންގެ މަޖިލިސް ރައީސް މައުމޫން އަބްދުލްގައްޔޫމް + ރައީސް އިބްރާހިމް މުހައްމަދު ސޯލިހު ގާސިމް އިބްރާހިމް ބަރުލަމާނީ ނިޒާމް


Muleeaage kairiyga Bomb eh beyvvi meehun ah bodu jalu hukumeh ivvaifi | Mihaaru\nކްރިމިނަލް ކޯޓު: އެ މައްސަލާގައި އެކަކު 20 އަހަރަށް ބާކީ ތިބި މީހުން 17 އަހަރަށް ޖަލަށްލާން ވަނީ ހުކުމްކޮށްފައި--މިހާރު ފޮޓޯ\nމުލިއާގެ ކައިރީގައި ބޮން ބޭއްވި މައްސަލާގައި އެކަކު 20 އަހަރަށް، ބާކީ ތިން މީހުން 17 އަހަރަށް ޖަލަށްލާން ހުކުމްކޮށްފި\n30 ޖޫން 2016 - 19:497comments\nމިދިޔަ އަހަރުގެ ނޮވެމްބަރު މަހުގެ ތެރޭގައި މުލިއާގެ ކައިރީގައި ބޮމެއް ބޭއްވި މައްސަލާގައި އެކަކު 20 އަހަރަށް އިތުރު ތިން މީހަކު 17 އަހަރަށް ޖަލަށްލާން ކްރިމިނަލް ކޯޓުން މިއަދު ހުކުމްކޮށްފި އެވެ.\nއަމިއްލައަށް ހަދާފައިވާ ބޮމެއް މުލިއާގެ ކައިރީގައި އޮތް ޕިކަޕެއްގެ ފިއުލް ޓޭންކް މަތީގައި ބޭއްވި މައްސަލާގައި ދައުލަތުން ދައުވާކުރި ހަތަރު މީހުންގެ ތެރެއިން 20 އަހަރުގެ ޖަލު ހުކުމެއް އައީ ހއ. ހޯރަފުށީ އާރޯ، މުހައްމަދު މަމްދޫހުގެ މައްޗަށެވެ.\nބާކީ ތިބި ތިން މީހުން ކަމަށްވާ މ. ހީރޯ މުހައްމަދު އުބައިދު އިބްރާހިމާއި ތ. ތިމަރަފުށީ ވިލާ ޒިހާން އަހުމަދާއި ހ. މިޓާޒް ތަލްއަތު މުހައްމަދަށް އިއްވީ 17 އަހަރުގެ ޖަލު ހުކުމެވެ. އެ ހަތަރު މީހުންގެ މައްޗަށް ވެސް ދައުލަތުން ކުރީ ޓެރަރިޒަމްގެ ދައުވާ އެވެ.\nއެ މީހުންގެ ޝަރީއަތް ހިންގާފައިވަނީ އާންމުކޮށް ހުޅުވާލައިގެން ކަމަށް ނުވާތީ މާ ބޮޑު ތަފްސީލްތަކެއް ނުލިބެ އެވެ. އެކަމަކު ކޯޓުގެ ހުކުމުގައިވަނީ އެ ހަތަރު މީހުން ބައިވެރިވެގެން އެ ގޮވާ އެތި އެތަނުގައި ބޭއްވިކަން ހެކިންގެ ބަހުން ސާބިތުވާ ކަމަށެވެ.\nއެ ގޮވާ އެތި ފެނުމުން ސިފައިން ވަނީ ރައްކާތެރިކަމާ އެކު ހުސް ބިމަކަށް އޭތި ގެންގޮސް ނުގޮވާ ގޮތަށް ހަދައިފަ އެވެ. ކުރީގެ ހޯމް މިނިސްޓަރު އުމަރު ނަސީރު ވިދާޅުވެފައިވަނީ އެ ގޮވާ އެތި ބާއްވާފައިވަނީ ރައީސް އަބްދުﷲ ޔާމީން އަވަހަރާކޮށްލަން ކަމަށެވެ.\nސިފައިން ބުނެފައިވާ ގޮތުގައި އެ ގޮވާ އެތި ގޮއްވާލައިފި ނަމަ 60 ވަރަކަށް ފޫޓަށް އޭގެ އަސަރު ފޯރާނެ ކަމަށެވެ.\nއިތުރު ލިޔުންތައް ޓެރަރިޒަމް ކްރިމިނަލް ކޯޓް ޓެރަރިސްޓް ހަމަލާ މުލީއާގެ\nބޮން ބޭއްވި މައްސަލާގައި އެކަކު ޖަލު ހުކުމަށް ތާއީދު\nޖާނުން ފިދާވާން އުޅުނު ދެ މީހުން އަނެއްކާ ޖަލަށް\nބޮން ބޭއްވި މައްސަލައިގައި އިތުރު މީހަކު ސަލާމަތްވެއްޖެ


ނަޝީދުގެ މައްޗަށް ދައުވާނުކުރެވެނީތަ؟ | Thoughts of Yasin Fikry\n← SPEECHLESS TWEET\nCorruption in the name of Democracy →\nThis article was firstly published on http://maldivianlawyer.wordpress.com\nމިހާރު އެންމެ ބޮޑަށް އަޑުއުފުލަނީ ނަޝީދު ހައްޔަރުކޮށްގެން އެކަމާ ދެކޮޅަށެވެ. ނަޝީދުގެ ސަޕޯޓަރުން ޤަބޫލުކުރާގޮތުގައި ނަޝީދު ހައްޔަރުކުރުމުގެ ބާރު ފުލުހުންނަކަށް ނެތެވެ. އަދި ނަޝީދުގެ މައްޗަށް ދަޢުވާކުރުމުގެ ޙައްޤެއްވެސް ނެތެވެ. އަދި ނަޝީދު ޖަވާބުދާރީވާންޖެހޭ އެއްވެސް ކޯޓެއްވެސް މިޤައުމުގައި ނެތެވެ.\nނަޝީދު ހައްޔަރުކުރެވުނީ ޝަރީޢަތަކަށް ހާޟިރުވުމަށް ދެކޮޅު ހެދުމުންނެވެ. އެކަން ސާފުކޮށް އެނގޭ ދެތިން ކަމެއް އެބައޮތެވެ. އެމްޑީޕީގެ ކޮންމެވެސް ތަނަކުން ކޯޓުތައް ޤަބޫލު ނުކުރަން ނިންމިއެވެ. ނަޝީދުގެ ޝަރީޢަތް ބާއްވަން ޝެޑިއުލް ކުރުމާއެކު އިޢުލާނު ނުކުރާ އިންތިޚާބަކަށް ކެމްޕެއިން ކުރަން ނަޝީދު ދާންނިންމިއެވެ. އެއާއެކު އޭނާގެ އަރިސް އެއްމިނިސްޓަރު އަސްލަމް ބުނެފައިވަނީ، ނަޝީދުއަށް މާލޭގައި ހުންނާކަށް ލާހިކު ނުވާނެކަމަށެވެ. އަދި އޭނާ ދާންނެތިންޔާ ގަދަކަމުންވެސް މާލެއިން ބޭރަށް ގެންދާނެކަމަށެވެ.\nފުރަން އޮތްދުވަހު ނަޝީދުގެ ޤާނޫނީ ވަކީލުންގެ ޓީމްކަމަށް ބުނާ ޓީމަކުން ބުނެފައިވަނީ އެމްޑީޕީގެ ނިންމުމަށް (ކޯޓު ޤަބޫލުނުކުރަން ނިންމި ނިންމުމަށް) ނަޝީދު އިހްތިރާމް ކުރާނެކަމަށެވެ. މާނައަކީ ކޯޓެއް ހުރިކަމަށް ނަޝީދު ޤަބޫލު ނުކުރާނެއެވެ. އެހެންވީމާ ކޯޓަކުން އަމުރެއް ލިބުނުކަމަށްވެސް ނަޝީދު ޤަބޫލެއް ނުކުރާނެއެވެ.\nއަނެއްކަމަކީ އެމްޑީޕީގެ ޕޯޑިއަމްތަކާއި، ތަންތަނުގައި ނަޝީދު ދައްކަމުން ގެންދިޔަ ވާހަކަތަކެވެ. އަދި އޭނާގެ އަރިސް މީހުން ދައްކަމުންދިޔަ ވާހަކަތަކެވެ. އޭގެންއެނގެނީ ނަޝީދު ޤަބޫލުކުރާގޮތުގައި އޭނާ ކުށެއް ނުކުރެއެވެ. އެހެންކަމުން އޭނާ ހާޒިރެއް ނުވާނެއެވެ.\nނަޝީދާމެދު ތަފާތުކުރިކަމަށް ބުނުން\nނަޝީދާމެދު ތަފާތު ގޮތެއް ގެންގުޅޭކަމަށް އެމްޑީޕީގެ އިސްސަފުގައި އުޅޭ މީހުން ގަބޫލުކުރަނީ އެއްވެސް ސާބިތު ކަމެއްގެ މައްޗަށް ބުރަވެގެނެއް ނޫނެވެ. އެމީހުންގެ އެއްވެސް ހަމައެއްނެތެވެ. އެމީހުން ޤަބޫލުކުރާ އިންސާފަކީ އެމީހުންގެ މުލައްދަނޑީގެ އިންސާފެވެ.\nޢަބްދުﷲ ހަމީދު ހާޟިރު ނުކުރެވުން\nޢަބްދުﷲ ހަމީދު ހާޒިރުކުރުމަށް ކްރިމިނަލް ކޯޓުން (ޖިނާއީ ކޯޓުން) އަމުރު ނެރުނު އިރު އަބްދުﷲ ހަމީދު މާލޭގައި ނެތެވެ. އޭނާހުރީ ނަޝީދު ހައްދަވާއިދެއްވި ރަތްޕާސްޕޯޓްގައި ބޭރުގައެވެ. ނަޝީދު އޭނާއަށް ރަތްޕާސްޕޯޓް ދިނީ ކީއްވެހެއްޔެވެ؟ ނަޝީދާ އެސުވާލުކުރާށެވެ.\nފުލުހުންނަށް ބޭރުގައުމެއްގައި ހުރިމީހަކު ހައްޔަރުކުރަން ދިއުމުގެ އެއްވެސް ބާރެއް، އިޚްތިޔާރެއް ލިބިގެން ނުވެއެވެ. އެކަން އެމްޑީޕީގެ މެންބަރުންނާއި ސަޕޯޓަރުންނަށް ނޭނގުމަކީ އެމީހުންގެ ގަމާރުކަން ދޭހަކޮށްދޭކަމެކެވެ. އެމީހުންގެ ވިސްނުންކޮށިކަމާއި ސިކުނޑި ތަޅުލެވިފައިވާކަން ދަލާލަތުކޮށްދޭ އަލިގަދަ ހެއްކެކެވެ.\nއެގަމާރުކަމުގައި އިސްތިސްނާތަކެއްވަނީއެއްނޫނެވެ އިންތިޔާޒަކީ އަކީވެސް އެފަދަ މީހެކެވެ. އޭނާ ދައްކާވާހަކައިން އެކަން އެނގެއެވެ.\nނަޝީދުއަކީ މަލާއިކަތެއް ނޫން\nނަޝީދަކީ އިންސާނެއްކަން އެމްޑީޕީމީހުން ދަންނަންޖެހެއެވެ. އަދި އޭނާއަކީ ދިވެހި ގާނޫނު އޭނާގެ މައްޗަށް ހިނގާނެ މީހެއްކަންވެސް އެނގެން ޖެހޭނެއެވެ. އެކަންނޭނގޭ ބަޔަކީ ސާފުސީދާ ބަހުން ބުނާނަމަ ގަމާރުންނެވެ. ކޮސްގޮވާ ފިނޑިންނެވެ. އެމީހުން ބުނާކަހަލައެވެ.\nމިމީހުންދެކޭގޮތުގައި ނަޝީދުގެ މައްޗަށް ދައުވާކުރެވެންވާނީ ކޯޓުތަކުގައި ހުރި ހުރިހާ ދައުވާތަކެއް ނިމުމުންނެވެ. އެދުވަހެއް ނާންނާނެއެވެ. ނަޝީދުގެ މާތްކަމާއި މަތިވެރިކަމުގެ ސަބަބުން އޭނާގެ މައްޗަށް ދައުވާކުރެވެންވާނީ ދުނިޔޭގެ ލެއްވިހާ ދައުވާއެއް ކުރުމަށްފަހުއެވެ. އެހެންނޫނީ ހަމަހަމަކަން ގާއިމުވީކަމަށް ނުބެލެވޭނެއެވެ. މިއީ އެމްޑީޕީގެ އިންސާފެވެ. އެމީހުންނަށްވެރިކަން ލިބުނު އިރު ގާއިމު ނުކުރެވުނު އިންސާފެއް އެމީހުންނަކަށް ނޭނގޭނެއެވެ.


Kangana ge Ofeehah Dhin Gehlumuge Badhalah2Crore Rupees Hoadhan Hushaahalhaifi – Iru\nކަންގަނާގެ އޮފީހަށް ދިން ގެއްލުމުގެ ބަދަލަށް2ކްރޯޑް ރުޕީސް ހޯދަން ހުށަަހަޅައިފި\nބޮލީވުޑް އެކްޓްރެސް ކަންގަނާ ރަނާއުތްއަކީ އަކީ ތެދު ހާމަކުރުމަށްޓަކައި ބުނަން ޖެހޭ އެއްޗެއް ފަސް ޖެހުމެއް ނެތި ބުނަމުންދާ ތަރިއެކެވެ.\nދާދި ފަހުން މަރުވި އެކްޓަރު ސުޝާންތު ސިންގްހް ރާޖްޕުތުގެ މަރާއި ގުޅިގެން ކަންގަނާ އަންނަނީ އޭނާއަށް އިންސާފު ހޯދައިދިނުމުގައި އެތައް ވާހަކަތަކެއް ދައްކަމުންނެވެ. އެގޮތުން ކަންގަނާ ވަނީ ސަރުކާރާއި މުމްބާއީ ޕޮލިހުން އިހުމާލުވެފައިވާކަމުގެ ވާހަކަތަށްވެްސް ދައްކާފައެވެ.\nއެކަމާއި ގުޅިގެން މުމްބާއީގެ ޕާލީ ހިލްގައި ހުންނަ އޭނާގެ އޮފީސް އިމާރާތުގެ ބައެއް ތަންތަނަކީ ގަވައިދާ ހިލާފަށް އިމާރާތްކޮށްފައިވާ ތަންތަން ކަމަށް ބުނެ އެތަން ވަނީ ބްރިހަމް މުމްބާއި މުނިސިޕަލް ކޯޕަރޭޝަން (ބީއެމްސީ) ޓީމުން ތަޅާލައިފައެވެ. ކަންގަނާގެ އޮފީސް ތަޅާލިއިރު އޭނާ އޮތީ އޭގެ ހަފްތާއެއް ކުރިން އެދުވަހު އޭނަ މުމްބާއިއަށް އަންނަ ވާހަކަ ހިއްސާކޮށްފައެވެ. އަދި އެ އޮފީސް ތަޅާލާފައިވަނީ އެދުވަހު އޭނާ މުމްބާއިއަށް ދަތުރުކުރަމުން ދިޔަ ވަގުތުއެވެ.\nކަންގަނާ ބުނިގޮތުގައި އޭނާގެ އެ އޮފީހަކީ މިއަހަރުގެ ޖެނުއަރީ މަހު އެތައް ހަރަދެއްކޮށްގަެން ހަދާފައިވާ ތަނެކެވެ. އަދި އޭނާ ބުނިގިތުގައި ކޮރޯނާ ވައިރަހާއި ގުޅިގެން އެ އޮފީސް އިތުރަށް މަރާމާތުކުރުމަށްޓަކައި އޭނާ އަތުގައި ފައިސާ ނެތް ކަމަށް އޭނާ ބުނެއެވެ. އަދި އޭނާ އަށް ދިން ގެއްލުމަކީ ޒާތީ ގޮތުންނާއި ފާޅުކުރި ހިޔާލުތަކެއްގެ ސަބަބުން ދިން ގެއްލުންތަކެއް ކަމަށް ބުންޏެވެ.\nކަންގަނާ ވަނީ އޮފީސް ތަޅާލި މައްސަލާގައި ލިބުނު ގެއްލުމުގެ ބަދަލަށް ބީއެމްސީ ގެ ފަރާތުން ދެ ކްރޯޑް ރުޕީސް ހޯދަން ބޮމްބޭ ހައި ކޯޓަށް ހުށަހަޅައިފި އެވެ.